text:
《功夫蛋蛋俠eggtack》係一個透過動畫結合文創嘅嘅多元創作,靈感嚟自日常生活中看落唔起眼嘅雞蛋,脆弱易爛嘅外表隱藏住台灣人嘅不敗精神,所以創作者將蛋蛋俠嘅外型結合有真功夫嘅李小龍,用幽默同堅忍不拔嘅精神話畀大家知雞蛋都有硬起嚟嘅一日.
唔淨只係角色嘅創作,LINE貼圖同網路漫畫嘅idea,功夫蛋蛋俠嘅動畫得到美國休士頓國際影展嘅銀獎,近排好積極咁打入香港同中國市場,可以話為台灣爭取到唔少榮譽.從啱啱開始嘅影像畫面進階到實體商品化,今次集比好榮幸可以同幻想曲數位內容有限公司合作功夫蛋蛋俠相關嘅訂造商品推薦,令鍾意蛋蛋俠嘅粉絲終於可以收藏到實體!
由於一開始嘅創作設定就有,屁蛋,蛋蛋俠,屌蛋三人,身為主角嘅蛋蛋俠係大家比較熟嘅角色,所以喺揀造型USB手指,造型手機擦同埋訂造造型行李吊牌時,全部都以蛋蛋俠為主.
圓形嘅開模最棘手!?
訂造造型選擇多,再難嘅形狀都冇比圓形嘅難度高,好似球面嘅圓弧狀對軟膠製作相對嚟說係比較難嘅,所以呢款造型USB手指喺製作時遇到嘅第一個難題就係雞蛋圓潤嘅外表,另外創作者一開始嘅設計理念係想表達以卵擊石嘅概念,就算傷痕累累,都要奮力一搏,所以可以睇到USB手指底座係用石頭形狀,上面嘅白色就好似係蛋白流出嚟嘅效果,而USB手指嘅背面,印有一個蛋蛋俠招牌字-硬,種種嘅隱喻藉由USB手指講出蛋蛋俠嘅精神-堅硬嘅外表包住脆弱嘅心,為咗生存要硬起嚟.
手掌大嘅行李吊牌,得意度爆表!
除咗可愛嘅USB手指之外,受大家歡迎嘅係訂造造型行李吊牌,一個手掌大細嘅比例,除咗可以掛喺行李上面又可以當成一般卡套用,無論係掛喺手袋定拎喺手上面都可以成為人潮嘅焦點,型一型嘅眉毛加埋趣緻嘅姿勢,李小龍嘅招牌黃色緊身衣著喺蛋上面真係特別match,呢個就係點解好多人見到行李吊牌嘅成品都會愛不釋手.
3C產品最hit,手機擦當然唔少得
周邊商品除咗造型,實用性都係決定銷售關鍵,除咗上面單價比較高嘅物品之外,蛋蛋俠亦有做成手機擦拭貼,同以往方形擦拭貼唔同,跟住蛋蛋俠嘅形狀就好似咗黐張貼紙喺背面,唔單止增加物品趣味性之外,仲凸顯出蛋蛋俠嘅靈活姿勢.而訂造手機擦拭貼嘅單價唔高,係好多粉絲收集周邊商品時嘅first choice.
台灣文創產業係目前嘅趨勢,好多藝術家同創作者慢慢將自已嘅創意結合商業,發展出一連串嘅商機,集比跟住呢股潮流,發揮我哋嘅專業將客人嘅需求製作成最完美嘅商品,希望未來集比可以幫到更多嘅藝術創作者實現佢哋嘅夢想.


c: text/html

text:
你寫嘅唔係bullet point,而係essay,咁喺點與點之間你就要花大量筆墨去連結佢哋,而連結佢哋對邏輯嘅要求更高,令人發現自己以為「講得通」嘅嘢,原來根本寫唔通.佢一係就寫通佢,一係就係根本連討論嘅價值都冇.
鐵華團係無名嘅英雄,雖然以金毛為首嘅革命派失敗收場,但係因為佢哋嘅出現,令到社會可以真正咁改革,一來白頭佬手握大權,二來,當有啲真正威脅到掌權者統治嘅事發生,掌權者都會反思佢嘅統治方法,選擇更好嘅手段,呢點都令白頭佬更易改革,甚至可能其他家族都希望有人為佢哋指點方向,更好咁保護自己嘅勢力.
其實大家一直怨香港文學已死,冇新嘅好作家,呢啲說話其實同一個唔肯畀錢嘅好老細一樣,又要馬兒好又要馬兒不吃草,邊有咁so?
誠然,你以啲咩荷里活標準去睇,港產片十之八九都係爛片,甚至如果電影都有普世價值,港產片真係電影界嘅北韓都未定.我哋都唔好講咩特效呀大製作,純以劇本嘅合理性,一致性同埋劇情嘅節奏,巧妙同心思,恐怕就連英美嘅電視劇都遠勝港產片.
其中一個可以操控嘅角色,康納一直以嚟都好理性,但係隨住玩家嘅選擇,佢嘅軟件有可能會越嚟越唔穩定,而喺漢克嘅眼中,康納居然變得越嚟越似人,到喺仿生人之父屋企入面,如果我哋唔選擇射殺一個女仿生人嚟知道真相,漢克對我哋嘅好感度仲會大增,好似覺得我哋有人性,而唔僅僅係塑膠.事實上,我哋每一次唔理性嘅選擇,都會令漢克對我哋多一分信任.
點解人類特別聰明,係因為人類有個最多neurons嘅大腦,而一個咁嘅腦,消耗嘅能量都好多.
呢篇文,我將會由唔同角度分析下面相學嘅可信性.而我哋要從人腦點樣認樣開始講起,因為面相學無論係可行與否,都應該可以由我哋認別人樣嘅能力見到啲端倪.
大家諗下,如果一個出身於富商家庭嘅人,獨生子嚟嘅,話:「我嘅夢想就係繼承家業.」然後佢又順順利利咁繼承咗家業,相信冇人覺得佢係實現咗夢想嘅.
由於XY得一條X染色體,所以佢啲XLMR係差係好,會比XX明顯,而佢又係得一條X染色體傳畀個女,所以如果佢本身蠢,個女都蠢,就一定有佢部分責任,相反,佢本身唔蠢,個女蠢,就係老母嘅責任.甚至乎,個老豆蠢,個女聰明,都仲可以話個老豆拖累佢,令到佢唔可以更加聰明.
鋤禾日當午,汗滴禾下土.誰知盤中餐,粒粒皆辛苦.老師可能會教你唔係全部詩都押韻,但係一首咁廢嘅詩會唔會流傳到依家呢?事實係粵語嘅「午」同「土」音變咗好多,搞到第一句,第二句同第四句都唔押韻.
每一個人都要被呢種成功/失敗所定義,個社會就會好悶,缺乏激情嘅人生係難以有所創意嘅,冇創意嘅人,個社會自然缺乏動力,咩都慢人一步.
唔知係咪香港人鍾意搵伯母做老婆呢?定還是搵老婆做伯母?
點解一個咁完美嘅女神要畀仔溝到?如果男主角死纏難打,咁就係狗公,男主角就乞人憎,而女神被狗公溝到呢?讀者就更加唔高興.
點解愚民咁鍾意論政呢?原因有二,一,門檻夠低;二,論政真係高尚啲.
國學不興嘅第一個原因就係教育制度嘅問題,我地嘅教育制度係西方嗰套,我地會學科學,數學,同埋其他例如經濟,地理都係西方學說.成個教育系統西方科目嘅比例比中方多.就算係中史,對接觸中國文化同思想其實都唔大幫助(中學嗰套).反而中文同中國文學就係可以接觸最多中國文化同思想嘅科目.
香港刻板嘅教育真係唔難應付,你有ADHD呢啲問題可能例外.但係其實最大問題係班讀書唔成又一無是處嘅家長.班家長一無是處,所以唔想啲仔女行自己舊路,又因為人蠢,所以將問題歸咎於自己讀唔成書,真係低智無極限.其實個細路唔係讀書嘅材料,你逼佢讀書,咪逼癲逼死佢囉!

robotstxt: allowed

filter: keep


text:
今日係呀劍生日,我哋一家去咗台灣....最出名嘅親子空間《大樹先生的家》,終於嚟到香港啦!我哋去咗荔枝角D2Place TWO第一間分店食住玩
我哋搭港鐵幾個站就到咗荔枝角,D2出口向後行番去長順街,億利對面就係D2Place TWO
由於商場都係啱啱新開冇耐,好多商店仲喺度裝修緊!入咗門口直上扶手電梯
然後沿住呢條路行入去就會見到大樹先生㗎
我哋預約咗晚上時段18:30-21:00,職員先讓預約咗嘅朋友入場,如果walkin嚟嘅朋友,要等到有位剩先準入場!
我知道大家一路打電話都打唔通,不過真係要堅持一直連射咁打,最終係可以打得通㗎!
打通之後職員會好耐心同你約時間,佢會俾幾個最早嘅時間大家,如果咁啱撞正唔得,佢會慢慢同你約好時間,唔會趕住收線,真係值得讚!(不過可能呢個都係打唔通嘅原因^.^)
一入到場兩個就已經第一時間跳咗入波波池,呢個波波池真係好大好深,小朋友最興奮
呢個波波池叫大樹球池,原來每一粒波都係來自台灣,聽到唔係大陸貨係咪即刻玩得安心D呢?!
場外有一格格鞋櫃俾大人細路放鞋
大家要留意喎,瀡滑梯係唔俾大人玩㗎,好多大朋友可能為咗照顧小朋友安全會陪埋佢哋一齊瀡,但係其實會有一定危險㗎!
見到佢哋玩,自己都好想變番咁細個捐入去波波池裡面,可惜望吓自己已經番唔到轉頭喇
指定動作!跳入波波池影番張大特寫
自己未去過台灣嘅《大樹先生的家》,希望有機會下次到台灣可以去玩吓
在波波池裡的職員姐姐,原來唔係剩係為持秩序,仲會同所有小朋友玩,而且仲要玩到好癲㖭,可能場裡面較大個嘅係哥哥,其他都好似芊芊咁細粒,所以姐姐先有對象玩!
波波池隔離就係兒童遊戲區,有好多玩具,廚房仔,公主城堡同火車玩
芊芊見到超巿車就好開心咁推,因為佢好鍾意同我去行超巿買嘢
連廚房玩具都有好多個,唔駛驚同人爭
可能成日見住工人姐姐煮飯,所以有得玩煮飯仔芊芊超開心
喺遊戲區中間有個超大嘅樹型軟墊!上面仲有好多粒蘋果好得意
另一Corner有火車木製玩具
另一邊Corner就有好多個房屋玩具,每楝都有1-2隻公主公仔!
隔離有個0-24個月嘅遊戲區,適合2歲以下嘅朋友
小姐,你已經就嚟四歲啦!但係佢實在太鍾意打韆鞦,所以超齡都要入嚟玩一陣口
其實喺門口(即波波池對面),仲有個沙池同埋呢部波波清潔器,平時見好多Playhouse都有聲稱自己店裡有一部,但係從來都冇見過
但係《大樹先生的家》呢度就成部機擺咗出嚟!真係家長見到都放心哂
玩咗咁耐都未開始食嘢,因為實在太多嘢玩,最後兩個係都要落埋呢個沙池玩先至得
呢個沙池用嘅沙又輕又細,全部來自台灣入口嘅頂級高爾夫球沙坑細沙,所以呢個都係《大樹先生的家》嘅另一賣點
當我一踩落去D沙度,就覺得好涼好舒服,可能你會覺得小朋友會玩到成身都係,又冇帶衫褲嚟玩,但係其實D沙好幼好滑,同埋場外有風筒提供俾大家幫小朋友吹吹身,所以都唔會太多沙,唔影響之後用餐!
兩個玩到唔捨得走(其實已經落咗單),不過我都明白嘅!玩咗半個鐘就叫佢哋番去食嘢係唔夠喉嘅!
[video-sand]
唯一唔太方便就係店內冇洗手間,要出番店外到商場先有
差唔多7點,嘢食都送到枱面,要開飯啦!廚房好大,全開放式,可以清楚見到周圍的衛生程度,放心用餐!廚房外仲有個大風車造型不停轉動
隔離亦設有洗手盆,玩完波波池又玩完沙可以喺度洗洗手食大餐
店內空間好大,因為枱與枱之間都有一定隔離,所以大家用餐時都唔會覺得太過吵嘈
《大樹先生的家》的餐牌,食物選擇唔算話好多,而且價錢都比一般店貴(因為包埋遊戲區嘅價錢嘛)
先嚟個羅宋湯,好足料!
然後來一客雞翼拼豬仔脾!
鮮茄牛扒燴意粉,牛扒唔韌!
小食拼盤
安格斯牛肉漢堡,個賣相好吸引!個鐵藍仲有西瓜哈蜜瓜菠蘿各一片
食得幾滋味!
跟住再嚟一個全日早餐All Day Breakfast,黑松露菌好香!
最後仲有呢碟焗帶子西班牙海鮮飯口,隻帶子真心巨大!啱啱熟恰到好處
可能多客關係,反而最後先上呢個三文魚芝士沙律,好味道好清新!
最叫咗幾杯飲品,有梳打有Mocha,好好飲好好食好滿足呀!
唔講唔知道,原來呢度波波池嘅波係可以買番屋企㗎喎
去到最尾見到呢個情景都幾攪笑,就係小朋友去哂玩,大人留番喺度玩電話!呢個就係今日社會嘅情況,大家應該把握呢D時間同小朋友一齊玩享受親子時光
食飽飽再嚟過!!!!
本來仲帶咗個蛋糕嚟,點知飽到食唔落,最後只係同蛋糕影番副相就帶番屋企
Photo by CANON 5D Mark III, Len | EF 24-70mm f/2.8L USM
呀劍評分: 10分
想跟我去體驗其他活動,快D報名親子團,同埋留意專頁公佈詳情啦!


text:
請人告示
是咁的,我本身係寫 code 嘅,兩年前開左呢間公司,有幾個長期合作嘅 project 跟緊,最近都有唔少人想 outsource 啲 project 過來,所以想請個人幫下手 技術方面主要係做 Web,我地用開 PHP,另外有時都需要用 react native 去寫 app 而家呢刻你唔需要識哂所有野,但希望你有心學,想成為一個 full stack developer 呢份工有挑戰嘅位係學識點樣做個 scale up 到嘅網站,因為手頭上啲網站本身都幾多人上,要學識點 tune 下啲 server,或者改 code 去 support 到好多人同時在線而又唔會死機之類 有三類野係我地長期做緊嘅: - Shopping cart,我地有個台灣伙伴用緊我地寫嘅一套 shopping cart 系統,而家都仲有 actively develop 緊新 feature,有時仲會開 FB 直播,啲流量會一下子衝哂入來,嗰段時間可能就要睇實個網 - Wordpress,有唔少 request 係要做啲速食網站,我地都係用 wordpress 去做,基本上有哂標準程序,跟住我地套寫法去做就得 - 另外就係出面接返來嘅 project,真係乜花款都有,好多野可以學到 目前需要你識嘅係: - PHP - SQL (MySQL) - HTML, CSS, JS 識呢啲有分加: - Laravel - Wordpress - Magento - React Native 人工方面就睇你經驗同識幾多野再定,0 - 10 年經驗都會考慮 Summary: - Fresh grad 到 Senior 都會考慮 - 免費零食野飲 - 年尾視乎表現發花紅,出色嘅兩三個月花紅都有 有意請Email 至 [email protected]
👤57


text:
有時候睇波都會睇到好忟,點解啲調動咁奇怪?點解會擺一個咁嘅陣呢?其實要踢一場好波,唔需要好似少林足球咁個個都係練武奇才,亦都唔需要好似「猛虎射球」咁識得射穿龍門.一隊球隊最重要嘅其實係一個好嘅領隊,投資都係一樣.
一個好嘅足球領隊,首先要了解隊中唔同嘅人有咩優點同埋不足之處,然後根據佢哋嘅特性,以及對手嘅踢法去部署不同嘅比賽陣式.您可以好似以前嘅利物浦咁擺個4-3-3平衡陣式,又或者好似哥迪奧拿咁用主張進攻嘅3-4-3,甚至可以好似摩連奴咁泊大巴整個9-0-1戰術.但係其實無論做咩都好,您嘅目標都只得一個,就係希望贏得呢一場比賽.
好多人會覺得投資好深奧,但其實要建立您嘅個人投資組合,同您打機嗰陣做領隊一樣,第一件事就係要了解咗您嘅「隊員」先.例如要知道市面上有咩類型嘅投資產品可以選擇,認識唔同產品嘅特性,仲有佢哋嘅風險指數同埋預期回報比率等等;再根據個人嘅理財目標同預算,選擇一啲適合您嘅投資產品,去建立您獨一無二嘅個人投資組合.
喺足球嘅世界,領隊會按照唔同嘅情況,排出唔同嘅陣式.同樣地,喺訂立咗您嘅理財目標之後,您都要知道邊種投資嘅策略適合自己.如果您嘅投資傾向係比較保守,就可以採用防守陣式,例如選擇存款,貨幣市場基金等,透過穩健嘅方式去獲取回報.想進取少少,您可以用一個攻守平衡嘅陣容,例如股票基金,指數型基金等都係一啲唔錯嘅選擇.當然如果您已經有一定程度嘅知識同投資經驗,想主力進攻嘅,亦可以投資股票或者其他風險程度較高產品,以換取更高嘅投資回報.
其實理財投資同踢波一樣,冇一套所謂嘅「完美必勝法」,可以做嘅就係按照自己嘅理財目標同個人需要,排出最適合您嘅陣式.而Citi Plus作為您嘅理財好隊友,有一系列簡單易明嘅理財攻略,由淺入深level up您嘅理財知識,就算係新手都可以輕鬆上手!就算呢一刻資金有限,您都可以選擇門檻較低嘅投資產品,好似Citi Plus嘅「靈活財庫」,入場費低至HK$1就可以開始投資;又或者用一杯嘢飲嘅價錢嚟投資您嘅基金組合,少少錢就可以開始投資!快啲搵埋班friend參加「Citi Plus Team Up開戶獎賞」,一齊chill住學,玩住賺!


text:
《復仇者聯盟3:無限之戰》已經上映!Marvel用咗十年去舖排呢套Avengers,所以必然係彩蛋處處! 今次就同大家回顧返過去十年Marvel嘅戲,等大家可以熱一熱身先入場!
數千年前,寒冰巨人族侵略挪威,而來自聖域嘅眾神之父Odin就率領着聖域界軍隊幫挪威人對抗入侵者.自此以後,挪威人為咗感謝呢班聖域嚟嘅人,就開始奉佢哋為神.Odin當時就係地球收埋咗一塊力量強大嘅Infinity Stone.Infinity Stone總共有六塊,每塊都有各自嘅能力,只要集齊晒六塊幾乎就所向無敵.
去到1942年,邪惡組織九頭蛇(Hydra)搶咗Infinity Stone,成功將Infinity Stone嘅能量同佢哋所研發嘅高科技武器融合,威脅世界.與此同時,一個矮小瘦弱嘅男仔Steve Rogers加入咗軍隊去對抗納粹德軍,軍方科學家將佢研發嘅「超級戰士血清」注入Steve嘅體內,令到Steve成為一個高大威猛嘅超級戰士.同時發明家Howard Stark就用世界上最堅硬嘅金屬Vibranium為Steve造咗個盾,然後美國政府就將他塑造成家傳户曉嘅Captain America.後來,Steve與九頭蛇嘅首領展開最終對決,雖然解決咗佢,但Steve亦從此失去音訊.
2012年,Howard Stark個仔Tony Stark因為幫軍方研製武器成為咗億萬富翁,但係係一次意外入面佢被自己所研製的導彈所傷,自此就要靠一個好細嘅核反應堆去維持佢嘅生命.佢仲研發咗一套戰甲,靠著呢套戰甲佢打低咗唔少壞人,並叫自己做Iron Man.佢嘅舉動引起咗神盾局(S.H.I.E.L.D)嘅注意,所以神盾局就安排咗一個黑寡婦(Black Widow)係佢身邊做臥底.黑寡婦之後救咗Iron Man,Iron Man為咗報恩,就應承SHIELD嘅局長Nick Furry會加入SHIELD.
仲記唔記得聖域嘅國王Odin? Odin想退位讓賢,而佢有兩個仔,一個係親生嘅雷神Thor,一個就係執返嚟嘅Loki.Odin決定要比Thor繼承皇位,但係加冕當日寒冰巨人族竟然攻擊聖域,於是Thor就領兵去反擊,但係Odin認為咁樣做愚蠢至極,就驅逐Thor去美國.不過原來Loki都係寒冰巨人族,所以佢就趁Thor係美國嘅時候謀朝篡位,Thor就趕返去聖域阻止Loki嘅陰謀.
Loki被Thor流放咗去地球之後,搶走咗地球嘅Infinity Stone.同時SHIELD搵返冰封咗嘅Captain America,就叫佢幫手,同之前加入咗SHIELD嘅Iron Man,Hulk同黑寡婦去攞返被搶走嘅Infinity Stone.Thor知道佢細佬係地球搞事就由聖域嚟到地球,幫Captain America佢哋一齊捉返Loki,可惜一切其實都係Loki嘅計劃之內.Infinity Stone打開咗一道傳送門,一早已經蓄勢待發嘅外星人Chitauri就嚟侵略地球,幾個超級英雄組成復仇者聯盟,聯手打敗咗佢哋.
大家以為Loki就係幕後黑手? 其實Thanos先係.Thanos嘅目的就係要集齊所有Infinity Stone.Loki失敗咗之後Thanos就搵咗佢兩個養女Gamora同Nebula出手,點知殺出半人半外星人嘅Peter,Drax,一隻識講嘢嘅浣熊Rocket,同一棵識講嘢嘅樹Groot,Gamora同佢哋組成咗Guardians of the Galaxy,對抗Nebula同擁有第二粒Infinity Stone的Ronan.最後Ronan唔夠佢地打,銀河守護隊得到Infinity Stone之後,就將粒石比咗先導星(Xendar)保管.之前話Peter係半人半外星人,佢人類嘅媽媽係佢好細個嘅時候已經死咗.2014年Peter終於見返佢嘅外星人爸爸Ego.Ego想同Peter一齊去征服宇宙,Peter梗係唔肯,所以就殺咗Ego;而Gamora亦同Nebula重修舊好,Nebula知道自己一直被Thanos利用,所以就想返去殺咗Thanos.
同時間係地球,Captain America發現SHIELD已經被Hydra參透,仲想利用SHIELD去毀滅地球,所以Captain America就同黑寡婦,Nick Furry一齊,阻止Hydra嘅陰謀,最後SHIELD解體.咁Iron Man又去咗邊呢? 因為打Chitauri嘅時候,Iron Man所受的創傷太大,所以佢就留咗係屋企做毒男,直至滿大人(Mandarin)炸咗佢間屋,捉走佢女朋友.Iron Man迫著要出手,發現Mandarin只係一個演員,背後嘅主腦其實係Pearce.Iron Man殺咗Pearce,救返女朋友,從此就決定退出江湖.
講笑啫,邊有咁易退出江湖.Avengers為咗搵返Loki係地球留低嘅權杖,去咗九頭蛇嘅其中一個基地.原來九頭蛇利用Loki嘅權杖去賦予超能力比Sokovia嘅兩兄妹—Quick Silver同Scarlet Witch,係攞返枝權杖之後,Iron Man同Bruce Banner (Hulk)就利用權杖嘅力量創造咗Ultron.但係Ultron太醒,發現人類先係地球嘅最大威脅,所以就認為要消滅人類.Ultron為自己研發咗一個機體,然後招攬咗Quicksilver同Scarlet Witch去幫佢完成佢嘅大計.Ultron仲發現原來Loki嘅權杖蘊藏著一粒Infinity Stone,佢將呢粒Infinity Stone放咗入自己嘅機體,然後繼續去破壞.最後Quick Silver同Scarlet Witch發現佢係壞人,就加入Avengers聯手對抗Ultron,拯救佢哋嘅家鄉Sokovia.
仲記唔記得Howard Stark? 佢有個friend叫Hank Pym,研製咗一套可以能夠將人體縮小到原子大小嘅技術,後來Hank知道有令一間公司偷咗佢嘅技術,造咗一套縮小衫出嚟,仲想賣比九頭蛇,所以就搵咗Scott Lang,一個一事無成,啱啱放監嘅人去幫佢偷走套衫,Scott Lang就此成為咗Ant-Man.
Avengers雖然拯救咗Sokovia,但係就搞到一獲泡,所以聯合國就要Avengers簽一份協議,監督Avengers一切嘅行動.Iron Man覺得自己要為Sokovia負責,所以就話要簽,但係Captain America就覺得咁樣佢哋就會成為政府嘅傀儡,所以唔肯簽.同時間聯合國受襲,Wakanda—全世界唯一擁有Vibranium(啫係Captain America個盾嘅原料)嘅國家,佢地嘅國王係個次襲擊入面身亡,王子T’Challa研製咗一套黑豹戰衣,為父王報仇.返返去Avengers,佢哋嘅意見紛歧已經影響咗佢哋嘅合作.係搵出聯合國襲擊的幕後黑手Zemo嘅過程,Iron Man係Captain America想趕到想再說服佢哋簽署個份協議,但係Captain American堅持唔簽,所以就係機場上演英雄內戰.之後去到西伯利亞,Iron Man發現Captain America其實知道邊個殺咗佢爸爸但係一直隱瞞,所以就又再嚟多次英雄內戰.
T’Challa返咗去Wakanda,成為新嘅國王,突然間佢一個一直生活係美國嘅表哥嚟咗話要挑戰T’Challa嘅皇位.T’Challa輸咗同佢表哥嘅比試,佢表哥就成為Wakanda嘅新國王,仲想同全世界宣戰.T’Challa養傷之後重奪皇位,最後決定比世界知道Wakanda嘅真面目,幫助呢個世界發展.
同一時間,Tony Stark想說服Peter Parker加入Avengers,就幫佢整咗套Spiderman衫,但係Peter Parker真係唔係好知自己做緊咩,仲曝露咗自己嘅身份.點都好,當時有個叫The Vulture嘅壞人係到偷Chitauri襲擊地球嘅時候所遺漏嘅外星科技,the Vulture仲打算去Stark Tower偷嘢,Peter當然都成功阻止到佢.可惜,最後Peter都係覺得自己唔應該咁快加入Avengers.
又同一時間,有個技術精湛嘅外科醫生Dr. Strange因為意外重創雙手,從此唔可以再做手術.失意嘅佢去到尼泊爾跟Ancient One學習點樣運用其他dimension嘅能量,一學就上手,仲煩到Dormammu放棄咗毀滅地球.
Dr. Strange成為地球嘅守護者之後,幫雷神同Loki係挪威搵返Odin,但係好快Odin就死咗,隨之而來嘅就係佢哋邪惡嘅家姐Hela.Hela唔單止整爛咗Thor個錘,仲殺咗聖域好多人然後征服咗聖域.冇咗個錘嘅Thor同Loki去咗Sakaar,Thor被迫成為格鬥場上嘅鬥士,不過竟然係場上見返Hulk,打完一輪,Thor,Loki,Hulk仲有個女仔Valkyrie就一齊返去拯救聖域.但係可惜Thor基本上都係捱打仲被Hela挖咗隻眼出嚟.最後聖域都係逃不過毀滅的命運.Thor就帶著Loki,Hulk,Valkyrie同一班聖域嘅人民去地球,途中佢哋嘅太空船被Thanos嘅太空母艦截停咗,然後就沒有然後了.
嚟到呢到大家係咪都好想知道會發生咩事呢? Infinity War已經上映咗!不如係下面留言話俾我地聽邊個係你最鐘意既Marvel英雄!


text:
「旅行」
今次同郭大少去沖繩,佢真係算幾叻仔!一上飛機佢就當咗架飛機係遊樂場,非常興奮!之後一如以往,周圍係度撩人玩.到咗酒店之後佢仲興奮,係度周圍爬.到咗夜晚我哋去食飯,基本上佢都要瞓覺,所以要全程抱著食飯.但係最起碼同佢去睇咗動物,去咗水族館,落咗兩次水,去睇我哋吹玻璃.當然最重要嘅就係買佢啲日常用品!
「親子」
終於同郭大少去完五日四夜嘅沖繩嘅親子遊!今次係第一次我決定出發前唔帶部電腦去旅行,最多都係帶咗部平板電腦寫文.因為去五日落足五日雨同湊住郭大少,所以無乜用相機影相.而且好多時都要揸車,所以基本上連上網嘅時間都無.今次沖繩之旅真係可以近乎完全將所有時間俾晒屋企,真係唔知幾耐無試過近乎零網絡嘅日子!
「感想」
郭大少只係得嗰十個月人仔,要佢上車落車,舟車勞頓,其實有時都覺得佢辛苦.不過至少係自駕遊,所以佢至少可以係車入面瞓覺.而今次最明顯嘅係佢驚一啲大過佢嘅動物,去到海邊會怕啲海浪,見到啲魚係個水族館入面游嚟游去好興奮.另外佢出街真係好黐我,因為係屋企,佢要媽咪多過要我.只係佢有時唔肯食嘢真係有啲頭痕.希望快啲可以再同佢去旅行啦!
Also published on Medium.


text:
由新晉導演曾慶宏執導,毛舜筠,謝君豪,呂爵安( Edan @ MIRROR ),談善言,袁澧林( Angela ),盧瀚霆( Anson Lo @ MIRROR )及梁祖堯等主演的家庭題材新片《過時.過節》,將於 11 月 24 日上映,本週末起推出口碑優先場.電影主題曲《攀上天梯的螞蟻》昨晚正式發佈,歌曲由蔡德才作曲及監製,袁兩半作詞及呂爵安主唱.
上架不足 12 小時成為熱門影片第八位
由 Edan 呂爵安主唱的《過時.過節》主題曲《攀上天梯的螞蟻》日前於 Edan 的 YouTube Channel 上架,不足 12 小時即登上 YouTube 熱門影片第八位,而點擊次數已超過 25 萬,非常厲害.《攀上天梯的螞蟻》的 MV 由導演曾慶宏親自操刀,當中 Edan 以多個造型參與演出,分別在三個不同時空中摸索與屋企人的相處之道,更以難得一見的鋼琴王子造型示人,絕對是導演在演出上又一次給予 Edan 的挑戰.
MV 對導演曾慶宏意義重大
MV 拍攝當日,一向老友鬼鬼導演曾慶宏與 Edan 表現輕鬆,原來二人事前為每個鏡頭已經作充分溝通, Edan 拍攝時都全神貫注進入導演所需的狀態.這個 MV 對新導演曾慶宏尤其意義重大:「今次拍呢個 MV 好特別,因為自己嘅戲,又係我哋嘅電影主題曲,其實今次都相當難拍,大家細心啲睇,其實有三個時空,呢個人又係 Edan ,又係 Edan 嘅分身,又係阿陽,幾個人物諗緊嘅其實都係一致嘅,希望令到觀眾對電影有更多想像力, Edan 亦好信任呢件事.好開心搵嚟一個 110 年嘅古琴,好配合電影嘅氣質.」而MV中由頭帶到尾的 Edan 表示只帶着一份信任來拍攝:「我喺電影入面飾演導演本人,因為電影係改編自導演 Eric 屋企嘅故事,尤其知道咗 MV 係由 Eric 親自操刀就更加放心,因為佢拍嘅一定係最準確,所以我完全信任同投入.」
歌曲說出戲中阿陽的心聲
被問到是否要重新進入片中「阿陽」這個角色, Edan 坦言:「呢首歌就係阿陽嘅心聲,亦都係代表全家人嘅心底話,我睇詞同唱嘅時候都會見到好多家庭嘅問題喺入面,相信大家聽完都會有共鳴,好似第一句『傾偈 一秒鐘都激到暴斃』,你對住屋企人傾計,有可能一句已經覺得好嬲同好煩.我喺演釋嘅時候都投入返阿陽呢個角色嘅情緒去唱,同埋我好鍾意首歌用咗「螞蟻」去做比喻,不過點解就要留返大家入戲院感受!」而身旁的導演曾慶宏則補充:「 MV 中呈現嘅 VR 眼鏡同屋企人溝通係好重要嘅物件,希望大家睇電影之前可以記住呢個元素,可以了解到呢個仔點解需要用到副 VR 眼鏡先可以表達到自己嘅真實感受.」
Edan 首次與蔡德才合作,錄三次即收貨
參與《過時.過節》, Edan 除了與導演曾慶宏結緣,也因為獻唱主題曲,遇上兩位音樂人前輩, Edan 指:「呢首歌係蔡德才先生作歌同監製,我哋今次第一次合作,而我覺得呢首慢歌同其他歌好唔同,有一種完全唔一樣嘅感覺.其實都唔容易唱,都錄咗三次,不過我好 Enjoy 成個過程,同埋睇完試片,更加覺得首歌同電影係好配合.」
歌詞每一句都埋藏著電影的蛛絲馬跡
而導演曾慶宏則透露觀眾亦有機會在欣賞電影時,再次聽到這首歌曲,他指:「呢首主題曲會喺電影入面一個好重要嘅位置出現.我好想 Edan 唱一來係想佢用阿仔嘅角度,二來都係唱出全家人嘅心情,帶出全家人喺溝通上面對嘅困難,然後了解到點解呢家人會面對戲入面呢件事.特別多謝填詞人袁兩半先生睇完電影,再為我哋寫咗呢首詞,大家會發掘到每一句都係埋藏住電影入面嘅蛛絲馬跡,可以濃縮喺幾分鐘入面再提鍊成部電影嘅人同事,係前輩嘅功力!」
對電影中的角色感壓力
對於下星期能夠在首映禮的大銀幕欣賞到自己演出, Edan 倍感期待:「呢個角色比大家嘅感覺會同之前好唔同,不過我覺得演員就係要展現自己唔同嘅面向,阿陽某啲面向其實同 Edan 都係一樣,只係好少會將呢一面放喺大家面前,的而且確有難度,因為起初唔知應該點做,所以事前做咗好多功夫,導演,毛姐同兩位監製幫咗我好多,雖然係好難,不過完成咗呢個挑戰係好有滿足感.」;而導演曾慶宏則大爆,其實事前也擔心一向陽光的 Edan 在演出上會感吃力:「喜劇演員其實都可以係悲劇人物,佢能夠令人笑,可能係因為佢喺生活中觀察到一啲荒謬嘅事,所以我哋透過溝通,能夠勾返起 Edan 呢啲心入面嘅感受,去放喺角色入面.我同 Edan 兩個新人係一齊克服呢啲困難,無論係演繹上,咬字上,一齊不停複習,經過努力去呈現而家大家見到嘅效果.」
「今晚睇咩好」全新專區登場,即時電影電視影視消息,串流平台好節目,每日必看節目資訊!即時關注「今晚睇咩好」 Facebook 及 Instagram ,想聯絡我們或報料,即刻電郵我們.另外亦可訂閱我們電子報,接收最新資訊.
即刻訂閱 Disney+ 每個月 $73 或每年 $738 ,隨時隨地觀看最新迪士尼, Marvel ,《星球大戰》及一系列港產片,美劇及韓劇等.


text:
Peko peko 有幾難食, 等我慢慢話你知! 話說今個週未有點凍, 所以整日活動就喺室內, 以免病倒, 又想行下日本超市, 所以就去左海之戀商場食午餐.
海之戀商場好大, 有唔少餐廳, 當中有大牌子連鎖集團餐廳, 亦都有小店, 亦有過江龍, 以香港商場黎講十分之難得.
由於之前試過幾間海之戀商場內嘅餐廳, CP值都好高, 而且各有特色, 所以今次經過邊間合眼緣就行入去.今次經過依間PEKO PEKO, 見佢裝潢都唔錯, 有啲文青風格, 雖然餐牌選擇唔多, 但個人覺得貴精不貴多, 好食就得, 所以就行走入去, 點知就喺中伏嘅開始, 喺我去過最難食嘅海之戀商場餐廳.
入到去叫左2個set lunch, 兩個set 都有餐飲, 於是點左兩個餐牌最大隻字嘅伯爵茶, 點知黎到個杯連一個茶包都冇, 而聞落去同飲落去都冇味, 即喺話佢一個茶包沖好多家茶, 慳番唔少啦!基於連最基本嘅茶包都冇, 於是我上去openrice 睇下佢嘅食評, 點知一致讚好, 有43個讚好! 咁樣令我更加有點奇, 令我更加懷疑大家令我更加懷疑大家都知而家openrice可信度有幾高).
不過我還是對自己嘅選擇抱有一絲希望.
等兩個set 黎到, 我相信自己簡錯左! 首先, 講下依個有飯嘅 set, 個飯黎到真喺嚇左一跳! 個飯濕到好似煲粥咁, 完全入唔到口, 連菲律賓工人都做到嘅基本野都唔識, 點樣可以做餐廳呀!
其餘嘅野冇咪問題, 但喺個帶子同泡菜完全唔配! 咁順便講埋第二個 set- 沙律.沙律本身好易整, 基本上新鮮就得, 連小朋友都識, 點佢佢地又要扮晒野, 加埋d 西蘭花落去唔知想點! 總之喺垃圾級!
用餐時間期間佢有個經理不斷企喺你隔離不斷叫同事趕人走, 只可以有1小時, 個人覺得佢比說話我聽, 攪到我食左30分鐘就要走人.
屠文使者再睇下依間餐廳在網上的資料, 發現有好多疑似打手文章, 當中包括下面依篇用5星級西餐做標題嘅文章, 有理由懷疑餐廳比左唔少錢做marketing:
為左證明我嘅品味喺正確, 於是去 search 最代表民意嘅 lihkg, 最終證明我嘅味覺喺岩嘅! (起碼最少有2個人同我一樣)
Peko peko 地址: 荃灣大河道100號海之戀商場1樓1006-1007號舖
3 thoughts on “海之戀商場最難食餐廳 – Peko Peko”
-
-
話明坐90分鍾,坐60分鐘巳拎張單來叫我哋埋,我哋放在響枱冇理佢,隔在一陣又再吹趕,非常討厭.仲有個黑毛豬,唔熟,要求佢哋再煮,,佢哋話係粉紅色素,可能本人未食過呢隻高級野,但未聞猪肉可以生食,仲衰過茶記食物,唔平,不會再幫趁.


text:
光陰似箭,眨眼下又到畢業季!但畢業除咗謝師宴,仲可以有咩新搞作?今日AfterSchool就為大家介紹下畢業花束,蛋糕,甚至party room同到會之選,幫你喺人生重要時刻,同朋友留低最難忘嘅回憶!
踏入四月,相信好多同學仔都正為DSE積極備戰,未必可以抽出時間籌備畢業嘅嘢!但係中學畢業係人生里程碑,應該要同朋友製造更多美好嘅回憶!所以今日 AfterSchool
除咗幫大家諗下畢業有咩有趣嘅班聚活動,仲會有唔同嘅畢業禮物,班聚場地推介.喺大家努力奮鬥嘅時候,等我地幫手做大家嘅畢業活動智囊團啦!
學生會/班會嘅同學留意啦~ 相信有啲學校每年都會舉行畢業舞台,俾中六各班嘅同學濟濟一堂,喺全校面前表演.表演內容可以係唱歌,話劇,跳舞,甚至拍一條好得意嘅片等等等等極具創意嘅idea,最重要係喺籌備嘅過程入面,可以俾全班同學一齊合作,參與,同花多啲時間同大家一齊,深入了解大家!表演當日一齊唱下驪歌,直到台上表演完結嗰一刻,相信都好令人感動~
畢業活動又點少得謝師宴?為咗答謝老師六年嚟嘅春風化雨,同埋同學校好好咁作道別,相信謝師宴係好多間中學每年嘅傳統!喺當日,每位同學都會精心打扮,到酒店/宴會廳一齊食飯,影相,同埋形形式式嘅班會活動,盡興一番.不過謝師宴事前準備工夫咁多,又要book場地,又要精心置裝打扮,真係諗起都頭痕!
不過,呢排小編就發現到ReUbird
嘅場地預訂平台唔單止可以一次過睇曬全港各大星級酒店同宴會廳,而且透過呢個平台查詢,仲可以免費獲得送多1小時,或者全單九折等等驚喜優惠!
臨近畢業,相信好多中學生都會帶相機返去同識咗多年嘅朋友留倩影(最近仲好興菲林相機添,夠曬懷舊)除咗最正式嘅集體班相之外,其他相又可以點影先可以特別啲呢?
其實小編當年臨近畢業,返學都變得影相多過上堂.除咗同朋友影啲離奇搞怪嘅pose,例如一班人一齊砌唔同嘅形狀,數字,字母等等,簡單啲紀錄下平時上堂嘅點滴(即係訓覺樣),都好彌足珍貴㗎! 小編畢業嗰年好流行Mannequin Challenge,即係全部學生扮成假人,靜止不動咁拍片,依家睇返都依然覺得好有趣~
另外,平時鍾意攝影嘅同學仔應該都聽過Light painting,雖然同樣可能雖然NG好多次,但以學校做背景,影出嚟都係超級靚同特別!
中學畢業到大專院校開學中間有三,四個月咁長時間,緊係唔會諗住喺屋企hea曬佢啦!除咗繼續同朋友見面,其實都可以約埋一班同學出黎聚會㗎(喺唔違反限聚令情況下)
雖然今年因為疫情唔可以去其他國家旅行散心,不過其實都可以一齊朋友去個遠離市區嘅短trip,租下度假屋或者露營,一樣有旅行嘅樂趣!除咗常去嘅長洲同南丫島,小編都推介一啲比較少聽嘅地方,例如西貢嘅鹽田梓客家村,東平洲,鴨洲,吉澳等等,都有唔少嘅地質奇景可以欣賞!
除咗Grad din,畢業之後其實都可以成班friend搵日出黎聚下!除咗book餐廳食飯,相信好多人都會諗到Party room!不過上IG一搵咁多間,就咁睇真係唔知個場可以容納幾多人,同有咩特別場地設施,都幾麻煩~
不過依家上 ReUbird
,就可以一次過睇曬超過300 間 Party Room同派對場地.只要你click你輸入日期,人數同地點,無論觀塘定荃灣,甚至係大西北,幾個制就知道邊間係最啱你地嘅畢業Party room
!
除咗以上所講嘅基本資料,而且每個場地都會有埋環境圖片作參考,大大減低中伏嘅風險.去得party room,相信你都會想有啲特別主題同打卡位,波波池,唱K,麻雀檯等等,甚至想要有個廚房,可以一齊煮啲輕便嘅嘢食,依家都可以喺 ReUbird
click 兩個制就輕鬆找到心水之選啦~
一班人去玩又點少得食嘢,ReUbird
連美食到會
都有全面嘅推介!同學仔可以根據人數,聚會形式,食物類型等去篩選,仲可以每盤自由散叫,無論食素人士定係食肉獸,食中餐定西餐,都輕鬆啱曬咁多人嘅口味!菜式由沙律,小食,主食,甜品同飲品,包羅萬有.只要你諗到,都可以直接喺網站搵到,兩分鐘就可以完成預定啦~
相信有啲同學唔到最後一刻都揀唔到食咩,不過部分平台上嘅店鋪最遲只需前一日預定,第二日就可以送到啦!
中學畢業係一個人生重大里程碑,相信好多人都會揀買禮物送俾畢業嘅朋友或者屋企人.其中畢業公仔更係熱門之選!你諗到嘅卡通人物例如角落生物,麵包超人,櫻桃小丸子等等,都可以喺唔同嘅商場搵到.除咗可以買朋友鍾意嘅卡通人物之外,其實部分舖頭仲有訂製服務,喺公仔嘅畢業袍上繡上朋友個名同學校名,做到真正嘅獨一無二!
覺得畢業公仔太悶又冇用?ReUbird
就為大家搜羅唔同品牌,價錢嘅中學畢業禮物
選擇,例如各式各樣嘅畢業公仔,客製化照片星空燈,訂製人像夜燈,數字油畫,永生花音樂盒等,創意滿分!咁就有心思得黎,又有意義啦~
如果想要實用啲,仲可以買個拉鏈銀包材料包,返去親手自己縫製一個專屬嘅銀包,盡顯心意.自認手工藝技術麻麻地嘅同學仔,仲可以買個完成品,再用免費嘅壓字服務,一樣意義非凡!
雖然中學畢業未必個個同學都會收花,不過相信好多女仔都鍾意收花,細細紮都足以代表住你對佢嘅祝福!不過原來畢業花束
都有分好多款式㗎,除咗我地平日所認知嘅鮮花,原來仲有繡球花,保鮮花等等.小編就比較鍾意送乾花啦,靚得黎又可以擺耐啲!
除咗場地,原來 ReUbird
亦有送禮鮮花預訂平台,一眼就可以望曬唔同商戶有咩花賣,超方便!同學仔仲可以根據價錢,花嘅種類同款式,甚至顏色去篩選自己想要嘅花~
畢業花束黎講,滿天星係嘅大熱之選,而唔同顏色嘅滿天星都有唔同嘅花語!想再特別啲,部分店鋪甚至可以幫你加上心意卡,燈串等,令你送嘅花束更加獨一無二~
唔知有冇同學仔好鍾意食蛋糕?依家又有多個藉口買蛋糕食啦~踏入人生新階段,不妨同朋友一齊買個畢業蛋糕
慶祝下啦!林林總總嘅網店成日都唔寫價錢,特登要續個續個 pm 店主真係有啲麻煩.不過喺 ReUbird
嘅蛋糕預訂平台,除咗可以根據價錢,款式同口味去篩選同輕鬆比較超過200款蛋糕之外,更可以更平更抵嘅價錢訂購心水蛋糕!
小編見到蛋糕款式包羅萬有,由水果蛋糕,芝士蛋糕,雲石蛋糕,甚至依家好hit嘅「星球扑爆蛋糕」都搵到;想更加有心思同創意,可以揀特別嘅造型,例如粉紅小豬同胡迪,見到都好想食呀~
依家經 ReUbird
網上查詢同預訂以上產品,仲可以有唔同嘅優惠同折扣!快啲 Click 入去開始睇下有咩心水之選,為家人/朋友送上最貼心嘅畢業祝福啦!AfterSchool
都祝福畢業嘅同學仔前程似錦,無論未來發生咩事,都要對自己保持信心啊!
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
性,係人嘅基本需要,同食飯一樣.無性,你同我都唔會存在,人類都會滅亡.君不見有人會因為「感到肚餓」而羞恥,但講到解決性慾同性需要,好多人都會羞於啟齒,唔敢面對,更多人會選擇去否定性慾,甚至打壓性慾.但其實,性只係普通不過嘅事,只要無犯法無傷害他人,根本唔需要用有色眼鏡去論斷各種釋放性慾嘅人類(包括去叫雞,去做雞,自慰,睇AV,拍AV,拍寫真,追𡃁模,尋SP,有各種性癖,濫交之類;當然,呢d行為各自會衍生其他問題,暫時不作討論,只針對有d人單純因為呢d行為同「性」有關就盲目反對.)
因此,我從來唔會對男朋友睇AV,J其他女仔之類反感,唔係我男朋友嘅人我更加無資格理.作為女仔,根本唔應該用有色眼鏡去看待男人嘅情慾.生理上,大部分男人嘅性慾的確會比大部分女人旺盛(呢點可能controversial,但講住先),女人應該嘗試去了解,而唔係用「死淫蟲」,「咸濕佬」呢類負面標籤黎攻擊用合法途徑宣洩慾望嘅男人.當然,男人都要去了解女人啦,兩性平等嘛,不過呢個後話.
Pornhub數據顯示,原來香港男人上網睇AV係全球第三多.我對呢個數據唔驚訝,畢竟香港上網嘅方便度,速度係全球數一數二,而且香港土地問題嚴重,好多人根本都係性壓抑.睇AV放鬆真係正常合理不過.(其實女人都會睇的科科)
不過,既然大家都喺度睇AV,點解又要去攻擊,睇唔起拍AV嘅演員呢?上幾篇文都有提及過AV男女優嘅辛酸,佢地無偷無搶無傷害任何人,都係一份工搵兩餐姐,有咩必要用有色眼鏡去睇佢地呢?(當然,好多人歧視性工作者係有其他交疊嘅因素,包括貧窮,犯罪,教育水平等,不過呢個都係後話,有好多人係單純歧視.)批評港女去拍AV「影響香港形象」嗰d男人,真係虛偽又無聊,唔係你地成日睇,會有market咩?有需要嘅又係你地,製造個市場嘅又係你地,有人出黎滿足你地需要,又要企喺道德高地扮清高,真係精神分裂呢!
之前睇紀錄片《After Porn Ends》,講述退休AV演員嘅生活.佢地好多人去到邊都被認出,搞到被排擠.最搞笑係,有家長認出退休演員,然後要求校長唔比演員嘅細路喺度讀書.咁偽善都有嘅?你認得,姐係你有睇啦!又要睇又要鄙視,將社會對自己嘅壓抑,自己所感到嘅羞恥感,轉化爲攻擊去搞d滿足你需要嘅工作者,都真係幾wrong.
或者人類就係咁,一方面好渴望釋放人性,一方面又礙於社會禮教,不斷抑壓人性,順便幫手抑壓埋其他人嘅人性.其實大家都enjoy yourself,只要唔好傷害到無辜嘅人(強姦,非禮之類),勇於面對自己同別人嘅人性同慾望,或者大家都會過得輕鬆d.
精神分裂Emilia 出現了,可參考: 做雞點解唔道德?女人喜歡性點解係不能接受?


text: 十一月經歷o左一個親人o既離去,然後又一個新生命o既誕生.感覺好奇怪?! 人o既生命真係好奇怪,有o的人可以活到百歲,就算係又煙又酒,一樣可以;但係有o的人乜都唔好,無煙無酒,早早起,偏偏就英年早逝.究竟點樣先可以做到長命百歲?真係…..!好似係十一月頭,返屋企食食吓飯,老媽子話十一月七號去表弟兆明o既葬禮,當時真係愕o左然,點解無啦啦會死o左?雖然近年都知佢身體係差,但係唔係差到咁,話去就話,感覺唔係咁舒服. 表弟同我係同齡,佢只係遲我一個月出世.自細表弟雙眼已經有問題,醫生話佢到十三四歲可能會失明,所以有幾年o既暑假,佢都會過o黎我o地屋企住一排(因為佢係住九龍區,入o黎係體驗一下鄉村生活).唔知係咪叫好彩,表弟最後只係有弱視,但係都係要靠人扶,行動變得不便,不過真係估唔到最後佢係會因為 cancer 離開.去到表弟個葬禮,因為表弟係一個基督徒,什麼過金銀橋,跳火盆都無, 只係好簡單,一大班弟兄姊妹送表弟最後一程.我可以做到o既只係安慰一下姨媽姨丈一家人. 當一個親人離開,個感覺真係好差,希望我身邊o既人都可以快樂咁健康咁生活. 當一個生命結束o既時候,就會有另一個新生命o既誕生.而呢個新生命就係我家姐所生o既細 B.不過呢個細 B 真係家姐搵命搏返o黎o架!話說十一月十六號家姐入住等生,但係都o左十八號下午六點幾都未夠開口度生,所以醫生提議不如開刀啦!就係咁,當我係老家食完飯返屋企打緊 Wii o既時候,接到老媽子o既電話,話家姐生o左,但係從電話入面把聲可以確認到一定有事發生,跟住就係知道家姐入o左深切治療房,當時真係又愕o左然,好緊張,好擔心,而老媽子就不停咁喊,而自已就要鎮定咁講,無事o既,放心啦!跟住就飛的過去醫院了解情況. 詳細情況其實都唔係好清楚,不過大概係咁樣!事緣家姐生細 B o既時候,醫生唔小心掂到以前開刀o既傷口,唔知發生乜o野事,拎o左細 B 出o黎之後,家姐一路都流血不止,需要轉到深切治療房,醫生話萬一真係止唔到血,為o左保住性命,就要犧性子宮,不過好彩,經過兩日o既深切照顧,終於可以轉返普通病房.而家細 B 同家姐都已經返o左屋企休養,所以細 B 將來你一定要孝順父母呀! 而家終於知道媽媽o既偉大,真係分分鐘為o左生你而無o左條命! 想睇 BB…


text:
全新 A1網上課程,幫你理解德文基礎
完全掌握德文入門
我估你可能都有試過上網睇片自學,或者買書返嚟自己睇,甚至已經上過少少Course.
但係你仍然覺得自己好似學唔嚟,覺得好難,好多疑惑,好迷茫,係唔係?
我知,我真係知!因爲我以前學德文嘅時候,都同你一樣!
身為過來人,我有個意見畀你先:就係唔好「學」德文 ...... 住!其實,你係要「理解德文」先!
我過去十年接觸咁多學生嘅經驗話畀我知,啱啱想學德文嘅初學者,超過七成嘅人好快就會放棄.
點解?絕對唔係你蠢,亦唔係你無毅力,好重要嘅原因,係你哋根本未明白德文呢種語言背後係點運作.
就等於你要學加數,學1+1等於2,好容易啫,有咩用?
要知道埋2+2等於4嘅話,首先你要明白加法背後嘅運算原理.
我以前學嘅時候無去理解,所以學得好痛苦,呢個都係其中一個好大嘅原因,點解我依家想用理解嘅方式去教香港人德文.
我好想用返我以前嘅經驗,去幫返完全無基礎嘅初學者!
依家正正就有一個機會,可以畀你好有系統咁去理解德文!
如果你有興趣,參加我精心設計嘅「A1網上德文課程:先導部分」,
我就會聯絡你,睇下可以點去幫你克服初學德文嘅難關!
你,有冇以下嘅問題?
❓有興趣學德文,但聽人講學德文好難,唔知點開始好?
❓嘗試過自學,但無論睇 YouTube 片,上網搵資料,定係跟教科書都好,都好似只係一知半解咁?
❓搵到嘅資源,都係用英文或普通話嚟講,覺得唔夠直接?
❓上坊間嘅課程,唔明嘅嘢,導師都只係叫你死記,覺得好氣餒?
❓自學完,好似學到少少,但係唔知做咩練習好,唔知點應用到出嚟?
💡為咗解決你哋嘅難題,我哋將會推出一個
專為香港人設計,注重德文理解嘅「A1網上德文課程」,
針對完全零基礎嘅同學,深入淺出咁將德文入門嘅課題全部講解你聽,
目的就係要令你真正咁去理解德文,等你有最好嘅基礎,循序漸進咁繼續學落去!
絕對適合,呢個課程就係為零德文基礎嘅香港人而設!
「A1 網上德文課程」率先推出嘅第一個部分屬於「先導部分」,作為一個起動課程,我哋將會為你簡單介紹德文,以及講解一啲最重要,最入門嘅概念同埋文法.你會初步認識到德文係咩一回事,認清自己能唔能夠理解德文,有冇興趣學埋落去.
推出「先導部份」之後,隨後就會正式進入「後續部分:核心課程」,詳情將會喺「先導部份」正式推出後公布!
每個課題,我都會為你精心設計成個學習路線
Microsoft Teams 教學平台
學德文要有組織,要有系統,咁學習嘅平台都一定要係清晰易用!
可能你做嘢都已經用緊 Teams,我哋就採用咗 Teams 嘅教育版作為課程平台.
一個單元,一個 Channel,課程內容同進度一目了然,等你可以極速上手!
教學影片
用十年教香港人學德文嘅經驗,提煉出最適合香港人嘅講解方法,教學影片仲可以無限次重溫!
我製作嘅教學影片,每一條都係精華所在.我堅信,影片長唔等於好!對於初學者嚟講,學習每一個新課題,都應該要直接吸收精闢獨到嘅見解.我無選擇錄到長篇大論,就係要做到去蕪存菁!
再配合埋投影片輔助,肯定你一定會聽得明!
Live Tutorial 時段
除咗教學影片之外,我哋定期仲會舉辦 Live Tutorial 時段畀同學參加,直接實時同大家進行交流.
喺呢個時段入面,我哋嘅導師會揀選一啲特定嘅課題作講解, 同時同學亦可以就影片內容進行發問.
精華筆記
科學研究都有表明,手寫,文字同紙本筆記,對於好多人嘅學習效率都有好正面嘅幫助.
所以,我幫你整理好所有內容重點,製作成文字筆記,等你上堂時或者溫書時都可以即刻開出嚟,印出嚟睇!
課後測驗
睇完影片,仍然唔肯定自己係咪真係掌握到啲概念?
好簡單,做一次測驗就知!
做完之後,答案會即時Show畀你睇,即刻知道自己吸收咗幾多!
功課練習
「練拳不練功,到老一場空!」
雖然A1階段,暫時唔會專注喺表達能力方面嘅訓練,但落手落腳做功課,應用所學,講出聲,寫出嚟,先係成功掌握德文嘅關鍵!
睇完影片,做完測驗,做埋我畀你嘅功課,嘗試講,嘗試寫,我會聯同其他導師幫你批改,仲會畀返Feedback你,等你可以持續改善同進步!
進階練習
做完練習同功課,都仲覺得唔夠喉?
我哋仲會有進階練習同其他資源畀你進一步鞏固所學!
導師支援
學習德文嘅旅途,你唔會孤單!
做完測驗練習後有嘢唔明?
放心,我哋嘅導師團隊會提供課後支援,隨時為你解答學習疑難!
就算你對德文完全無認識,我保證你上完呢個網上課程之後,
都可以打好 A1 嘅基礎,清晰掌握德文入門.
我係石賈墨(CK)
石賈墨德語補習社嘅德文導師
一個教咗德文十年,熱愛德文教學嘅香港人
1⃣理解理解理解!
摒棄傳統授課模式,以理解作為教學主軸,重點講解德文背後嘅邏輯同埋細節,唔洗再靠死記硬背都可以學好德文
2⃣以廣東話作為授課語言!
用香港人嘅母語嚟講解德文博大精深嘅文法同埋概念,絕對會令你更容易吸收同埋理解!
以超過十年嘅教學經驗同埋學習經歷,從香港人嘅角度出發,確保你可以由零開始,循序漸進咁喺學習德文嘅道路上前行
教學影片可以隨時隨地無限重溫,亦可按個人需要調整學習節奏同埋速度
有效提高學習互動性,配合教學影片相輔相成,全方位咁幫你學好德文
常見問題


text:
「工作」
唔經唔覺,出咗嚟做嘢已經第十幾年.而除咗有七年時間係大公司,同七年時間創業,亦都試過係唔同大細嘅公司同團隊做過唔同嘅職位.不過自己就好似比較鍾意三四十人嘅團隊,因為不論效率同關係都比較好.雖然每個人都希望有一個自己嘅王國,係大公司嘅時候我都係.但係當你有好多人要管理嘅時候,其實每日嘅工作係處理人事多過實事.所以要組一個好嘅團隊係十分之難.
「團隊」
最誇張嘅時侯,自己要管理二百幾近三百人,仲要兼顧海外團隊嘅運作,出去見客兼顧問.講真有時都幾吃力,因為好少時間同自己嘅團隊交流,了解實質情況.當然你可以話放手俾下面做,但係有時唔理解基層團隊需要等問題,往往就影響工作同團隊表現嘅原因.所以你問我希唔希公司好大,我諗我會話量力而為.因為有時大未必係好事,反而專注質量同真正幫到客戶,得到認同,我覺得更緊要.
「理論」
仲記得以前有個老細同我講過一個比喻,如果你要管理團隊,你就應該係司機,因為你應該係帶領團隊去到目的地嗰個人.如果你一直只係坐係乘客果邊,你其實只係搭緊順風車,就算行錯路你只可以坐係度乜都做唔到.所以我鍾意揸私家車因為我要靈活同要變得快,但係如果我揸巴士嘅話,就好難話變就變.不過點都好,為自己嘅目標進發,做好自己,公司大唔大唔係一個成功與否嘅指標!


text:
股場七傷拳,一面七傷,七面皆傷
已更新:2018年10月12日
昨日股市最高曾經插超過成千點,外面所有人風聲鶴唳草木皆兵.金毛獅王,唔係,美國佬突然打出一招崆峒派鎮山絕學,七傷拳,所謂一面七傷,七者皆傷,呢鑊真攞命呀,張無忌,啊,唔系,阿爺不慌不忙,雙掌渾圓成盾,使出乾坤大挪移 .阿爺連消帶打,大喝一聲,霎時之間,擂臺鬼影重重,成個場都系阿爺嘅身影.美國佬根本冇辦法分得出邊個先至系阿爺嘅真身.只見美國佬眉頭一皺,計上心頭,左腳(足泵)地,大叫一聲“老師公大顯威力”,原來佢標起童上嚟㖞. 大佬係咁架喇,又唔識股票,我點講,唯有跟破壞王揸住本倚天照讀law.其實識我既人都知我只識玩物業,房L一名,所以唔好問我股票,問股票試下搵我朋友期人.不過今日既分享係,有時股唔股災,你中唔中到都係命水黎.我係33xxx 點時,其實揸左成佰幾萬貨,內裡有科技股地產股銀行股等等,如果繼續Keep 今時今日身家起碼無左4成.但就係一個機緣巧合下我走左,點解? 因為搵到幾件筍盤,加上當其時人仔狂跌,當然係瘋狂9換喇,到而家匯率都蝕架,但個樓價暫時買左起碼又幾硬淨,其它新D既物業可能有跌到,但我買果堆又未感覺到,就當贏架喇.
其實我份人一向唔介意蝕錢走,只要我好確定我跟住買既係一個賺錢既機會,我唔會死坐爛坐,我自問我睇物業既信心同眼光都唔錯.只要我覺得係機會,現在蝕走,我也一定會賺番,物業就可以俾到我實在既感覺,我自問唔多信又買股又買樓,我只覺得強項通常只得一樣,另一樣係副,我就極端少少得一千零一樣.同埋我想帶出一個意思出黎係,你見玩股玩得叻既人好少去研究樓,好多樓既玩法佢唔識,而玩開樓既人,你問佢股票,可能會好似我咁唔多搭到嘴.股票一買一賣好簡單,贏就贏輸就輸,樓唔係,當中預到既問題可以係租霸,裝修,出租等等,而股票你就睇下圖,睇下數據,兩套好唔同既玩法同理論,當你個人唔夠精神分裂就會好易依賴一方去計,人係有感情偏好,不太可行.
一個好專心去做一門學問既人方能大成,自問未見到有人呢樣掂下果樣掂下會攪得好掂.如果你唔信,你可以試下,就睇下自己能否成為新一代萬能插蘇.


text:
今次突假遊真係嚟得好突然… 由於武漢肺炎, 搞到香港全城瘋搶口罩, 瘋搶厠紙, 瘋搶……. 亦都搞到香港不少公司破例畀員工 home office, 銀行仲將某啲鈼行暫停營業. 個個市民都唔願出街, 唔願外出食飯, 引致好多食肆都結業. 而政府亦呼籲市民避免去人多嘅地方, 而學校都係一個人多嘅地方, 所以教育局亦宣佈所有中小學停課, 停到2月17日. 就係咁, 我哋聽從政府呼籲, 避免去人流多嘅地方, 所以我哋決定離開香港, 去一個比較少人嘅地方 – 沖繩.
就係因為呢個武漢肺炎, 搞到我哋連新年都無街去, 除咗年初一去咗拜年之外, 其他所有團拜都取消. 日日留喺屋企上網, 打機, 睇電影…. 一聽到教育局話延長個假期, 亦響應政府呼籲, 我哋當然即去訂機票, 訂酒店, 規劃行程… 可能2月本身係旅遊淡季, 所以機票, 酒店都好平. 以上年復活節假去沖繩價錢, 5個人就已經要HK$13,000(其實都叫平), 但係而家2月份4個人去, 只係HK$5,500… 酒店就住咗間房間比較大嘅都係HK$700晚, 真係好平!!
就喺 book 晒嘢之後, 相繼收到亞女嘅興趣班嘅通告, 話如果有外遊嘅同學仔就要自我隔離 14 日先好返興趣班, 跟住教育局又再宣佈延長個假期到 3 月. 哎呀, 點解唔可以早啲講呢? 我就 book 去耐少少, 而家得 5 日, 真係太少啦!!!
不過武漢肺炎實在擴散得真係好快… 好多航線都自行停飛中國, 由於香港已經屬於中國, 所以都停飛埋香港. 有啲國家直頭封鎖埋唔畀中國入入境, 有中國武漢人係境內都強行遣返大陸添. 我都好驚日本會唔會有任何變動, 日日走去睇住 HongKong Airline 網站, 睇下會唔會停飛. 頭先講咗呢個武漢肺炎好勁, 估唔到政府都開始延長政府部門嘅假期直至另行通知. 由於新年假期已經 book 晒酒店, book 晒車, book 晒機票, 一聽到政府部門唔開工, 咁我點申請國際車牌呢? 咁樣我要再重新規劃行程, 無車無得去咁遠, 無車無得周圍走, 只能係那霸市閒逛, 又要再重新規劃過. 為咗避免被租車公司同酒店到期收款, 喺免費取消日期前就取消晒所有 booking, 等到最後一刻先決定行程係點.
終於喺2月5日見到運輸處有限度服務, 預約咗申請人可以繼續去辦理證件, 終於等到6號辦理到國際版先安心晒. 即刻返去公司 book 酒店, 租車….. 然後, 就心掛掛咁等航空公司消息, 日日係咁 mon 住, 出發之前嗰一日, 仲喺 FB 見到有人話航空公司 cut 咗班機, 要改搭其他時間, 航空公司網站又顯示話每日得返一班機去沖繩, 搞到我即刻上航空公司問客戶服務員. 天呀, 我由早上 11 點 connect 航空公司個 Live Chat, 居然要等到晚上 8 點先輪候到我, 經過一輪查詢, 客戶服務員話我班機無取消到, 可以如常 8:50分起飛, 頓時安心晒.
咁樣搞一搞, 原本租車只係需要 $968 就可以租到 4 日, 而家就要 HK$1,200 先得, 貴咗二百幾蚊. 好彩酒店度又慳咗 HK$100左右, 所以都算 ok. 初時都好驚會因為太近 book 而畀人殺到一頸血, 好彩最後都無太大差距.
臨出發前一日, 都預備咗好多嘢, 自己都上網睇下其他人上機後唔可以做啲乜嘢. 例如要用膠袋袋住自己嘅背囊, 手袋. 亦唔好食飛機餐, 唔好飲佢哋提供嘅飲品, 全程戴口罩, 有眼鏡就戴埋, 上機消毒一下, 落機後又要清毒一下, 盡量唔好周圍摸… 最後就要教識亞女們佢哋上到機要點做點做, 哦到佢哋記得為止.
終於等到出發嘅一日, 去到機場, 見到個航班表有我呢班機嘅出現, 成個人鬆晒, 亦都好順利 check in 出發往沖繩.
先畀大家睇下個行程表
圖片取材自 newamazing.com.tw


text:
Krita 嘅使用者介面簡單易明.你可以將唔同嘅工具面板自由重組,自訂一套介面以配合你嘅工作流程.自訂嘅介面可以儲存做作業空間,方便隨時切換.你亦可以自訂唔同工具嘅鍵盤快捷鍵.
Krita 預設內置過百款經專業設計嘅筆刷.佢哋適合用於唔同風格嘅畫作,並且各自展示到 Krita 多種筆刷引擎嘅效果.
Krita 包含有三款筆刷平滑工具選項,減低手震對作畫嘅影響.另外仲有一款力學筆刷工具可以模擬實體畫筆嘅阻力同質量(慣性).
Krita 內置嘅向量圖形工具方便製作漫畫.向量圖庫內置各種對話框模板.向量線條同圖形嘅節點可以任意修改,你亦可以製作自己嘅向量圖庫.用文字工具可以喺畫布上加入文字對話.Krita 嘅向量圖形係採用 SVG 格式.
Krita 帶有超過九種筆刷引擎.每種筆刷引擎都包含大量選項俾你自訂啱心水嘅筆刷.顏色塗抹,形狀,噴霧,甚至係濾鏡引擎,每種筆刷引擎都係針對某種特定嘅要求而整出嚟.自訂嘅筆刷可以儲存起嚟並且用標籤嚟分類.
Krita 嘅四方連續環繞模式會將畫布重複顯示,無論打橫定打棟都一樣.就算你喺重複嘅部份落筆都一樣無問題.製作無縫材質貼圖就係咁簡單.
只要切換成動畫(”Animation”)作業空間,Krita 即刻變身成為動畫工作室.你可以運用唔同圖層將畫作轉變做動畫,並且龨出成影片或 GIF 圖片分享畀其他人.
> 認識動畫製作功能
輔助尺工具
Krita 嘅輔助尺工具可以幫你畫出完美嘅圖形.輔助尺工具包含直線,消失點透視,橢圓形,曲面嘅魚眼透視等等共9種輔助尺.各種輔助尺都可以同時使用.
色彩管理
Krita 完全支援 ICC 以及 EXR 嘅色彩管理(分別透過 Little CMS 及 OpenColor IO).你可以將 Krita 整合到你現有嘅色彩管理流程.Krita 亦內置各種涵蓋唔同用途嘅 ICC 工作色彩空間特性文件,加上內置嘅色彩空間瀏覽器俾你檢視唔同色彩空間嘅色域.
顯示卡圖形加速
Krita 可以使用 OpenGL(Windows 版本同時支援 Direct3D 11)作硬件圖形加速.當啟用咗圖形加速時,畫布旋轉同縮放嘅效能會有所提升,縮細睇嘅時候亦可以有比較好嘅畫質.
支援 PSD 檔案
Krita 可以開啟 PSD 檔案,甚至連部份 Photoshop 開唔到嘅檔案都能夠開啟.如果你嘅畫作需要同其他程式互通,Krita 亦可以將你嘅畫作儲存為 PSD 檔案.
HDR 作畫
Krita 係唯一一套可以開啟,儲存,修改及製作 HDR(高動態範圍)以及 scene-referred(場景相關)嘅繪圖軟件.加上 OpenColor IO 同 OpenEXR 嘅支援可以俾你調校視覺以仔細檢查 HDR 圖片,用喺電影同視覺效果行業中先進嘅工作流程.
Python 程式指令稿
Krita 提供嘅 Python API 加上 PyQt 可以用嚟擴展 Krita,製作自訂工具面板以及各種進階功能.Krita 內置咗一啲 Python 外掛程式俾你用嚟參考.
教學資源
除咗網上搵到嘅第三方教學資源,Krita 亦有提供官方嘅使用教學同埋說明文件,幫你更快上手.
Krita 係免費開源嘅自由軟件,依家係,將來都會係.
「好易用嘅畫畫工具,適合任何人使用」
「Krita 係強大嘅 app,任何數碼創作家起碼都應該要試下」
「由畫家開發,快速靈活而且免費嘅 Photoshop 替代品」
「Krita 俾到初出道嘅新手畫家一套專業嘅工具」
如果你係用開其他軟件嘅話,我哋都有啲資料可以俾你參考下:
我哋仲有一啲教學:


text:
早前依莉詩借咗部 PocketScan 迷你掃瞄器返嚟,趁住部機未還,我就立即用嚟玩下喇.到底呢部係咪美容產品呢?原來唔係!
呢部機其實係一部流動 Scanner 嚟嘅,使用方法好簡單,只需要以手機用藍牙連接 Scanner ,一按佢上面個掣︳佢就識得自己掃描,你可以好似髹漆咁,係你要 Scan 嘅平面上不斷髹,咁佢就會將圖像掃瞄入你手機果度,事後幫你自動校正返個位置,其實個功能都係好方便嘅,唔怪得 KickStarter 咁快就集到資啦!
▲ Pocket Scan 嘅正面同埋底部,佢底部個掃瞄器同平日所見嘅差唔多.
平面 Scan 嘢的確方便
首先,睇下佢 Scan 平面嘅功能先啦!我哋試咗幾樣功能,首先我哋試咗一啲平面嘅嘢先:
▲ 可以見到 Scan 平面嘢係比較準確,而且佢可以幫你用 OCR 處理返啲文字,變成可以係電腦/手機編輯.
▲ 咁中文又點?中文都 Scan 到嘅,不過係 OCR 無咁準確…
▲ 即使係好大本嘅畫冊,都掃瞄到,我估佢可以 Scan 到差不多 F4 Size 嘅紙張.
瘋狂出賣同事實錄
正經嘅嘢試完,我哋試第二啲.第一時間試下依莉詩個額頭先,佢話驚見到晒啲毛孔好核突:
▲ 左同右嘅對比:完全睇唔到毛孔,因為佢啲頭髮遮住晒.同埋,佢額頭太細根本就唔夠面積俾佢 Scan…
之後我哋 Scan 條魚,因為見到依莉詩就嚟煮飯,枱面擺咗條魚:
▲Scan 完出嚟,似係小小成功,睇到佢個形狀,但都係「岩岩蠶蠶」咁,因為條魚算係個面積大小小,又比較平.
Scan 完條魚,Scan 返啲正常啲嘅嘢,小編天恩話想試下 Scan 掌紋睇相,我哋就成全佢:
▲其實佢係 Scan 得幾清晰的,不過係因為唔夠大俾佢郁,所以唔能夠完整 Scan 入去.下次睇掌可以唔使面談了,直接 Scan 咗個掌紋佢俾玲玲師傅喇!
出賣完同事,最尾都逃唔過「被出賣」嘅命運:我要 Scan 自己塊面…
▲ 哇…好核突呀啲毛孔呀鬚根呀出晒嚟,正面啲睇,佢嘅解析力都唔差,負面啲睇,佢唔能夠還原返做一個立體咁上下的樣子出嚟
水哥後感:掃立體嘢就唔好喇!
雖然話,佢係一個 Portable 嘅 Scanner ,但係始終受限於佢嘅物理性質,佢始終都係做唔到立體掃瞄咁嘅效果.對商務人士嚟講,的確係方便咗,市面有好多唔同嘅手機 App,但係 OCR 功能都未必做到好多語言,呢隻都令我有少少失望,就係佢中文方面嘅 OCR 做唔到,希望佢遲啲改進到就好喇!


text:
以下係簡化咗嘅考評局 HKEAA 2020 DSE Timetable,同埋小編建議嘅溫書時間表.小編會用一個讀物理 Physics 化學 Chemistry 生物 Biology 嘅 2020 DSE 考生做例子,講解一下同學可以點樣善用考評局 HKEAA 嘅文憑試時間表嚟安排溫書時間表.
考評局 HKEAA 已經出咗 2020 DSE Timetable 啦!好多考 2020 DSE 嘅同學睇完個時間表,大概知道自己幾時開始考筆試,幾時考完試就算.作為 DSE 過來人嘅小編話你知:考評局出嘅 DSE Timetable 有更加重要嘅用處架!同學應該好好運用呢個考試時間表,按照科目考試嘅先後次序,同學對科目嘅熟悉程度,計劃自己 study leave 衝刺嘅溫書次序,否則臨考 DSE 嗰陣太多科要溫,同學好容易會溫唔切書.
2020 DSE Timetable 時間表
註:設計與應用科技,科技與生活 Technology & Living 同埋音樂科 Music 嘅考試日期會係2019 年 11 月,如果冇重覆考生報考嘅話,呢兩科會喺同一日考試.
延伸閱讀:[溫書好地方] 適合DSE同學讀書的Cafe推介
睇完 2020 DSE Timetable 之後,以下就係計劃study leave備試時間表嘅一啲方法建議:
第一步:2020 DSE Timetable 時間表分析
上面嘅 2020 DSE Timetable 咁多資料咁亂,小編個人習慣將自己所讀嘅科目,用一個月曆,將要考嘅科目列出嚟.假設同學讀 Phy Chem Bio,同學嘅筆試考試時間表會係咁樣:
- 3月28日:化學 Chemistry Chem
- 3月30日:中文 Chinese(卷一及卷二)
- 3月31日:中文 Chinese(卷三)
- 4月2日:英文 English(卷一及卷二)
- 4月3日:英文 English(卷三)
- 4月6日:通識 Liberal Studies LS
- 4月7日:數學 Mathematics Maths
- 4月16日:物理 Physics Phy
- 4月20日:生物 Biology Bio
同學將以上嘅資料抽取出嚟,寫喺個月曆度之後,同學開考,每科考試嘅日期,每科考試相隔嘅日數等等嘅資料都會一目了然.
考評局今年將 DSE Timetable 安排到係先考所有主科(Chem 除外)之後再考選修科.同學喺3月28日開考筆試,考完 Chem 呢一科之後,同學基本上每隔兩至三日就有一日要考試,考主科嘅時間都幾緊迫.而同學4月7號考完數學之後,就可以稍作休息,因為之後會有八日時間溫剩低嘅兩科,即係 Phy 同埋 Bio.
第二步:安排study leave溫書次序
假設同學嘅study leave由2月中開始,同學應該有一個半月,即係大概45日嘅時間去備戰 DSE.面對六至八科嘅考試,好多同學都唔知道應該邊一科溫先,邊一科溫後.(當然同學可以參考小編嘅精讀筆記,例如係英文vocab筆記,通識5**考試技巧筆記救救急.)
有同學會按考試嘅先後次序去溫書,即係先溫最先考嘅 Chem, 然後順序溫到最後考嘅 Bio.
小編個人認為先溫先考嘅科,後溫遲考嘅科並唔係最佳嘅溫書方法.咁樣做一嚟會令到自己臨近考試嗰陣,冇時間得溫就快考嘅科目,咁到底就開考嗰陣應該溫:就快考嘅科目,抑或係未溫完,最遲考嘅科目呢?二嚟同學一早就溫咗最早考嘅科目,呢啲科目去到臨考嗰陣又要溫多一次;同學其實係花緊雙倍嘅時間,做同一件事,呢個溫書方法極唔具成本效益.
要用最少嘅時間達到最大嘅成效,小編建議嘅溫書次序係:先溫最遲考嘅科目,即係 Phy 同埋 Bio 俾自己對考試內容有個印象,內化啲科目嘅知識,並且操呢兩科嘅 CE,DSE Past Paper.提提同學,做完 DSE Past Paper 之後記得對番嗰年嘅 DSE Cut Off 分數,方便預測自己會考幾多級嘅成績.為咗方便大家,小編已經寫咗一篇 CE,AL,DSE Past Paper 搜尋教學,仲有 2012 – 2018 DSE Cut Off 分數再加埋詳細分析,幫唔同程度嘅同學度身訂造所須嘅溫書策略.
然後去到study leave中段就開始溫番最早考嘅科目,即係 Chem.呢個時候,同學應該係study leave入面第一次衝 Chem 同埋其他早考嘅科目.小編建議大家咁做嘅原因有二:第一,同學就快開考,臨考呢科嗰陣可以專心溫呢科,唔會手忙腳亂唔知溫 Chem 好,定係溫埋未溫熟嘅 Bio 好;第二,同學喺整個study leave,淨係主打專攻咗一次 Chem 呢一科.比起study leave開頭溫一次 Chem,臨開考再溫一次,總共要溫兩次呢個方法,好明顯地,留番最後先溫 Chem 係較具成本效益嘅.
第三步:編排study leave時間表
小編會將study leave嘅每一日分為早,午,晚三個時段,根據自己嘅精神狀態,對科目嘅熟悉程度,距離考各科嘅時間等因素,安排合適嘅溫習時間表.
呢篇文章主要係整合咗 2020 DSE Timetable 嘅筆試日期,並解釋咗同學study leave應採用嘅溫書次序.至於study leave每日嘅時間分配,小編會另外開post講.想知道點樣善用study leave嘅時間作最後衝刺,好似小編咁一個半月內極速由level 4升到5**?碌到落底,留低你嘅email訂閱hkdsegayau嘅posts, 你就會第一時間收到最新,最updated嘅 DSE 高效讀書策略!
延伸閱讀:CE,AL DSE Past Paper 下載+搜尋教學 | hkdsegayau
不想錯過 DSE 考生必讀資訊,想獲得免費 DSE 學習資源?
hkdsegayau 已為你準備好!只須填妥 DSE 資源訂閱表格,便會透過電郵定期收到免費 DSE 學習資源.
這是完全免費的!
hkdsegayau 在 Instagram 定期分享 DSE 讀書心得,實用英文生字.
超過 14,000 位考生已經追蹤 hkdsegayau 的 Instagram 專頁了,你也不要錯過喔!
與其自己花數十小時鑽研厚厚的教科書,直接溫習 hkdsegayau 的重點筆記一定更具成本效益.
現在的你願意為你的 DSE 成績,你的將來而投資嗎?


text:
Plaxton
Plaxton係英國一間巴士及客車車身製造廠,現時隸屬亞歷山大丹尼士.
歷史[編輯]
Plaxton喺1907年成立,最初係做建築行業,第一次世界大戰後開始出汽車車身.第二次世界大戰期間,Plaxton生產停頓,間廠改出軍用飛機.
1980年,巴士車身製造廠Reeve Burgess成為Plaxton附屬公司,後來Reeve Burgess出咗Beaver小巴車身同埋Pointer中型巴士車身,兩款車身都喺市場上取得成功.1991年Plaxton閂咗Reeve Burgess並將呢兩款車身收為己用.
而Plaxton同同屬巴士車身製造廠嘅都普係老對手,1989年Plaxton收購多款都普產品嘅生產權.而喺同一年,Plaxton收購Henlys,公司全名改叫Plaxton集團,1992年再改名為Henlys集團,但Plaxton牌子就繼續保留.
1995年,Henlys集團將Northern Counties收購,並喺1999年以Plaxton完全取代Northern Counties呢個名.
2001年,Henlys集團同擁有丹尼士車廠同埋亞歷山大車身公司嘅Mayflower Corporation合組一間叫TransBus International嘅公司,Plaxton呢個名俾TransBus取代.2004年3月31號,TransBus連同佢嘅大股東Mayflower Corporation一齊被接管.同年5月17號,TransBus客車及小巴車身生產業務(包括位於Anston同埋Scarborough嘅廠房)俾管理層收購,並用返Plaxton呢個名.Plaxton獨立之後,喺2005年再出返城市巴士.
2007年5月,Plaxton俾亞歷山大丹尼士收購,令原本TransBus分開咗嘅業務合番埋[1].同年稍後,亞歷山大丹尼士Enviro 200車身生產移入Plaxton喺Scarborough嘅廠房.
2010年1月1號起,Plaxton公司完全併入亞歷山大丹尼士嘅公司架構之內,而Plaxton呢個牌子名就繼續用落去[2].
參考[編輯]
- ↑ "busandcoach.com - Plaxton bought by ADL". 原著喺2007年11月6號歸檔. 喺2009年8月31號搵到.
- ↑ "busandcoach.com - ADL avoids redundancies". 原著喺2011年4月20號歸檔. 喺2010年1月1號搵到.


text:
7 MARCH 2018(WED)
自問我地都唔係怪獸家長,考試其間我地都冇特別谷小小豬,都係一向做法輕輕鬆鬆咁溫下就算,因為人生考試嘅次數何其多,唔好咁快迫佢,等佢慢慢學懂自己去適應考試先係最重要.雖然唔迫佢狂溫習,不過我地係考試前嘅星期都冇出去玩,怕佢玩到心散.
考完試就要去玩(YEAH....兩母子放監啦),所以今日考完最後一日就帶小小豬去玩返下滿足隻衰豬啦.不過.....好唔好彩我今日作病個頭爆痛咁,真係想去遠啲都唔得,但又唔想令小小豬失望,所以就近近地嚟玩一轉Bubble等佢放少少電啦~
唔知點解我自己好鐘意睇啲Bubble係天上飄來飄去,望見佢地會覺得好自由自在好舒服,所以.....其實有時係公園玩時,我都會同小小豬爭玩Bubble槍,所以其實今日帶小小豬嚟都有少少私心....哈哈哈!
不過,其實小小豬都一樣好鐘意玩,所以佢一聽見嚟玩Bubble佢都不知幾開心.BubbleLand同其他PlayHouse有少少唔同,除左只係玩泡泡之外,就係以小朋友每分鐘$1收費(假日$1.5),成人全日$25.
我都知依個懶玩豬係唔多識停,所以預先同佢傾好左,玩大約一小時就要走.當然....為左可以去玩就咩都答應我啦~
入場時會先收取成人的入場費,之後小朋友就可以著上大會提供嘅保護雨衣去玩啦~
其實整個場就唔算太大,不過見到一系列嘅跳彈床,踩單車,踩踏板,絕對啱嚟放電,邊做運動邊放泡泡依個又幾得意哦~
仲有一個幾大嘅休息區俾我地嘅家長坐,依個位真係救左我一命,因為我頭痛都爆,其實都冇乜心情,同小小豬拍左幾個短片之後(嗱...係小小豬叫我拍,因為佢真係極度自戀豬,好鐘意睇自己嘅片呀),我就全程坐定定睇住佢同職員姐姐玩~
一嚟到小小豬就二話不說要企上泡泡台上,要變做一個大泡泡哦(真係辛苦姐姐幫佢整左好幾次了)~
之後就當然不停玩踩踏板同埋踩單車,一見啲泡泡出就係咁踏,佢話要變好多好多Bubble出嚟~
當然唔少得跳彈床放泡泡,平日又唔見佢跳得咁高,一見Bubble出就係度狂跳~
依個一拉就會造成一幅泡泡畫咁,其實要好定同慢先做到,依兩方面都係小小豬最弱嘅部分,所以佢都要試好多次先成功.不過咁都好,就當係俾佢一個挑戰同訓練啦...哈哈哈~
依個泵泡泡就最夠又要快又要力嘅小小豬,不過佢竟然話太容易,所以泵幾下就算了(其實佢係留力玩其他)~
依個製泡泡位可以話係小小豬玩得最耐嘅一個,因為唔同形狀就可以有大大小小嘅泡泡,最重要係如果俾心機慢慢整係可以做到好多大泡泡.一向都有帶點好勝心嘅小小豬密密整就係想整一個大泡泡,結果係點.............佢自我感覺良好就足夠,有時又唔好破壞小朋友心目中大嘅定義,佢投入享受就勝過一切啦~
場內定期都會噴出大量泡泡,小小豬就當然不停拍啦,唔知點解小朋友見到泡泡就總係鐘意拍呢(但其實....我都鐘意呀)~
依度仲有一個類似夏水禮嘅泡泡玩,小小豬一見到都不知幾興奮,又嚟好似夏水禮咁將啲泡泡當沖涼般.真係好在有件保護衣,如果唔係我想我都應該要出去買過套衫先可以返屋企呀~
玩左咁耐,係時候都要文靜一下,問姐姐拎張魚圖畫嚟填顏色啦~
填好顏色就可以去依部機掃入大魚缸啦~
話咁快就可以係螢幕大海出現啦~
小小豬都好俾心機,慢慢睇慢慢撈,雖然最後都係一條都撈唔到,不過都算佢啦~
話說入場前同小小豬傾好左我地只玩一小時左右,為左測試佢嘅自控力,我都冇特別報時.不過原來佢都有間中留意場內嘅時鐘,最後小小豬就玩左大約68分鐘就自動自覺提意走了~
小小豬玩的$68,加埋我入場前的收費$25,大約用左$100就玩左一小時,抵唔抵就睇自己個人意見(當然如果一個平平地收費可以全日任玩就最好啦),不過最緊要都係小小豬玩得開心.佢.......就當然係歡喜非常,仲話下次帶Daddy嚟玩哦!


text:
香港各個地區加埋有成林林總總過千間美容院,無論平定貴,大定細,都可以搵到市面上有唔同嘅供求.以激光脫毛機為例,亦都有分為只係專注做脫毛嘅公司,同埋有提供脫毛療程服務嘅美容中心,Dermes價錢會稍貴但感覺會專業好多,後者嘅價錢通常平啲,但係一般情況下都唔係由專業激光治療師進行療程,感覺就無咁好.
其實香港大部分女仔都有脫毛需要,有啲人會揀愈平愈好嘅美容院做脫毛,但係其實好多平價嘅激光脫毛療程都有中伏位,往往會為咗節省成本,而犧牲咗服務質素.其實揀脫毛療程想知Dermes HAiRLESS邊間好,好簡單,只要你明白羊毛出自羊身上,始終任何買賣都係一分錢一分貨,最緊要係拎到個平衡點,搵到一間激光脫毛中心係質素好價錢又合理嘅.小編就整合咗兩間脫毛公司 Dermes HAiRLESS價錢,希望幫到想做脫毛嘅姐妹們.
如果對脫毛療程有興趣嘅話,相信你都發現激光脫毛價錢有平有貴,同一個部位由唔同公司做,由幾百蚊到幾千蚊嘅療程都有,Dermes HAiRLESS價錢就已經相差一部份.
如果係一啲中小型美容院同時提供激光脫毛療程同埋美容療程,其實好多時激光療程都唔係佢哋主打嘅服務,因為相比起普通美容,激光脫毛嘅成本高好多,包括要培訓專業嘅激光治療師,購買脫毛機同冷凍劑等等,而每次打激光脫毛亦都有機器運作嘅成本,冷凍劑亦都唔平,曾經有新聞就分享過一啲美容院會為咗節省冷凍劑嘅容量,減低每次使用嘅劑量,令到客人打激光嘅過程中感到更大痛楚.
另外呢啲美容院亦都會強行向客人推銷其他美容療程,因為呢啲療程成本較低,先至係真正為公司賺錢嘅服務,佢哋就會不停向你推銷一啲未必適合你嘅療程,小編就試過上去美容院做背部嘅激光脫毛療程,嗰時個治療師就話我皮膚比較差,背脊有啲暗瘡印,想推介我做去暗瘡療程,結果我就冇着衫咁聽佢推銷我推銷左半個鐘頭,感覺真係好差,連成個脫毛服務嘅體驗都變得好辛苦,但係去返比較大型嘅激光脫毛中心Dermes HAiRLESS就未試過有呢啲情況發生.
市面上仲常常出現另一個可以做到壓低價錢嘅方法,就係一啲小型激光脫毛公司寧願犧牲服務質素,趕時間做多幾個客,去貼返定價低而少咗嘅利潤,市場上廉價脫毛療程,好多都係求求其其提供服務,有好多位置都飛住嚟打,無辦法打到全部毛髮同毛囊,最後嘅脫毛效果一定唔會好,Dermes HAiRLESS呢啲大型激光脫毛公司就會有專業嘅治療師去進行服務,會好仔細咁為客人打走每一寸皮膚上嘅毛毛.
另外通常脫毛療程都係以一個個身體部位去計算,如果購買平價嘅激光脫毛療程,你亦要留意究竟所指嘅部份包括啲咩位置,例如小腿係指 360 度定還是有分前後當係兩個部份,或者小腿加大腿會唔會送膝頭等等,如果所包括嘅脫毛位置分得太散,變相最終埋單要比嘅價錢分分鐘仲貴過去一啲大型激光脫毛中心Dermes HAiRLESS到進行療程.
購買平價脫毛療程嘅話,你亦都要注意嗰間公司嘅治療師有冇提及過平均要打幾多次激光,先可以脫清晒啲毛毛,因為其實如果係使用先進嘅激光脫毛技術嘅話,Dermes HAiRLESS一般只需要四至六次療程就可以完全脫青身體上嘅毛毛,但係如果冇提供過相關嘅資料,或者唔夠膽作出任何承諾,你就要留意會唔會係因為佢都預咗脫毛效果唔係咁好,而要喺同一個位置重複打好多次激光先有脫毛效果.一年內重複多次打脫毛,除咗浪費時間之外,有機會傷害皮膚,甚至造成激光燒傷,灼傷嘅問題,
講完平價脫毛療程有咩風險之後,可能你都會明白到激光脫毛療程真係一分錢一分貨,不如就由 Dermes價錢為例,講解一下點解千祈唔好貪平買價錢太平嘅療程啦.
激光脫毛公司Dermes HAiRLESS嘅營運成本好高,首先有鋪租,市場推廣同廣告費,人工,培訓治療師嘅資源,脫毛機,冷凍劑等等,如果個集團資金有限,好多時就會透過削減資源嚟慳錢,例如減少對治療師嘅培訓,買二手嘅舊款脫毛機,呢啲方法都會犧牲咗服務質素同最終嘅脫毛效果.Dermes價錢就唔係喺呢啲地方扣減,反而係透過定期推出唔同嘅優惠,例如學生優惠,新客戶優惠,去回饋處於人生唔同階段嘅客人.
另一間近年新冒起嘅脫毛公司 HAiRLESS價錢就比較平,但背後原因主要因為 Dermes HAiRLESS 係用緊唔同嘅激毛脫毛技術,Derems 用緊嘅係於 2019 年最新引入嘅HPD 雙波長技術,可以雙重擊退粗幼毛髮法,只需要進行六次療程,就可以達致永久嘅脫毛效果,亦係香港第一間脫毛公司引入呢種德國技術嘅公司.而 HAiRLESS 就係用緊坊間比較常見嘅 Gentlelase PRO- U 755 nm 波長激光脫毛技術,呢種技術喺香港已經出現咗一段時間,雖然都有效擊退黑色毛髮,但係因為冇辦法針對性咁破壞毛囊,需要進行多幾次療程先可以見到有明顯嘅脫毛效果.
Dermes HAiRLESS 呢啲龍頭公司當然知道減價係最直接吸引到客人嘅方法,但最優惠嘅 Dermes價錢明白唔可以一昧盲目鬥低價,而係要用心做好服務,客人滿意最終脫毛效果,做到物超所值,先係真正幫到客人.
Dermes價錢定期會推出唔同優惠,例如學生優惠,新客戶優惠,除此之外亦都有同唔同公司合作,為客戶爭取最好嘅 Dermes價錢折扣優惠,例如EPS回贈,信用卡回贈等等.希望可以以最抵嘅價錢,為客人提供最高質素嘅脫毛療程.
唔少人都係因為Dermes價錢問題而卻步,但係可以好肯定話你知脫毛呢啲嘢真係一分錢一份貨,而且早買早享受,遲買唔會平幾舊!如果你仲係十五十六緊嘅話,不妨試吓上Dermes做個免費體驗療程先( http://bit.ly/3cWNInz ),過程中會有專業治療師分析你嘅皮膚狀況,講解脫毛原理同埋試打一個指定部位,完成試做之後, Dermes仲會額外送返一支 Bioderma 深層卸妝潔膚水做贈品,真係超抵!
BY Susan2020-08-11
BY Christine2022-03-16
BY Ailsa2021-11-30
BY Star2020-09-24
BY Clement2022-10-25
Healthy 健康
BY Maria2022-10-21
BY Ellen2020-08-05
BY Lisa2020-08-31
freenewsweb
© 2022 Condé Nast


text:
勒索軟件橫行咗咁多年,以為開始無咩料到?又或者以為一般防毒軟件都夠做,可以防得到?少年,你太年輕喇!網絡安全公司SophosLabs就發現,Ragnar Locker呢隻勒索軟件嘅攻擊模式有「進化」,侵略性又提升咗一個層次.佢哋會喺受害人部電腦入面植入虛擬機器(Virtual machine,VM),然後就用呢個 VM 嘅軀殼嚟逃避防毒軟件嘅偵測,喺一個自製嘅「安全環境」之下繼續進行軟件勒索.網絡安全專家暫時發現,呢隻勒索軟件係靠植入 Windows XP 嘅 VM,然後執行 Oracle VirtualBox,再利用 VirutalBox 程式嘅合法程序嚟做掩護,令防毒軟件無辦法偵測得到. Ragnar Locker 背後嘅黑客組織過往一向都會喺啟動勒索軟件前,先由目標電腦上偷資料.四月嗰陣,黑客就曾經對葡萄牙能源(Energias de Portugal)公司嘅網路發動過攻擊,當時聲稱偷取咗該公司敏感資料量達 10 TB,亦都勒索咗1580個比特幣(折合約…
Browsing: 虛擬機器
踏入六月,各地疫情開始漸見好轉,以為係好開頭?不過對 Cisco(思科)嚟講就唔係咁順喇,除咗因為美國示威持續,令到本來六月頭舉行嘅線上年度大會「Cisco Live」要延期再搞.啱啱上個禮拜佢哋又發出一則安全公告,內容係話佢哋旗下一款產品Nexus switches (一款用嚟建立資料中心架構,為企業提供網絡資料同步,API 自動化同簡化運作等服務嘅產品),喺 NX-OS 軟件發現漏洞(CVE-2020-10136),遠端攻擊者可以利用呢個漏洞,繞過目標系統嘅保安限制,甚至導致服務中斷. Cisco 發現呢個漏洞係因為部分裝置喺未有隧道設定(tunnel configuration)嘅情況下,會將機器配置嘅 IP 地址收到嘅 IP-in-IP 數據包(Patch),意外地解封同處理,所以未通過認證嘅攻擊者,就可以傳送特製嘅 IP-in-IP 數據包去受影響裝置,導致網絡排程崩潰甚至要重啟,繼而俾佢哋有機會乘虛而入.IP-in-IP 隧道協議存在呢個嚴重漏洞,令到黑客可以繞過 Access Control…


text:
今晚係我第一次企得咁前,亦係我第一次親身體會到警察嘅可怕同抗爭者前線面對嘅恐懼.
大約九點半,我仍然身處喺新城市門口前.依個係申請咗不反對通知書嘅地方,直到十一點前,喺度集合嘅人於法律上係絕對合法.我一路聽住唔同地方嘅最新消息,間唔時亦會行入新城市涼涼冷氣.入面嘅人有運緊物資,有繼續上去沙田站嗰層幫手,氣氛凝重,但尚算安全.
就喺差唔多十點嘅時候,突然喺出面嘅人大叫「有防暴包圍住我地,送唔到物資啦」.我出去一睇,往好運中心方向出現在一大班齊裝防暴,大家好齊心咁叫「依個係合法集會」,「警察濫權」等口號,我同身邊好多人當時仲諗住佢地唔敢亂嚟,畢竟係有不反對通知書嘅集會你可以點?
點知唔夠十分鐘,原本喺新城市嘅人突然衝哂出嚟,大叫「防暴打到落嚟啦」.轉頭我就見好多防暴衝到落嚟,而差唔多同一時間喺沙田公園方向都有防暴一齊殺到.就係咁,一個合法嘅聚會突然比防暴警察三面包圍,而且當中仲有好多防暴警察一見人落單就衝埋去,十足十要殺咗佢一樣.我個心涼咗一截,身邊嘅人都不斷大叫「唔好落單」,「要望住防暴嚟退」,「殺到嚟,走啊」.當時嘅我唔知可以做到啲咩,唯一可以做就係跟住大隊,確保任何時候身邊都有人,確保防暴下一個要拉要打嘅人唔係自己.
就喺依個時候,有人大叫「依邊有路,快啲走」,然後指住戲院同酒店中間一條小路,我同身邊一班人馬上沿住條路走.行到一半,有兩個防暴追到過嚟,一開始佢向住我地大叫「全部人唔好走」,但見人數愈嚟愈多而佢地又未有增緩,佢地馬上將視線轉移去一個有口罩,件衫寫住「自由閪」嘅人,用警棍指住佢,同佢講「你唔走得」.佢犯咩事?唔知;有冇攻擊警察?冇.一個參加合法集會嘅市民就係咁比警察用警棍指住,當佢係罪犯對待.佢最後點樣?我唔知,因為我唔敢停低,我唔知我會唔會係下一個佢.
原來,單單企喺最前,心入面嘅恐懼已經咁大.
你企喺後面,坐喺屋企,可能覺得勇武嘅最前線存心搞事,認為佢地騎劫咗「你」嘅遊行.但當你未企過最前,你唔會明白一班冇受過訓練,可能仲係學生同普通文員嘅人要正面硬食喪盡天良嘅警察,由準備到正式對抗當中佢地個心入面到底有幾怕.至於要靠簡單又薄弱嘅護具要面對一班已經失去人性嘅警察,抵擋一下又一下嘅重擊,佢地身心受嘅傷害有幾大?我唔敢諗.
你問點解咁驚咁痛大家都要企到最前冒住生命同前途盡毀嘅風險去做第一度防線,我諗我可以答到你:因為依度係香港,而我地係香港人.就算再怕,為咗依個最愛嘅地方,永遠都會有人企出嚟.
依個家,我地會拼命守護.
大道之行也,天下為公,選賢與能,講信修睦.──《禮運.大同》


text:
日前,羅嘉良喺大陸直播平臺同網紅夫妻直播引起熱議,網民留言佢自貶身價.話曬佢曾經貴為TVB一哥,先後憑《難兄難弟》,《天地豪情》同《流金歲月》奪得TVB視帝,不過佢喺2003年約滿離巢之後,主力北上發展.
其實羅嘉良早就喺大陸發展,雖然佢喺大陸拍攝過無數部大陸劇集,而且大多數都係飾演配角,無一個亮眼角色.
當年嘅羅嘉良真係一個靚仔,亦都係一位師奶殺手,佢嘅演技都十分出色,佢獨特嘅個人魅力可以將每一個角色都發揮到極致.
但呢幾年大陸開始限制香港藝人人數參演大陸劇集,加埋疫情影響,各地娛樂圈都受到嚴重影響,唔少藝人更加係有接近半年時間冇嘢做,唯有另謀其他財路.
呢排,羅嘉良開始玩直播,而仲有高達88萬粉絲,佢分享日常生活之外仲識表演各種奇技,有網民大嘆昔日TVB三屆視帝竟然要淪落到做網紅搵錢,有啲自貶身價;不過都有網民就覺得係潮流趨勢,無法抵擋.日前,羅嘉良聯同大陸網紅夫妻直播帶貨,首次做帶貨嘅羅嘉良企喺鏡頭前表現尷尬,期間佢演唱咗《歲月的童話》等多首經典歌曲,但整場直播落咗累計得二萬觀眾收睇,成績唔係特別理想.對此大家又點睇呢?唔理點樣,都係希望羅嘉良喺之後嘅事業上可以有所成就,希望之後有機會喺TVB睇到嘅表演!
Like MisshkNews Facebook!不出门也能知天下事~


text:
歡迎大家嚟到Flyerlog!
Flyerlog 顧名思義係我呢位旅人嘅遊記,記錄低我去過嘅地方,遇過嘅人同事.希望透過我嘅紀錄能夠為大家帶嚟旅遊嘅靈感,亦都可以透過我嘅資料去準備你哋下一個嘅行程!
係云云嘅單字裡面,我之所以會揀Log,而唔揀Diary, Journal等等嘅字,係因為諧音「樂」.我深信每一個旅途都充滿喜樂.雖然每個人會因為唔同嘅原因而感到快樂,可能係靚靚嘅景色,可能係好食嘅一餐,可能係異鄉嘅人情,但係始終離唔開快樂,所以去旅行絕對稱得上係一件「樂」事.我會盡量介紹不同嘅地方,不同嘅風格,迎合大家不同嘅喜好,希望大家會鍾意!
得到旅遊靈感後要付諸實行嘅時候,往往係最麻煩.個個都去旅行,唔通個個都想plan去旅行咩?呢個時候,Flyerlog同樣係你嘅好幫手!每日為你網羅各類型機票,酒店及景點優惠,唔駛左撲右撲,一次過搞掂!無論平遊豪遊,呢度一樣為你服務㗎,有問題?Facebook inbox我哋又得,傳統啲email亦得,得咗.
我無霧裡看花嘅八大願景,只有玲瓏小巧嘅一個願景.希望有朝一日,Flyerlog 唔單單係我嘅遊記,而係你同我,屬於大家嘅遊記.我哋大部分人出門旅遊嘅第一站都係機場,所以呢度嘅第一張相亦都由香港機場開始.Enjoy!


text:
客人評論:
倒水搖勻即飲好方便!!絕對可以講係一試愛上😍朝早飲完隔個零鐘即刻大量輸出🤭,而且好暢順一啲都唔會肚痛!黑朱古力溝水,荳漿,牛奶味道方面唔會好大分別,一樣係咁好味😋,因為點溝陣朱古力味都好濃郁!代餐黎講真係又方便又好味!最後要講就係飲完4個鐘都唔覺肚餓呀!飽腹感好足呀!
客人評論:
我覺得之前都有過其他代餐,但蛋白粉味太重,我好抗拒陣味,但食咗shaurmi 朱古力味代餐!我超級中意,因為係好香好易入口,我覺得可以飲住減肥太幸福了,我會回購!另外,體型上最大改變係後腰,細左勁多,我啲褲都鬆哂!第一個星期體重冇落,但體型係有變既!但完左15日係有輕到!重點其實我都有幾日放肆 haha 支持!支持!
客人評論:
飲完呢個代餐,我覺得佢非常work 唔係淨係買廣告 係呢20日入面,個肚明顯有好大改變 體重仲減左2kg,真係好開心,朋友都覺得我瘦左😍😍 我決定將呢個秘密話俾佢地知 一齊變靚 信心都翻黎啦😙😙
客人評論:
我嘅工作時間多數都係1330-2230 搞到好晏先食早餐 所以我多數食代餐嘅時間都係早餐 1200左右 問過代理正常都會keep到四至六個鐘飽肚 但係我由第四個鐘開始就好肚餓🤣 我五點左右食第二餐 第三餐就會喺收工之後再食 2330左右 有時食生果 有時冇食 喺零運動情況之下 體重減輕左 肚腩都細咗
客人評論:
自從食左呢款代餐之後就日日有廁所去 真係好正 而且獨立包裝 可以沖完帶出街飲 岩哂我呢個成日趕住出門口既人 好好飲 有口感之餘又夠飽肚 覺得自己細食左添
客人評論:
倒水搖勻即飲好方便!!絕對可以講係一試愛上😍朝早飲完隔個零鐘即刻大量輸出🤭,而且好暢順一啲都唔會肚痛!黑朱古力溝水,荳漿,牛奶味道方面唔會好大分別,一樣係咁好味😋,因為點溝陣朱古力味都好濃郁!代餐黎講真係又方便又好味!最後要講就係飲完4個鐘都唔覺肚餓呀!飽腹感好足呀!
客人評論:
進食後有飽腹感以致我完全不會想食其他晚餐,這是我第一次進食代餐,聽說代餐的味道不太好但在代理強烈推薦試吓我選擇了嘗試,而且我本身很喜歡綠茶的食物或飲品,是非常適合我的味道,顛覆了我之前對代餐的想法. 我的體重下降了許多,腰圍也減了很多,所以我十分滿意.
客人評論:
朱古力和抹茶味都很好味,完全唔似食緊代餐,對於朝早好趕,煮唔切早餐既我好方便
客人評論:
本身減肥減左一段時間,但運動做得唔密,一個禮拜做一次,一路停左係67/68kg成年都冇再跌.係開始食代餐就即刻落得好快.朱古力味好濃,想啲卡路里盡量降低,所以我只係加水,已經超級濃味,仲有啲籽脆脆地咬下好正lol.好飽肚,飲完一包其實都已經飽到冇咩胃口再食其他野,多數四點幾飲一包,夜晚八半食dinner都未覺餓.
客人評論:
我兩個味都試過 勁好味 朱古力我都覺得係吾會好甜 而抹茶勁香 我更加中意抹茶 因為我本身係個好為食嘅人 又容易餓 但我係3點飲一包 都夠餓 到6 .7點先會有啲肚餓 因為我勁中意 所以我自己都買左好多盒 平時有fd黎屋企挽 大家又有啲餓 我地又吾想食外賣 我都會俾包佢食 甘大家又可以食得健康啲


text:
博覽館站
博覽館站(粵拼:bok3 laam5 gun2 zaam6;英文:AsiaWorld-Expo Station)係港鐵一個機場快綫車站,地鐵公司(港鐵公司前身)為配合亞洲國際博覽館而特別起嘅新車站,隨住亞洲國際博覽館喺2005年12月20號揭幕而正式啟用,並取代機場站成為港鐵機場快綫嘅新終點站.車站只有一個月台,隔籬嘅月台係機場快綫嘅整備月台.
為咗方便往來亞洲國際博覽館參觀展覽或者欣賞演唱會等活動嘅乘客,港鐵提供特別優惠畀往來該站嘅乘客,乘客只需用八達通卡搭機場快綫前往該站落車,並至少逗留1小時30分鐘(以該站出閘後至回程再入閘之間計算),同一日內以同一張八達通卡搭機場快綫回程,即可享有折扣,往返青衣站同博覽館站嘅成人即日來回車費係港幣42蚊(單程60蚊),九龍站係64蚊(單程90蚊),香港站係72蚊(單程100蚊).乘客同時可享有免費八達通港鐵市區綫接駁服務(東鐵綫頭等除外).
車站結構[編輯]
車站樓層[編輯]
車站大堂[編輯]
博覽館站設有兩個獨立出入口,兩個出入口設有一條收費區嘅行人通道連接.基於乘客量同埋開放時間需要,博覽館站客務中心設於車站大堂東面嘅A出口,而西大堂嘅B出口只有幾部售票機同埋八達通增值機同查閱機畀乘客用.
自助服務[編輯]
車站月台[編輯]
博覽館站設有1個側式月台,月台位於地面,長度可容納機場快綫10卡車廂停泊,但現時只係用其中8卡月台,並裝有月台幕門.
機場快綫整備月台[編輯]
由於博覽館站前身係機場快綫嘅整備月台,所以而家喺博覽館站側邊仍然保留島式月台,以便列車調動同停泊.而家港鐵公司更喺該月台加建月台廣告板,藉此增加廣告收益.
車站出口[編輯]
博覽館站只設有2個車站出入口,其中B出口只係喺西面展覽場館有活動嘅時間先會開放.
- A - 博覽館大道東入口
- 亞洲國際博覽館東入口
- 設有失明人士引導徑往返出口
- 亞洲國際博覽館東入口
- B - 博覽館大道西入口
- 亞洲國際博覽館西入口
- 出口只係喺西面展覽場館有活動嘅時間先會開放
- 亞洲國際博覽館西入口
車站周邊[編輯]
主要大廈同埋購物中心[編輯]
交通[編輯]
- 博覽館巴士總站
- 海天客運碼頭
鄰接車站[編輯]
接駁交通[編輯]
- 城巴/龍運巴士
- S1 - 東涌站 ↺ 機場(客運大樓)/機場博覽館
- 城巴
- 龍運巴士
- 嶼巴
- B4 - 港珠澳大橋香港口岸↺ 機場(客運大樓)
- 專線小巴
利用狀況[編輯]
由於博覽館站主要服務亞洲國際博覽館嘅乘客,因此博覽館站客量視乎博覽館展覽而定.當博覽館冇大型展覽嘅時間,車站就顯得非常冷清,大部分乘客係喺博覽館返工嘅職員.平日係用機場快綫列車,當有展覽或演唱會等大型活動舉行,部分班次就會改用東涌綫列車.
車站歷史[編輯]
博覽館站原本係機場快綫嘅整備月台,主要係畀機場快綫列車停泊,列車清潔同埋提供空間畀車長休息.直至亞洲國際博覽館動工,就將整備月台位置改做博覽館站工地,以服務亞洲國際博覽館嘅乘客.車站於2005年12月20號同亞洲國際博覽館同步啟用.
車站命名[編輯]
博覽館站原本想用機展站做站名,因為「機場展覽中心」而命名.後嚟展覽中心正式命名做「亞洲國際博覽館」,車站亦落實用而家嘅名.
上一站‧下一站[編輯]
列車班次[編輯]
註解[編輯]
- ↑ 整備月台係島式月台


text:
W 酒店將會喺2021年正式登陸日本!來年3月16號,位於大阪心齋橋嘅 W Osaka 就會開幕,為大家帶嚟又一個新選擇!
萬豪旗下嘅 W 酒店,走時尚奢華路線,一直都深受大家歡迎㗎~佢哋喺全球已經有五十幾間酒店,2021年亦會有多間新酒店開幕.除咗大阪之外,墨爾本以及多倫多嘅 W 酒店都會喺出年同大家見面!
W Osaka 座落御堂筋,離開心齋橋地鐵站大約五分鐘路程.無論係要購物,吃喝玩樂,抑或係出差要到商業區一帶工作都方便~畢竟御堂筋係貫穿大阪南北嘅交通命脈!
相關文章:[日本大阪] 2020年精選新酒店巡禮-難波 本町 心齋橋 大阪各區
世界各哋嘅 W 酒店都有佢哋各自嘅主題~今次嚟到大阪就決定圍繞住「大人的遊樂場」呢個主題進行設計!酒店表示係由江戶時代嘅大阪商人得到靈感,繼而發展出今次嘅主題.
據說,當時江戶幕府禁止一切過份奢華,鋪張浪費嘅舉動.不過正所謂「你有張良計,我有過牆梯」,大阪商人並無因為禁令而停止佢哋嘅奢華享受.佢哋嘅應對方案係為享樂場所配上簡約嘅外觀,而內裡就繼續極度奢華嘅裝潢~
返到嚟21世紀,酒店喺設計上透過兩部分演繹上述嘅呢段歷史.外觀由日本建築師安藤忠雄設計,仿照將巨大礦石磨成嘅清澈結晶,簡約兼乾淨俐落.另一方面,已經多次同 W 合作嘅荷蘭工作室 Concrete Architectural Associates 就會負責打造閃鑠同玩味十足嘅內部空間!
大阪 W 酒店設有337間房,其中287間係客房,餘下50間屬套房,包括一間 Extreme WOW 套房以及兩間 WOW 套房.房間加上配備落地大玻璃,能夠隨時隨地欣賞到大阪嘅景色~設計方面亦當然一如其他 W 酒店咁色彩繽紛啦!
至於公共空間以及設施方面,健身室,泳池,水療設施等都有,仲有活動場地以及會議室,配合晒遊客同商務客人嘅需要.講到酒店,當然唔少得餐廳啦!不過酒店就只係賣個關子,提到已經邀請咗米芝蓮星級廚師坐鎮,具體資料留待不日公開~
身為萬豪集團一分子,大阪 W 酒店當然有參加 Marriott Bonvoy!酒店分類暫時編配為第六級(Category 6),兌換獎勵住宿嘅分數介乎每晚 40,000 至 60,000 分.而房價方面暫時見價位偏高,因為只有彈性房價供應.如果同樣以彈性房價比較,價格同位於天王寺,阿倍野HARUKAS內嘅萬豪都酒店(Osaka Marriott Miyako Hotel)其實差唔多,每晚近 $4,000.
依家預訂2021年嘅行程或者仲係早咗少少,不過做定功課為之後做準備就幾時都唔早~大家下次去大阪嘅時候就不妨考慮下 W Osaka 啦!
W Osaka (大阪 W 酒店)
官方網站:marriott.com
電話:+81 06-6361-7330
地址:大阪府大阪市中央區南船場四丁目 1-3
鄰近車站:大阪地下鐵御堂筋線,長堀鶴見綠地線 心齋橋站
開業日期:2021年3月16日(星期二)
參考價錢:彈性房價-連稅每晚 55,147 日圓(折合港幣 4,105 元)
資料及圖片來源:PR TIMES


text:
|酷愛與自然連結|亦是貓奴|居於巨變中的海濱城巿|讚賞公民
山水之約|被叢林吞噬嘅牧場 (廣東話)
禮拜六响充足嘅陽光底下,行過香港島最早期嘅村落薄扶林,搵吓唔見咗嘅牧場遺跡.食完野再去傳聞話同香港開埠有挐掕嘅瀑布灣睇吓.
薄扶林村舞火龍
由薄扶林村村口落車,就已經俾韞住响竹棚入面嘅龍頭吸引.港人可能以為只有大坑先至有舞火龍活動,其實薄扶林村嘅舞火龍都好有特色,因為衪最後會被送去瀑布灣落海,龍歸蒼海.薄扶林村舞火龍喺2017年列入咗《香港非物質文化遺產代表作名錄》.
保育薄鳧林村落
薄扶林,原本嘅寫法係「薄鳧林」,鳧係同野鴨好相以嘅雀,係指有好多野鴨住响呢一帶嘅叢林.港島區居然仲有一大片寮屋,背靠太平山,面向東博寮海峽,景緻宜人.對面就係南區老牌屋苑置富花園,沿住薄扶林道到西環都唔駛五分鐘車程,地理方便.就係咁,地產商梗係牛咁眼睺實佢.幾年前好彩有一班熱心嘅村民同香港大學建築系嘅學生,整咗手繪地圖,又响村入面留低可愛嘅路標,開始保育這條古老村落.
我早排就孖住同事响村入面亂行,响錯綜複雜嘅細巷仔度,搵各個有趣嘅標誌.中途遇到幾位親切嘅村民,都會主動停低指路,甚至親自帶埋我哋行.雖然果時已經知道牧場遺址散落四周,可惜未夠料,所以最尾敗走西高山.
牛奶公司宿舍
响香港無人唔識牛奶公司,薄扶林牧場係香港第一個牧場,由蘇格蘭藉醫生文遜爵士响一百三十多年前創辦.由於牧場霸晒成個山谷,需要勁多人做野,令到薄扶林村落更加墟冚,可惜到咗七十年代,隨住置地買起牛奶公司,攞晒尐地嚟起樓咁滯,加埋後來畜牧業規管愈嚟愈嚴,牧場終於响八十年代摺埋.
今日先去舊嘅牛奶公司基層員工宿舍外圍睇一睇,佢嘅外牆同幾年前一樣都仲係搭上一層綠色嘅紗網.這兩幢建築物,外型好似當年嘅七層徙置屋.由馬路望上山邊,佢哋就似兩隻怪獸睥住山谷入面嘅牲畜同牧草咁,勁巖巉.
草蘆
離開宿舍,我哋就去搵草蘆.就算當年成個山谷都種滿象草,不過冬季生長比較慢,所以就起咗好多個草蘆嚟收埋, 後來甚至要由外地進口禾草嚟做飼料.成個牧場範圍原本有好多個草蘆,而呢個聽講係現存唯一完整的遺址.呢個草蘆三層樓高,似個圓型嘅堡壘,塔頂係圓錐型,好骨緻 .
生態熱點
影一陣相,我哋就沿住山路行到一個配水庫天台嘅公園,响高處望呢一帶嘅景色:香港第一個水塘--薄扶林水塘.然後跟住近排於對蟲鳥等生態拍攝得心應手嘅老死言,追蹤一個又一個嘅生態熱點,睇到生平第一隻龍眼雞.以前掛住响龍眼樹同荔枝樹度搵佢哋,原來只係無緣.可惜尐龍眼雞,被一班嘈嘈閉嘅人類嚇到鳥獸散.
港府嘅保育態度
疫情關係,無緣入伯大尼修院參觀,唯有匆匆路過.至於由牛奶公司舊高級職員宿舍保育成為嘅薄鳧林牧場,仲未開幕,又無得睇.進入牧場遺址近海灣嘅區域,一條古蹟石柱就竪立响簡陋嘅垃圾站側邊,可見當局對於古物保育嘅態度,正正就係當睇佢唔到.
牧場遺址
行無耐又見到一個大型水缸,大約八米高,天花冧咗,响厚度只有兩尺嘅牆壁上行,大家都小心翼翼.
然後就見到幾座牛屎池遺址.大家都對完整無缺果座無乜興趣,反而聚焦响冧淨橫樑果一座.因為陽光啱啱好射果落果邊,加上果條睇落危危乎嘅石梯,同埋地面幾大塊芋頭葉,令到畫面更加豐富.我都乘機同小友人練咗一次膽.
幾十年過去咗,當然唔會再留低一尐痕跡或者一朕除,而呢度最終亦都回歸大自然,滋養呢片土地.就算有GPS嘅引領,同埋前人留低下嘅絲帶記號,响叢林中間,都要摷一輪先可以去到最標誌性嘅牛棚.有人覺得牛棚嘅欄杆似尿兜,我就覺得佢似泊單車尐欄杆,反正咩人睇咩野.可惜山野嘅寧靜唔係必然,一堆五十人嘅行山大隊慢慢蒲頭,正正係人未到,聲先到.雖然佢哋有同伴提醒,影都未見就咪咁大聲,但係個別人士依然話之你.加上佢哋見住你影相都强行入鏡,我哋只好行埋一邊,寧願餵蚊.老死亦順便點醒個仔,做人有要品,千祈咪做埋尐咁嘅野.
雞籠灣瀑布
搞掂,响風涼水冷嘅華富邨食碗麵,然後就順路落海邊行吓.相傳呢一個瀑布,正正係幾百年前外國商船嘅食水補給源頭,加上維多利亞深水港同埋九龍群山嘅庇佑,先至令到大不列顛流晒口水,改變我城嘅歷史.
機槍堡壘
瀑布外面有一個機槍堡壘,對正南丫島,保護住進入維多利亞港嘅水道.香港保衛戰發生嘅時候,日軍無响呢度登陸,所以應該無戰鬥痕跡,不過就有傳日軍曾經响附近殘殺軍民.機槍堡上層嘅樓梯已經無咗,不過佢同天然岩壁形成九十度角,加上有樹根盤纏,又成就咗一個比年青人試練嘅好地方.
輕輕鬆鬆嘅全日行程,包含咗村落,水務,牧場,戰爭遺址同埋生態欣賞,仲有瀑布同海岸風光.你叫我點樣不愛香港嘅一草一木,一磚一瓦呢?
Like my work??
Don't forget to support or like, so I know you are with me..


text:
(大澳好去處2022)大澳一日遊必去打卡景點 / 交通方法 / 深度大澳水鄉遊
(大澳一日遊好去處2022)嚟大嶼山自駕遊又點少得去大澳玩呢?大澳被譽為香港威尼斯,係一個深受大家歡迎嘅週末打卡熱點.大澳水城內最出名嘅當然係蝦膏同蝦醬啦,嚟到就梗係要買啲手信返屋企.除此之外,大澳亦有唔少必食必玩嘅景點,今次A姐M佬就嚟一個大澳深度自駕遊!
大澳一日遊好去處2022 | 大澳前往方法
1. 新大嶼山巴士於大澳巴士總站落車
2. 乘搭大嶼山的士前往大澳
3. 自駕遊(詳情:大嶼山自駕遊 十二大必遊景點)
大澳一日遊好去處2022 | 提提你
1.大澳有唔少居民居住,前往參觀嘅時候,記住保持適當音量
2.大家記住保持環境清潔,自己垃圾自己帶走,絕對唔可以破壞大自然同河道環境
大澳一日遊好去處景點2022 | 1. 大澳鄉事委員會歷史文化室
大澳一日遊好去處2022 | 無論你坐咩交通工具嚟大澳,進入大澳嘅第一個景點一定係鄉事委員會歷史文化室.呢度擺放左唔少昔日大澳居民日常用品,好似搭棚裝船,婚嫁服飾,農業藥業等用具.
大澳一日遊好去處景點2022 | 2. 水上棚屋
大澳一日遊好去處2022 | 喺大澳嘅橫街小巷,最著名嘅一定係呢度嘅水上棚屋.水上棚屋係大澳居民嘅住所,喺連接棚屋嘅大小吊橋就可以一覽大澳棚屋嘅景色.如果遇上橋底下邊嘅船經過,呢個畫面就更加之靚啦!
大澳一日遊好去處景點2022 | 3. 壁畫塗鴉
大澳一日遊好去處2022 | 大澳除咗棚屋之外,喺屋外嘅牆壁亦畫上壁畫,係影相打卡嘅熱門地點.另外,四圍遊覽嘅時候,不妨留意吓市內遊走嘅貓咪,佢哋真係好得意㗎 !
大澳一日遊好去處景點2022 | 4. 楊候古廟
大澳一日遊好去處2022 | 超過三百年歷史嘅楊候古廟係法定古跡,以青磚,麻石同木材建成.古廟內嘅牆飾同裝飾手工精細,值得大家細味.
大澳一日遊好去處景點2022 | 5. 郵局及消防局
大澳一日遊好去處2022 | 喺郊區小鎮嘅郵局同消防局規模雖然Mini,但就係區內重要嘅民政設施.好似最近一次嘅大澳火災,消防局內嘅消防員就奮力撲救;另外,喺郵局外面嘅郵箱,亦係英國殖民地時期留低,僅餘嘅皇冠郵箱,全香港所剩無幾,嚟到不妨同佢影張相留念一吓.
大澳一日遊好去處景點2022 | 6. 大澳文物酒店
大澳一日遊好去處2022 | 前身為大澳警署,經活化後成為大澳文物酒店,具有典型殖民地風格同意大利文藝復興色彩.不過,今次我哋就無入住喇,希望之後有機會同大家介紹一吓佢嘅staycation package啦!
大澳一日遊好去處景點2022 | 7. 少林寺
大澳一日遊好去處2022 | 由曾接受少林寺正宗訓練嘅導師傳授各種正宗少林武功,體能訓練同傳統坐襌技巧.中心設有一個可容納100人嘅訓練場同5個可容納64人嘅旅舍房間,並為學員及導師提供傳統齋菜.
大澳一日遊好去處景點2022 | 8. 虎山
大澳一日遊好去處2022 | 喺大澳水城內除咗吃喝玩樂,其實仲可以輕輕鬆鬆咁郊遊同行吓山,我哋就行咗上虎山,除咗喺高處睇到大澳嘅全景,仲有一條紅色欄杆俾大家打卡添,簡單易行,半個鐘就到頂喇!
詳情:紅色欄杆海景打卡 大澳虎山觀景臺
大澳一日遊好去處2022 Tai O
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
大眾點評:A姐M佬
Trip Advisor:AandMDiary
Youtube:A姐M佬玩樂日記
報料或合作:keepintouch@aandmdiary.com


text:
又o黎wedding expo啦! 又有免費飛所以又要去行下啦!
今次target就主要係去奇華買唐餅咭, 因為知道佢過左expo之後第二日就加價喇! 金盈喜加$2, 金雅喜加$3. 所以早o的買又可以慳返o的! 今日去又唔係好多人, 好快就買到喇!
之後就去左Vanesse 同Van, Hsiao同Toby, 彩福同Eki吹下水啦, 仲有就係去左我至愛o既化妝師Joe 度探班啦, 順便又整左o的伴手禮為佢o地加加油啦! 阿Joe同Chole話我第一次整o既朱古力戚風蛋糕好好食呀, 好開心呢, 多謝你o地o既讚賞! 最後阿Joe當然俾左佢o地o既promotion leaflet我收藏啦, 唔知下次會唔會有我係入面出現呢? (發夢中!!) 不過而家expo promotion已經唔可以揀阿Joe喇...好在上次join左o者!
今次expo仲有一個目的就係去DYOS換免費拖鞋, 同埋睇下佢o地o既promotion! 最後我都乖乖地拎$200出o黎join佢o地個promotion. 拎左一張$300 coupon, 4張$100 coupon (滿$600可用1張) 仲有一張喜字帖! 因為我腳大, 所以一定要造鞋, 佢個promotion都好合理所以對我o黎講都ok...而且都可以做返工鞋ma...
因為簽夠$2,000可以去抽獎, 我就抽到Clinic o既洗頭水套裝, 都ok喎!!
又攪掂左一o的items...真係好開心呀!


text:
今期專欄,繼續寫呢個將會得罪哂兩邊FANS嘅系列:女優殘酷舞台,小弟會搵嚟兩位相同路線,又或者因緣際會下曾經較量過嘅女優,擺埋一齊等大家返璞歸真,做返一個要做選擇嘅小朋友.今次俾大家揀嘅,分別係高橋しょう子(高橋聖子)同埋橋本ありな(橋本有菜).
樣波腰腳聲,係AV FANS對於AV女優嘅五大訴求,只要個女優能夠有以上五項嘅其中一項專長,而且係嗰個界別嘅代表性人物,就已經可以喺AV業界呼風喚雨,成為業界其中一位標誌性嘅指標女優.
講到對於波嘅要求,除咗要有咁上下大之外,胸型要有美感,除咗「巨」之外仲要豐滿,而且冇明顯下垂嘅感覺.觀感上,除咗要令觀眾有想入非非嘅衝動之外,仲要有一種睇緊藝術品嘅感覺,雙乳嘅觸感,深不見底嘅乳溝,乳頭嘅反應,乳暈嘅深淺等等,都要有一種魔力,要令到睇到同摸到嘅人都有一種嘆為觀止嘅感受.
而講到腳嘅要求,除咗修長,筆直,白滑之外,引用高登時期已經盛傳嘅一句形容「淨係對腳都可以玩成晚」,正好可以囊括鐘意睇腳嘅FANS同一眾「腳膠」人士對於腳嘅無窮幻想.無論係原隻上碟,定係黑絲伴碟,又或者係高踭配搭,都可以令到觀眾有無限嘅暇想,引伸出無限嘅玩法.如果有幸可以俾一對美腿夾一夾嘅話,命仔短幾年都制.
喺AV業界,巨乳嘅代表,我地有高橋聖子;長腿嘅代表,我地有橋本有菜.到底呢兩個明顯走唔同路線嘅女優,點解會拉上關係,中間又有啲咩有趣小故事,今日就等小弟同大家娓娓道來.
高橋しょう子(高橋聖子),原名高崎聖子,2012年以寫真偶像身份出道,被稱為係寫真界嘅四天王之一,後來因為醜聞事件退出寫真界,休息幾個月之後,以新藝名高橋聖子正式宣布下海出道.
由於下海出道原因同埋藝能背景相若,當年高橋聖子初出道嘅時候,經常俾人攞嚟同三上悠亞擺埋一齊比較.無獨有偶,兩位都係喺專為藝能人下海發行作品嘅片商MUTEKI出道,而且兩位都擁有爆炸級身材,心口一對車頭燈都令人一見難忘,再加上下海前名氣已經夠大,導致大家對高橋聖子下海嘅期待值相當高,期望佢能夠成為另一個同三上悠亞齊名嘅一級女優.
TEK-077 グラビア四天王たかしょーMUTEKI Debut 高橋しょう子
而高橋聖子嘅表現同銷量亦都冇令AV FANS失望,同佢同年出道嘅新人不幸地全部變成陪襯品,喺2016年嘅AV業界頒獎禮「AV OPEN 2016」,高橋聖子就表演一晚囊括7個大獎嘅驚世成績,比起早佢一年出道嘅三上悠亞仲要厲害.
然後喺2017年嘅DMM成人大賞頒獎典禮,高橋聖子喺台上接過三上悠亞頒發嘅最優秀新人賞獎座,喺無人意外嘅情況之下成為當年嘅新人王,亦都正式確立佢喺專屬嘅片商Moodyz嘅一姐地位,風頭一時無兩.
至於喺台下,有一個叫橋本有菜嘅女優,成晚兩手空空無獎而還,可能就係喺呢一刻開始,決定咗呢兩個女優之後嘅命運.
SNIS-632 新人NO.1STYLE 橋本ありなAVデビュー
同高橋聖子同樣喺2016年出道,橋本有菜當時以「新世代直球AV IDOL」嘅稱號,喺片商S1推出出道作,擁有同高橋聖子嗰對G Cup飛彈一樣咁吸精嘅88cm大長腿,配合可以媲美偶像界嘅精緻臉蛋,橋本有菜當年嘅出道聲勢都相當強勁,引起業界唔少迴響.
冇藝能人嘅背景,冇三上悠亞嘅襯托,亦都冇由寫真偶像轉移過嚟嘅人氣,橋本有菜只能以一個全素人嘅姿態慢慢建立自己嘅人氣同聲望.雖然有一對超級大長腿作為剎食武器,但偏偏初出道嘅頭一年S1都冇安排一啲強調佢長腿優勢嘅企劃俾佢,導致FANS對橋本有菜嘅耐性同感覺慢慢淍淡.大家期望嘅黑絲美腿,絕對領域等等題材,足足等到出道一年之後先至有得睇,呢一種失敗嘅飢餓行銷方式,導致橋本有菜喺S1嘅初期發展冇預期中咁好,FANS們唯有輕嘆可惜.
2017年嘅DMM成人大賞頒獎典禮,台下嘅橋本有菜只能夠默默望著台上嘅高橋聖子成為最優秀新人賞得主,自己雖然空手而回,但亦都激發起橋本有菜嘅鬥志,同埋佢一眾FANS嘅決心,下一年嘅最優秀女優賞寶座,成為咗呢兩位業界指標女優嘅頭號瞄準目標.
時間過得好快,眨下眼兩位女優喺各自專屬嘅片商穩打穩紮咁度過咗一年嘅光陰:喺Moodyz,高橋聖子依舊維持一貫嘅水準,喺每個月嘅銷量榜上面同三上悠亞鬥得難分難解;喺S1,橋本有菜開始由偶像派轉型為演技派同實力派,換上一身JK制服大騷絕對領域同長腿優勢,人氣以幾何級數上升,但似乎距離打倒高橋聖子呢位大魔王,仲有一段唔短嘅距離.
終於嚟到DMM成人大賞2018嘅提名名單公佈嘅大日子,毫不意外地,高橋聖子嘅大名出現喺提名名單上面,而橋本有菜同其他女優都躋身其中,只係贏面有幾多,大家都心中有數.
相信高橋聖子同佢嘅FANS喺提名名單公佈嘅時候,就已經勝劵在握,導致後來喺拉票同宣傳方面都放軟咗手腳,事實上亦都冇人會覺得佢會落敗;而橋本有菜同佢嘅一眾FANS,包括身處台灣,香港,中國嘅影迷,都想為呢位長腿小公主盡最後一分努力,希望見證到奇蹟嘅發生.
有趣嘅係,同樣嘅情況喺一年之後,都發生喺天使萌同相澤南呢兩位女優身上,而且,兩次對決嘅結局都係一樣.
( 圖片來源:http://plus.wws-channel.com/?p=11876&page=2)
2018年嘅呢場世紀大戰,小弟當年喺香港收睇直播,當睇到宣佈象徵著第二名嘅「優秀女優賞」得主嘅時候,高橋聖子嘅大名出現喺螢光幕上面,相信喺現場嘅觀眾,睇緊直播嘅網民,下巴同眼鏡都跌到一地都係.有大魔王之稱,寫真界四天王之一,Moodyz嘅頭號皇牌,竟然只係得第二名?到底發生咗咩事?
「最優秀女優賞得主係…橋本!」
一盞大型射光燈照向台下著住花式碎裙嘅橋本有菜,橋本雙手掩面,完全唔敢相信眼前嘅結果,現場嘅橋本FANS,螢幕前嘅各地網民,一邊驚訝呢個出人意料嘅賽果,一邊為橋本一雪前恥嘅勝利感到鼓舞.
原來,只要有信念同努力,同埋唔放棄堅持到最後一刻嘅精神,奇蹟係真係會發生.
得獎過後,隨之而來嘅係無數嘅工作機會,以及成為日本AV業界最強女優嘅名氣,橋本有菜出演咗著名系列Beauty Venus,代表S1出戰,夥拍一年後同樣喺台上創造奇蹟嘅相澤南,以及山岸逢花,打造出一套令FANS難忘嘅共演大作.
IPX-219 BEAUTY VENUS 5
至於屈居第二嘅高橋聖子,銷量人氣依舊,冇因為失落大獎而受到太大影響,仲同三上悠亞返去出道嘅片商MUTEKI合演咗一套共演作品.喺18年年尾外借過去S1,出演咗著名系列「交換體液,濃密SEX」.作品好好,銷量好好,人氣都好好,但硬係差一啲嘢,令到大家總係覺得,高橋聖子追唔上三上悠亞嘅地位同高度.
吖…差一個代表最強女優嘅名號,最優秀女優賞嘅頭銜.
TEK-097 ふたりは無敵
時間嚟到2020年,世界踏入疫情時期,兩位人氣女優嘅工作同曝光難免受到影響.橋本有菜喺2019年嘅頒獎台上面,將最優秀女優賞頒俾相澤南之後,轉會成為FALENO嘅專屬女優,作品質素應聲下降,大家熟悉嘅橋本有菜唔同咗,拍咗好多令觀眾睇到莫名其妙嘅作品,業界嘅第一長腿開始黯然失色.
FLNS-055 衝撃移籍ありな丸裸「面接」スペシャル 橋本ありな
而繼續留喺Moodyz嘅高橋聖子,慢慢由長年嘅榜首位置,退落到每個月頭十不入嘅地步,大型新人一個接一個出道,若果再唔轉型又或者搞啲新花樣,只會慢慢喺影迷嘅記憶入面消失.於是,喺2021年10月,高橋聖子做咗一個令全部影迷都激動起嚟嘅決定:中出解禁.
一個大家會攞嚟同三上悠亞比較嘅女優,一個仲有好多範疇項目可以解禁嘅女優,一個冇人覺得需要行到中出解禁嚟谷銷量嘅女優,偏偏高橋聖子選擇咗中出解禁呢一步.呢一個消息震撼整個AV界,銷量有咁差咩?冇理由吖.冇其他嘢解禁喇咩?仲有好多選擇吖.一嚟就用到最後殺手鐧,到底呢位Moodyz一姐發生咗咩事?
相信答案只有佢本人先知道.
MIDE-975 解禁 高橋しょう子 初めての中出し性交
中出解禁嘅消息刺激咗一眾影迷身體嘅各個神經,亦都令高橋聖子重返銷量榜榜首嘅位置,就喺大家都以為高橋聖子重回昔日光輝嘅時候,2022年4月1號愚人節,高橋聖子同大家開咗一個認真嘅嚴肅玩笑:嚟緊5月嘅作品,將會係佢最後一套AV作,高橋聖子正式引退,結束佢接近6年嘅AV女優生涯.
由宣佈中出解禁到正式引退,中間只有短短半年左右嘅時間,高橋聖子引退嘅消息震撼整個AV業界.作為一個一線頂級女優,引退前搞返幾個大型event,甚至嚟個全國店鋪巡遊都唔過份,但高橋聖子咩都冇做,只有發行一套引退作,然後就默默咁消失喺大家嘅眼前.
至於喺FALENO虛度咗兩年時間嘅橋本有菜,萌生出另謀高就嘅念頭,消息傳出之後,幾間大型片商都對呢位而家已經要叫長腿姐姐嘅女優好有興趣,後來解決咗事務所方面嘅一啲小風波,橋本有菜改名為「新有菜」(新ありな),離開FALENO,轉投另一間大型片商嘅懷抱.
你估得啱,簽咗佢嘅就係啱啱失去咗高橋聖子,急需一位一線頂級女優坐陣嘅片商Moodyz.
可能係命運,可能只係無心插柳,亦可能係早有安排,但呢兩個喺頒獎台上面曾經鬥過你死我活嘅女優,都相繼成為咗Moodyz片商嘅一姐.
世事真係神奇呢.
MIDV-099 引退 Gカップ完璧ボディAVで最後の性交 高橋しょう子
MIDV-192 SUPER STAR welcome back!! 大型移籍 新ありな 二ヶ月間密着 大禁欲・覚醒4本番スペシャル!!
綜合返以上嘅種種情況,唔難睇得出高橋聖子喺失落咗最優秀女優賞之後,對佢本人嘅打擊係非常之大,某程度上我覺得都係導致佢選擇提早中出解禁,同喺仍然喺當打時期就選擇引退嘅一個導火線;雖然作品同銷量都依然維持到,但佢本人嘅鬥心同目標已經同之前唔同,中出解禁呢一個謎之操作,更加係俾人一種藥石亂投嘅感覺.冇錯,銷量同曝光都短暫性返咗嚟,但之後呢?仲可以做啲咩嚟延長自己喺呢行嘅地位?失落咗嘅獎項唔會再返番嚟,昔日嘅光輝亦都已經開始暗淡,不如及早離場,會唔會係一個更好嘅決定?
至於橋本有菜,喺今年10月嘅時候,小弟就做咗一篇新有菜移藉去Moodyz之後嘅專訪翻譯,當中有一部分提及到高橋聖子,新有菜係咁講:
「其實我對於移藉去Moodyz好不安…Moodyz入面有好多好後生嘅女仔,同埋高橋聖子太偉大了…我覺得對我嚟講係一個重擔,我好擔心自己填補唔到呢個空缺吖.」
可能言者無心,但聽者有意,當日喺台上面打贏咗高橋聖子,今日仲連Moodyz一姐嘅寶座都坐埋,唔計個心口,我覺得橋本有菜比高橋聖子仲要偉大.
一個巨乳代表,一個長腿代表,兩個大纜都拉唔埋嘅女優,喺AV業界成為咗其中一對最經典嘅競爭對手,締造咗呢一個曲折離奇嘅故事.命運將呢兩個唔同路線嘅女優放上擂台比拼,而且仲合演咗一幕「繼承」嘅戲碼.場波一日未完,誰勝誰負真係唔好咁早下定論.
今晚呢個時間,你想玩夾腸,定係玩腳交?
多謝你睇到嚟呢度,我地喺下一篇文章再見.


text:
慘死在女神手上的男角
啱啱大咗結局嘅倉底劇《波士早晨》應該係Ali第一套做第二女主角嘅劇,雖然演技比起2017年就係有啲差距,不過由於角色設定係女神,娘娘,先天太強嘅Ali真係行出嚟已經殺哂,說服力100%.基本上喺劇中嘅角色Roxie已經有機會展現哂Ali唔同嘅吸引力,可愛賣萌,魅力放電,喊,笑都有,我相信唔倉底Ali早兩年已經有資格攞最受歡迎電視女角色獎.不過要強調嘅係,並唔係劇本,角色設定太出色,而係Ali太有吸引力,真係睇佢試衫已經夠精彩.當一個女演員本身太有吸引力,觀眾難免覺得一個由佢演繹嘅角色只有佢可以演繹.如果唔係Ali,換任何一個女演員演Roxie都會出事.
咁當然,睇下題目都知我要講嘅係佢嘅男拍檔Ryan啦.洪永城嘅演技不值一提,角色設定亦唔討好,雖然有Roxie喺中段幫佢解釋佢唔係淨係識鬧人,侮辱人,不過淨係憑佢同女神一pair但又傷透女神心已經罪無可殊.咁當然,養得起女神呢一方面係令人羨慕兼嫉妒嘅…劇情推展到後段,見佢收起Roxie個紙版公仔,又無出賣公司機密,都算係搶番唔少分,拉均嚟講對於唔係心痛女神被傷透嘅人嚟講,其實Ryan都唔算太差.不過,如果呢兩段係重點,我點會寫文?
呢篇文嘅重點係大結局一集嘅Roxie.初段佢同Hazel講嘅「只要我鍾意佢佢又鍾意我,話之佢係殺人犯吖(唔係原對白)」絕對係將女神感覺推上最高峰,應該所有男人都希望有個女人,尤其係靚女,咁同佢講.喺所有人都以為會係happy ending嘅時候,竟然嚟個令人意想不到,甚至係連我都理解唔到嘅twist…Roxie再一次表達佢好想同Ryan生仔,Ryan猶疑完之後應承咗佢,但被Roxie睇出佢唔想生仔…當Roxie直接問佢係咪唔想生仔嘅時候,Ryan無答,而Roxie亦都因為咁而同佢分手…
喂!咁簡直係晴天霹靂喎!唔想生都因為愛你肯同你生都仲要被分手?我理解唔到…好彩現實中無機會被Ali問呢個問題啫,如果喺同一情況下被分手,真係死得好慘…搞到我都唔知應該羨慕被Roxie深愛嘅Ryan定係可憐被分手嘅佢…淨係想像下現實中有可能因為呢個理解唔到嘅原因而被判死刑,我就忍唔住要特別寫呢篇文.我唯一可以講嘅係,好彩我反應會快過Ryan好多…喺呢個情況下會好快答到同Roxie生仔…其實更加好彩嘅係現實中無女神搵呢個問題問我…


text:
友情
友情(粵拼:jau5 cing4)係一種人類感情,亦係一種人倫關係,係社會範疇嘅事物,呢種情感關係建基於相互之間嘅信賴,共情,以及對對方嘅肯定同尊重,有呢種感情嘅人,會關心,幫助對方,會關注對方嘅感受.友情關係唔限人數,可以係兩個人之間嘅友情,亦可以係一大班人之間都有友情;友情維持嘅時間亦有長有短,可以係素昧平生嘅一面之緣,亦可以係成世老友乃至世交.有呢種感情關係嘅人互相稱之爲朋友,朋友之間通常無血緣關係,不過記掛,友愛,相處方面唔輸蝕過親人.不過唔係所有嘅朋友都會有友情,有時朋友關係出於利益交換,又或者單純係唔覺對方乞人憎,真正嘅友情係要有足夠嘅自我犧牲,爲對方着想,互相幫助,互相安慰,共同進步.
概念[編輯]
透過友情而結成嘅朋友,會將對方睇做有個人價値嘅人,會願意爲對方好.一般友情以相互之間嘅好感,信任,以及相同或接近嘅價值觀,諗法做基礎,有時各人嘅背景亦影響到友情發展.而特別親嘅友誼,啲人可以唔計較利益,收益而爲對方自我犧牲.
「友情」呢個詞,通常係講無近親關係嘅人.不過時至今日,呢個詞亦可以用喺家庭成員之間.雖然可以噉用,不過實際上除咗夫妻之間可能有友情式愛情之外,長輩同後輩之間更多重係一種基於血緣嘅親情,只不過有啲親情能夠以朋友嘅方式相處.除咗人類外,人同其他動物,同埋動物之間都可以群埋一齊,形成相互照應嘅友情.
「友情」「友誼」「友好」呢啲詞亦派生出其他用法,比如喺外交場合會用呢個詞,來表示民族之間,或者國家之間嘅良好政治關係.比如話「中日友好」係中國同日本關係良好時先講嘅;「德法友誼」係德國同法國唔再記過往恩怨時先講嘅.
日常語境[編輯]
喺日常講嘢,「朋友」呢個詞係好模糊嘅,無講清彼此之間關係嘅深度,實際上有好多詞分別描述唔同程度嘅友情關係.關係最淺嘅講法就係「我識得佢,點頭之交,見過嘅」,而關係最深係「做咗一世老友,知己,世交」.對於後一種咁深嘅關係,就算好耐無見,無互通音訊,就算彼此之間離得好遠都好,佢哋嘅關係都唔會變差變淡,無論幾時見都重係老友,呢種關係有個特點就係雙方都係無條件信賴對方.當友情增強到噉嘅程度,往往都會願意爲對方奉獻,而唔計較得失.
雖然話高尚嘅友情唔計犧牲,不過畢竟同愛情唔同.原則上認爲友情係喺人需要團結互助時至體現到,比如話士兵,救火隊,童軍,爬山隊,比賽隊,乃至活動社團,工會等等.呢啲都叫友情,不過同嗰種入心嘅自發友情唔同,喺噉嘅時候,友情出自於人需要彼此協作,喺信得過對方嘅情況下一齊組織行動.
所以友情同合作意識有好大嘅關聯.按照心理學家恰·戈堡嘅講法,友情分爲三個層次.按佢嘅講法,合作意識係友情嘅前提.
- 第一層次,可以稱之爲「有功利目的嘅同夥」.喺呢個階段,無論出於咩目的,只要雙方有共同嘅利益,佢哋就會行埋一齊,合作去達到共同嘅目標,呢種關係好易散,一有利益衝突就散夥.
- 第二層次,可以嗌做「趣味相投嘅同伴」.呢種關係出於彼此都有某種特定嘅 ,唔涉及利害嘅目的,比如得閒時湊幾個人來打場波,釣下魚,或者因爲啲共同喜好樂趣而喺埋一齊.
- 第三層次,就係比較純粹嘅友情.呢種關係唔依賴於某啲特定嘅目標,目的,相互利用,利害計較少,維持關係嘅目的就在於關係本身,在於因爲遇到個啱嘅人,彼此之間好熟又好值得信賴.
「友情」呢個詞經常用喺其他嘅關係度,所以有引申意思.比如話同事之間亦會話係朋友,噉呢個時候,可能真係有朋友關係,但亦都可能只係單純嘅同僚關係,所以呢個詞會變得好曖昧,具體係點,噉就要睇雙方之間係真係彼此有好感,定浄係上班時先見.類似嘅重有網友,可能就淨係網上見,亦可能有現實中嘅關係.
而對同性戀,友情亦同其他群體一樣,相對來講,會同異性相處得好老友.比較典型嘅係一啲男同志同女性朋友嘅關係.大抵上男同志可以同女性友人傾好多女人比較關注,乃至比較私密嘅話題,同時雙方之間嘅交流好密切,好流暢,而一般來講,好少有男人可以同女人傾到咁埋,除非嗰個係自己嘅配偶.而對男同志來講,佢同女性嘅友誼無咩性方面嘅吸引,正因爲噉,佢好多時可以做到女性嘅閨密.
社會學上嘅概念規定同說明[編輯]
喺社會學上,斐迪南·滕尼斯將友情歸爲「精神共同體」呢個範疇.雖然係共同體,友情之中嘅亦有啲社會學研究喺裏頭.一般來講,好親嘅朋友,佢哋之間嘅衝突詏撟多過相識嘅熟人.心理學家,社會學家畀嘅解釋係,相比識得嘅熟人,親朋戚友會多份互相信任,於是乎相比會留番個面嘅熟人,對親友講嘢會直腸直肚啲,無心之間就將真正諗法講咗出口,加之因爲親,相處接觸嘅機會多啲,於是摩擦,衝突嘅機會亦都多啲.
基鄂·贍繆喺佢嘅《友情社會學》度提出友情係有各種唔同嘅方式,程度分化而成.佢反對亞里士多德,因爲佢見到友情有唔同嘅層次,階段.佢認爲,兩個人之間嘅友情開始於佢哋嘅相識,換句話講,相對於自身嘅對方於自己係個未知存在,噉喺呢個基礎之上,兩個人開始彼此滲透,關涉對方嘅生活領域.呢種他人對自己生活嘅涉入深度,廣度在於自己嘅意願以及開放程度,所以友情係有限界嘅,即係話自己有啲生活內容唔係對方可以隨便干涉嘅.舉個可能唔係好啱雅嘅例,波友一齊喺睇波呢個生活內容上有偈傾,不過除非係交往得深,一般都唔會同人講起自己近排離咗婚嘅事,而同佢一齊嘅人就算發覺佢唔開心亦都唔會去特別關心佢出咩事,呢啲私事就係佢哋友誼嘅界限.
贍繆話,呢種限界唔係絕對嘅,佢可以隨住關係進展而超越.呢種關係進展帶來正反面嘅結果.反面來講,爲咗深化呢份關係,要開放個人更多嘅生活領域畀對方,允許對方更大程度噉干預自己,同時亦比之前更多噉關注對方嘅感受,諗法,於雙方來講,佢哋都要爲呢份關係付出得多過之前,噉本身就係種犧牲;正面來講,由於雙方嘅坦誠開放,亦就收穫咗份更加真誠可靠嘅友情.不過,友情嘅深化唔一定就在於雙方界限嘅退縮,唔係話深厚嘅友情就一定會開放好多私人事務畀對方知,參與,友情亦可以通過生活領域涉入廣度來深化,換言之,就係有幾項共同興趣嘅朋友,佢哋嘅關係會深過只有一項共同興趣嘅朋友.
贍繆重認爲,婚姻係一種特殊友誼.噉係因爲既然友誼係逐步開放個人領域畀對方,彼此融合成精神共同體,噉婚姻亦就有友情嘅特徵.喺舊時,直到蒙田嘅時代,婚姻重係利益交換嘅一種,到近代之後,愛情先成爲婚姻區別於其他關係嘅特徵.不過雖然結婚係一種愛情關係,佢入面重係有友情嘅特點.贍繆警告話,唔好以爲一結咗婚就應該自動自覺交曬個底畀配偶,實際上噉會衝擊婚姻關係.佢認爲,結婚時未必就認清自己嘅配偶,結婚嘅價値在於日久知人心,就好似朋友嘅相知相惜噉,一開始都笑騎騎,但坦誠可靠嘅關係要靠長時間嘅關係探索,磨合.之所以會認唔清自己嘅配偶,係因爲個人領域嘅開放與否全在於佢自己嘅意願,可能有時講嘢,做嘢嘅細節會無意透露,但畢竟坦誠可靠嘅關係唔係靠「讀心術」來維持,更何況,呢啲估估下其實唔可靠,於是婚姻關係入面係有「盲點」嘅.既然有啲嘢係睇唔清,噉亦就無理由一上來就交曬底畀人,要交幾多嘢畀人,都係睇關係進展,對眼前人嘅評價判斷,同時對方亦睇唔清自己,可能未做好準備去接受自己完全真實嘅面目,如果一結婚就完全顯示本性,噉可能會導致婚姻嘅幻滅.
溝通,互助,群體意識[編輯]
據日本廣島大學研究生院嘅實驗報告[1],佢研究出唔同人群度,溝通良好與否以及有無敵對人群,會對啲人嘅群體意識有影響,得出:①同朋友仔嘅溝通聯繫,良好關係有利於形成,促進群體意識,②不過呢個唔係唯一途徑,一個組織高效嘅優秀團隊亦有團結作用,③尤其係溝通聯繫唔順暢時,團隊嘅組織效率會直接影響團員嘅群體意識.
友情關係嘅類型[編輯]
註[編輯]
- ↑ 《「仲間意識」に関する研究結果の報告》,中島健一郎(広島大学大学院博士後期1年)
睇埋[編輯]
連出去[編輯]
- "Friendship" (英文). 史丹福哲學百科全書.


text:
專題探討(的士加價喇)(文字版)
Hello大家好,我係Peter,相信大家睇到「的士加價喇」呢個Topic,大部份人都會唔開心居多,甚至有人會即刻開聲反對.呢個情況我都好明白,有邊一個市民係鍾意加價,但要的士業健康咁發展,合理嘅加價係必須嘅,至於的士加價當中讚成嘅理據,同埋反對嘅誤解,大家可以先重溫返我哋YouTube Channel之前專題探討「的士加價」嘅短片,今集主要講返今次加價嘅內容,同埋補充返一啲實際市場嘅情況.
好,先講吓今次加價嘅內容先,如果有留意開新聞都知道,喺今年5月10號嗰陣,行政會議通過咗,批准的士加價,根據政府向立法會提交嘅文件顯示,新收費將於今年7月17號正式生效.市區的士,新界的士同埋大嶼山的士,頭嗰2公里嘅落旗收費都個別加$3,即係市區的士由$24加到$27,新界的士由$20.5加到$23.5,至於大嶼山的士就由$19加到$22,而落旗後首段跳錶收費每跳增加2毫,以及後段跳錶收費每跳增加1毫.
雖然,今次加價嘅平均加幅都超過1成,係好多人眼中都覺得呢個加幅好大,但係大家都可以客觀地睇一睇,香港的士嘅收費水平,係全球咁多個國家地區嚟講,係屬於中下游嘅水平,收費稱得上係非常平,但係喺香港嘅生活指數及營運的士嘅成本,可以話係非常之高,而且每年都增加緊,我估唔使我多講,大家都會知道同埋感受得到,所以的士嘅收費與成本,可以話係失衡,相信的士嘅收費水平仍然需要追上落後,咁樣的士業先可以健康發展.
不過當講到呢到,總有人會反對加價,甚至有部分的士司機都會反對加價,而主要有2個反對嘅原因,第一,認為的士加價,會令乘坐的士嘅乘客減少,變相令司機收入減少,不過,根據過往嘅經驗,實際嘅情況只會短時間發生,因為通常乘客喺加價初期都未習慣同接受新收費,但長遠會慢慢習慣同接受,載客量會回復正常.
另外,第二個反對加價嘅原因,亦都係大家最大嘅誤解,就係有人認為的士加價直接導致的士車主加租,其實的士車主定立車租嘅時候,最重要係睇市場上的士司機嘅供求情況,如果市場上係缺乏的士司機租車開工,的士車主會主動減租迎合市況.
有一樣嘢我一定要喺呢度補充,就係我見到有啲傳媒報道,令到大眾誤解,以為的士車主喺疫情期間唔減租之餘,仲向的士司機加租,但實際情況係,喺疫情爆發初期,絕大部份嘅的士車主已經即刻主動提供減租津貼俾司機,而且減租幅度都非常之大,有啲仲減租一半以上,當疫情緩和,市民復工復課,的士生意都開始好轉嗰陣,的士車主先開始根據市況,續步加返租金,但實際上到宜家都未去返疫情前嘅租金水平.
所以,車主喺定立租金嘅時候,其實係好睇當時嘅市況,同埋營運的士嘅成本,講開成本,無論維修保養,保險同埋燃油費等等,其實每年成本都不斷上升,呢啲因素都會直接影響的士車租嘅水平.至於的士加價嘅因素,絕對唔係車主考慮定立租金嘅主要因素.
講返今次加價先,其實對上一次加價,已經係2017年4月嘅事,相隔超過5年冇加過價,但呢個5年嘅營運成本加幅都唔少,講到尾,調整收費,係可以俾的士有空間發展,改善服務質素,令乘客可以享用到方便,快捷,舒適嘅服務,所以合理地加價絕對係一件好事,可以改善的士嘅收費與成本失衡嘅情況,令的士業健康發展.
其實政府今次除咗批准的士加價之餘,仲建議咗3項嘅措施,希望可以改善的士服務嘅整體質素.3項建議包括:第一,引入的士車隊管理制度,第二,將現時的士嘅最高乘客座位數目由五個增加至六個,第三,引入的士司機違例記分制度.除此之外,政府亦都建議提高有關白牌車非法載客取酬嘅罰則.
當然啦,以上嘅建議係唔係有效改善的士服務質素,我哋仲要了解當中嘅細節同埋運作,先可以知道,而現時,政府將會籌備相關嘅建議細節,根據立法程序,到時會提交立法會審議.我哋香港的士交易所,會同大家緊貼最新市況,到時會再出Post同大家討論分享.
咁今集就同大家講到呢一度,希望呢個Post可以幫到大家了解今次的士加價係咩一回事,大家都可以用理性嘅角度去睇呢件事,歡迎留言話俾我哋聽你嘅睇法,同埋記得訂閱,下集見!
Peter Tseung
香港的士交易所 HKTEx (業務部) - 副總裁
2022年7月13日
P.S.:(短片版本將於稍後推出!敬請留意!)
#的士加價#的士司機#的士收費#的士車主#的士租金#的士加租#的士司機收入#市區的士#起錶價#的士加錶頭#香港的士交易所#HKTEx


text:
精英師傅一向對家居裝修非常有心得,無論公屋裝修定係居屋裝修,都有不計其數嘅成功案例,今年上半年尾聲,我哋精英師傅團隊幫位於西貢嘅匡湖居2000呎獨立屋嘅單位進行局部裝修,同時間都針對局部範圍出現嘅防水工程及冷氣工程等問題,有效地作出修補及翻新.
全屋油漆翻新
精英師傅事前做足功課,超過三十年樓齡嘅單位難免會遇到外墻同墻身問題,而屋主許生嘅單位比較明顯嘅就係墻身出現裂痕,再加上日久失修嘅原因,部分墻身位置已經出現小範圍剝落嘅現象.
有見及此精英師傅團隊提出為單位進行全屋油漆翻新嘅方案,從揀油漆牌子到顏色我哋都提供咗幾個方案俾許生選擇,選中之後我哋就按正常流程做好防護措施,3日嘅時間就還原翻一幅潔淨無瑕嘅白墻.見到嶄新嘅墻身,許生一家大細都表示滿意.
全屋冷氣工程(檢查/維修/清洗)
許生所住獨立屋有3種冷氣,窗口機,分體機同FCU(FAN COIL UNIT)冷氣系統,窗口機同分體機安裝在房間,FCU裝係獨立屋的其他位,例如樓梯燈.需要定期檢查風機同散熱位置,精英師傅亦都先檢查對應位置之後,再清洗室內嘅幾台冷氣機.至於點解要清洗冷氣機,相信大家之前有睇過功師傅嘅專欄都會知道.
室內工程
搞完室內嘅工程之後,落到單位個室內位置,原來室內嘅電燈已經壞咗,第一步我哋就係用電線同其他工具重新接駁翻室內電源.成功裝好電源之後,嘗試重新安裝室內嘅石膏天花板,石膏天花板有防火,防潮,防塵,隔音等優點,師傅用咗復合粘貼吊裝法,將石膏板固定好,確認好位置,吊頂嘅高度線,安裝主龍骨同T型主龍骨等.設備裝好再check多一次之後就可以正式裝石膏板.等石膏板都裝好,最後就係天花板位置更換翻LED簡燈,裝呢種嵌於天花板內部嘅隱置性燈具,所有光線都向下投射,屬於直接配光.可以用不同嘅反射器,鏡片,百葉窗或者電燈膽等獲得唔同嘅光線效果.更加重要嘅係LED筒燈唔佔用多餘空間,仲會因為光線原因令人覺得有一種舒適感,而且柔和同均勻嘅燈光,都可以保持室內嘅同一格調.好多人都認為安裝LED簡燈,會相應減輕空間壓迫感,緩解壓力.
最尾我哋喺天台新裝多個風咀,防滴汗風咀由纖維,膠脂,礦物製成,而且特別用蜂巢中空設計擠壓型材,具備防霉,阻燃,保溫等功能,唔比金屬產品差.經過研發成功個纖維線咀,較大程度上減少倒汗水現象.
今次幫匡湖居嘅家居裝修工程順利完成,有賴客戶信任以及支持,精英師傅每次出師前都會做足資料搜集,為做到百分百滿意度嘅工程,過程前後都會同客戶進行良好溝通,務求令客戶知道每個流程我哋都係用專業嘅判斷,做到快靚正兼冇手尾!如果有任何家居裝修或者舊屋翻新嘅需要,即管搵我哋精英師傅喇!


text:
深水埗通渠佬馬桶反味點處理?
深水埗通渠佬馬桶反味點處理?
港島區通渠通渠公司深水埗通渠佬
一,馬桶反味原因
1,睇坐便器裡嘅水封能否夠深水埗通渠佬98159809,普通好嘅馬桶水衝完後都有得一定嘅水封存喺深水埗通渠佬,保證啱管道嘅隔離.
2,另外如今嘅修建喺頂層都會有得排汙管嘅排氣口,如排水口被堵也容易,有得異味跑屋企.
3,如水封正常還係有得異味,嗰就係裝置問題,如裝置時冇有得好好嘅將排汙管道與馬桶出水口啱接密封好,就容易有得異味跑出.
二,馬桶反味點處理
第一,我哋嘅發現馬桶反味嘅時候,大家要睇馬桶器裡嘅水封係唔係唔夠,一般好嘅馬桶水衝完後都有得一定嘅水封存喺上面,咁得保證壓制氣味,保證啱管道嘅隔離,如果出現問題,需要注水試試.
第二,馬桶嘅水封問題,大部分和你嘅使用冇有得太大嘅關係,應該係安裝工人喺安裝嘅時候,冇有得好好嘅將排汙管道跟你屋企面嘅馬桶出水口啱接密封好,這就係最大嘅原因,建議儘快搵當時嘅工人重新畀你連接.
第三,現喺嘅城市裡嘅樓房建築也係馬桶有得反味情況嘅原因,因為一般嘅樓房喺頂層都會有得排汙管嘅排氣口喺邊度,假如一個排水口被堵,嗰麼就會好容易,有得異味跑到你自己嘅屋企,所以要疏通一下.
第四,馬桶有得反味嘅情況,也可能係你經常唔打掃廁所嘅原因,建議大家至少三天左右嘅時間進行打掃,方法係選擇適量潔廁靈,將潔廁靈倒入馬桶之內,蓋上馬桶蓋悶一會兒,再用水衝洗,馬桶就會通暢.
第五,馬桶反味嘅情況,也可能係你嘅地漏出現問題,這時候大家得搵一個疏通嘅小管子,跟住深入地漏裡面,咁就得好好嘅疏通地漏,跟住用塑膠袋封住地漏,減少異味嘅排出就得咗.
第六,廁所嘅地面唔經常打掃,也會發現有得異味嘅產生,咁嘅情況下,我哋必須儘快嘅處理一下,大家得喺廁所內放一小杯我哋經常使用嘅香醋,臭味便會好快嘅消失,香醋嘅有得效期大約為七天左右,所以你每星期換一次即可.
三,馬桶使用要注意咩
1,馬桶邊唔設廢紙簍
首先喺使用馬桶時,最好唔要喺馬桶邊上放置一個廢紙簍,雖說得寄存廁紙,但係也會滋生細菌,汙染環境.建議每次如廁後,直接將廁紙丟進馬桶內衝走,只係建議使用薄啲廁紙,唔易堵塞.如果非要用廢紙簍,建議選擇帶蓋嘅,避免細菌散播.
2,衝水時蓋馬桶蓋
其次馬桶衝水時,要蓋上蓋子再衝水,因為瞬間嘅高壓會將病菌衝到空中,從而落喺潔具上.從而汙染潔具,影響人體健康.
3,馬桶圈細菌多
接著有得相關試驗表時,馬桶圈上易沾染大量細菌,而且與人體親密接觸,因此要注意清潔.每隔一兩天用稀釋過嘅消毒水清潔擦試一下.另外如果冬天天氣冷,喜歡喺馬桶圈上套絨套嘅朋友,也要及時清潔馬桶墊圈.
4,馬桶刷要清潔
最後每次刷洗完馬桶,馬桶刷上會沾染邋遢汙,一定要用水衝洗,並噴灑毒液,並放置喺通風區晾乾.此外馬桶內壁也易沾染汙物,要馬上用馬桶刷刷乾淨,防止細菌繁殖.特別係馬桶嘅出水口和底座處,更係要刷洗.


text:
「困境」
每個人一生都會遇到唔同嘅困境,但係當你有事嘅時候邊個會嚟幫你?當然無人有責任一定要幫你,好多時都會好客氣咁同你講幫唔到你.有時要開聲去搵人幫手唔係一件易事,人哋幫唔幫你係佢哋嘅個人選擇.但當有朋友會出手相救嘅時候你就會覺得佢哋雪中送炭,求你一命.嚟啲朋友真係兩脇插刀,真係多謝佢哋係無助嘅時候出手扶你一把.除咗感激之外真係唔知講乜嘢好.
「送炭」
當你順境嘅時候,一定有好多人係你身邊轉,但係佢哋會唔會噓寒問暖?當你逆境嘅時候,佢哋又去咗邊呢?而當你遇上逆境嘅時候,你就會好容易辨認出邊個係你嘅真正朋友.雪中送炭唔係個個人都可以做到,而當你處於危急嘅關頭,佢哋無條件咁出手援助幫你解困其實真係唔係理所當然嘅事.好多時都希望用盡自己嘅方法去處理所有嘢,但係總有技窮嘅時候.多謝雪中送炭俾我嘅朋友!
「崩潰」
人生嘅高山低谷唔係第一次經歷,但係低處未算低,可多時唔順起上嚟真係可以好得人驚.嗰種無助感真係唔容易去承擔,以為解決到一件事,點知仲有十件事去處理嘅時候,真係好令人沮喪.到最後真係都要同現實低頭,希望有人雪中送炭幫你離開困境.當然嗰一刻係可以抖一啖氣,但係有時真係一波未平一波又起,一浪接一浪.就算幾正面處理問題都好,其實都有崩潰嘅時候.
Also published on Medium.


text:
Nnl帶你遊古式古香”蛋家佬”食盡所有海鮮佳餚
美食達人Nnl今次就帶同美女曾子齊Sophie及李海清Jojo去食鮑翅海鮮宴,但識飲識食既Nnl又點去帶你哋去普通海鮮酒樓食海鮮啊?今次去既蛋家佬就十分古式古香,而且地方十分寬敞,有成六千呎,保證讓你食得開心,坐得舒適.
Sophie: 入到嚟睇呢度既裝修設計得真係好古式古香啊!
Jojo: 係啊!我特別鐘意佢哋魚缸果邊既位置,好乾淨同埋可以一眼睇晒啲海鮮有幾新鮮,有幾生猛啊!
Nnl: 係啊!我就最鐘意呢度古式古香得嚟加埋啲魚網同魚夫帽既元素真係同食海鮮式式相關呢~
原隻蠔皇扣南非鮑魚
鮑魚為原隻由南非進口之乾鮑,經過浸,燉,煲令到鮑魚又”唸”又滑.呢道菜式既醬汁十分鮮味,原來師傅採用既係原裝鮑汁!伴菜既係美國露荀,配合埋鮑魚係好清新既味道.
砂鍋紅燒水魚煲
水魚煲採用既係野生水魚,每一隻都份量十足,有一斤十二兩,而且經過古法熬製,慢慢炆出來既巧手菜式.
避風塘炒蟹
廚師炒得十分乾身,再加上炸蒜蓉,椒鹽,辣椒等配料,令炒蟹十分香辣,鮮味.配料雖然細細粒,但師傅都唔會好似外面餐廳咁炒到燶晒,認真夠功架!
宮廷雞煲翅
湯底呈奶白色,加上新鮮雞拆出來既雞絲,翅.呢道宮廷雞煲翅睇落去十分晶瑩剔透,而啲翅咬起來都十分爽口.
招牌燒乳鴿
外皮超脆,一咬落去,肉汁不停滲出來,令人吃到停唔到口.
上湯焗龍蝦伊麵
一睇外形已經相當吸引,係伊麵上既龍蝦啖啖肉不但止仲好Juicy.師傅亦都考慮到食客既儀態,將龍蝦切得較為細粒.
食完咁豐富既一餐,埋單都只係五百幾蚊位咋~
Sophie: 食完呢餐鮑翅海鮮宴,我都仲未滿足啊,今日天氣實在太凍啦,我想打邊爐啊~
蛋家佬海鮮火鍋宴
望到菜單就知呢度係食海鮮既樂園啊!
新鮮即開生蠔十二隻
餐廳會因應時令會挑選最適合既生蠔比顧客食,海水味好夠,好鮮.
本灣膏蟹三隻
龍蝦刺身
胡椒雜菌花甲雞湯鍋
加拿大象拔蚌刺身
呢道刺身特別之處就係同出面餐廳切既方法唔同,師傅係打棟切,一條條咁,而唔係打橫切,一塊塊.
大元貝六隻
聖子皇六隻
冰火魷魚
呢道冰火魷魚係蛋家佬既招牌菜,之所以有冰火魷魚之稱就係因為一入口未有好辣既味道,而開始細味既時候就會有香辣既味道湧現.
十頭鮑魚十二隻
鮑魚真係好新鮮,放上枱都仲係識郁嫁~
呢枱咁新鮮咁令人滿足既海鮮邊爐每位都只係四百幾蚊~
自家製手工餃(三款)十二粒
原條章紅魚刺身
廚師把章紅魚切得非常薄,食落口亦都非常鮮味.
呢道蛋家佬海鮮火煱宴有成十八道菜咁多~
想繼續食好野,記住繼續留意我哋港飲港食啦~
蛋家佬
地址: 尖沙咀寶勒巷3-7A號萬事昌廣場1樓101號舖
電話: 2319 2988
youtube link:
https://www.youtube.com/watch?v=MmfkuEE8bQo&t=142s


text:
「傳統」
相信傳統新聞業俾人一個感覺就係一個好快俾人淘汰嘅行業,由其依家嚟個世代新聞嘅價值係啲乜,值幾多錢?而家個個都可以拎住部手機上網睇新聞,傳統報紙嘅價值變得越嚟越唔值錢.咁係唔係代表新聞無價值?當然並非如此,只不過要轉型,用一個唔同嘅方法再去令到新聞有返佢應有嘅價值.與此同時要改變大眾嘅消費新聞嘅模式,因為新聞係有價值而唔係免費!
「數碼」
數碼媒體嘅出現衍生大量嘅數據,數據亦標誌著人嘅閱讀行為同習慣.要量度文字首先係需要分門別類同標籤化.傳統嘅報紙係好難量度,與此同時傳統記者同編輯係以文字嘅角度多與讀者嘅角度出發,所以要迎合數碼年代係需要重新適應.當然有數據係一件好事,但係過份量度亦會衍生唔同嘅問題.標題黨係一個好好嘅例子,因為要吸引讀者眼球去增加瀏覽量.
「未來」
要係文字同數據取得一個平衡係好難,最重要嘅唔好太過著重一啲無意義嘅數字.因為文字係感性,數字係理性,兩者天生就係背道而馳.新聞業要轉型,最緊要嘅始終係內容同讀者之間嘅關係,只要有價值讀者就自然會珍惜.好多時係市場造成嘅行為雖然唔係一時三刻可以改變,但係新聞業係時候再一次轉型.文字係有佢自己嘅價值,至於多定少就好視乎大眾,係時候還文字一個公道啦!
Also published on Medium.


text:
好多年前,我拎咗幾個避孕套返公司,已經好快手收埋喺櫃桶,點知都係畀一個八卦同事見到,跟住成個部門起哄,話我背住老婆偷食之類,我都費事解釋咁多,總之啲避孕套一擺就擺咗半年.
咁我公司就喺灣仔夏愨道,一落樓行過隔籬街已經有好多酒吧,如果你去過嗰頭應該唔使多解釋,而嗰年嘅萬聖節係閒日嚟嘅,放咗工成班同事貪方便去公司對面間酒吧飲嘢,叫做感受下啲人扮鬼扮馬嘅氣氛咁啦!
好似我呢種有家室嘅人飲咗一兩杯已經走先,留低嘅人之後點玩就唔知喇,淨係知其中一個男同事「搵到食」,成晚都有個鬼妹痴住佢玩,個鬼妹係哥倫比亞人.
第二日返工,呢個同事無啦啦多謝我,仲話會畀返錢我,初初聽到一頭霧水,後來佢解釋因為貪方便,帶咗哥倫比亞妹返office親熱,我問佢點解唔去附近啲時鐘酒店,要鋌而走險返公司呢?佢話灣仔盧押道嗰啲時所謂「別墅」望落已經覺得污糟,最似樣係過幾條街有間維多利亞定唔知百佳(唔係超市),但係個地點搭的士又太近,行路又太遠,去到真係咩火都熄晒,反正當時已經好夜,又肯定office冇晒人,所以先玩到咁刺激喎!
咁又點解要多謝我呢?原來返到office之後,哥倫比亞妹堅持冇condom唔做,我同事本來想keep住團火㗎嘛,又要落街買condom,咁已經違反咗原意啦,而佢忽然醒起我擺咗啲避孕套喺櫃桶,結果就順手拎嚟用,就係咁樣同哥倫比亞妹一夜風流.
隔咗一排,呢位同事話要結婚,因為哥倫比亞妹有咗,當時我個心已經怯一怯㗎喇,其他人又係咁叫佢驗DNA,始終係one night stand,覺得哥倫比亞妹有機會質佢食死貓.
我唔知呢個同事經歷咗咩內心交戰啦,總之最後佢都結咗婚,同哥倫比亞妹生咗個混血兒,個仔仲好鬼死得意,可能係mix嘅緣故,輪廓好靚,大個之後一定溝死女.
我好錫佢個仔,經常都買禮物送畀佢,差在未上契,因為我有個秘密一直都冇講出嚟,當年我收喺櫃桶嘅避孕套係畀人桔晒窿,嗰陣出席咗個朋友嘅party,唔記得點解會有個交換禮物環節,講明每份禮物嘅budget只係$100,結果成班friend喺度互送垃圾,唔係水杯就係相架,最有創意已經係一條女人街買嘅男裝大笨象底褲,而我係收到幾個桔晒窿嘅condom,由於我隨手袋咗落公事包,第二日返到公司先記得,拎返屋企又驚老婆懷疑,所以就求其擺喺櫃桶先,擺擺下仲要唔記得丟.
記得同事宣布同哥倫比亞妹奉子成婚嘅時候仲講過:「我哋嗰晚之後都冇再咩咩喇,估唔到一次就中,啲性教育成日話避孕套唔係100%安全,原來係真㗎!上網睇過有機會係我射完之後太耐都冇拎返出嚟,因為我同佢仲攬住傾咗陣,又可能係我反轉咗戴.」
唔知上網有冇提及如果避孕套畀人篤穿咗,成功懷孕嘅機會又有幾多呢……
其實只要佢細心啲睇,係唔難發現嗰幾個避孕套中間有個窿,如無意外,當晚佢喺Office應該係冇開燈搞嘢,又或者喉擒到完全冇留意.
所以我一直以嚟對萬聖節都冇乜好感,仲覺得同事個仔係我有份,無啦啦將個小朋友帶嚟呢個世界,其實我都有責任,好在佢同哥倫比亞妹結婚後幾開心,我嘅罪疚感先冇咁大.
投稿讀者:Andrew


text:
「創業」
做生意就一定會遇到唔同嘅競爭對手,所以要保持自己公司嘅競爭力通常除咗係產品開發之外,服務質素,以及員工都有需要不斷進步.就算今日你係業界龍頭,唔排除過幾年之後就無晒競爭力.係現實當中,有好多公司其實都出現過同樣嘅問題.就算俾你搵到個藍海又點,如果固步自封,沉醉係自己嘅世界,到最後個結果只有一個,就係註定失敗.
「競爭」
競爭力究竟係啲乜嘢?好多時都會係由人出發,因為競爭力係由唔同嘅技能結合起嚟而產生出來嘅一種能力.當然每個人都會有自己嘅競爭力,而大家通常都會同學業成績掛勾,不過除咗學業之外,其實仲有好多唔同嘅元素.其中一個指標就係自己嘅身家!除非你係自己創業,如果唔係每個人都有佢自己嘅價值,而嚟啲價值最直接反映係每個人嘅人工入面.
「淘汰」
如果唔想俾人淘汰,其實係需要不斷去學習.就算唔係自己嘅專長都好,其實係有必要去學.不論你係唔係專業人士,要保持自己嘅競爭力嘅其中一個重點就係要與時並進.如果樣樣嘢都只係停留係十幾年前嘅話,唔去了解而家嘅市場情況,其實慢慢就會失去競爭力,最嚴重嘅就係被淘汰.依家科技發達,所以未來唔單止係靠人嘅能力,而且需要配合唔同嘅科技同程式!
Also published on Medium.


text:
記得早排電視重播周星馳o既行運條龍, 劇情唔知大家記唔記得. 唔記得都唔緊要, 最緊要記得戲入面有幕係講蛋撻由整模, 倒蛋漿到焗成一隻隻金黃色o既出爐蛋撻, 真係睇見都想即刻整返一件嘆下.
於是o個日就同 Victo & Amy 係元朗周圍搵, 睇下有無一間茶餐廳係有奶茶再加多件蛋撻, 坐係度慢慢嘆. 腦海中即時浮現國際茶餐廳, 可惜, 國際o既蛋撻已經賣晒, 唔會再有蛋撻出. 其實都有其他餐廳, 可惜o個 D 餐廳o既蛋撻唔係自家制, 而且通常都係由朝放到晚, 唔會係新鮮出爐, 所以最後只係食o左個普通o既茶餐… 原來而家元朗係無o左呢 D 咁有特色o既茶餐廳.
反而長沙灣就仲有間, 真係每日都出爐蛋撻同埋麵包, 而且仲係舊色茶餐廳添… 真係食起上o黎好有風味!! 呢間位於長沙灣o既茶餐廳叫做新華, 大家可以去試下, 正!!
但係估唔到, 今日過海做o野, 居然無意中比我發現到一間茶餐廳, 佢係有自家制麵包, 蛋撻, 仲要比我見到佢係剛剛新鮮熱辣出爐, 我上次食唔到, 無理由今次會放過呢個咁難得o既機會o架!! 於是二話不說, 走入去, 搵位坐低, 然後 order o左蛋撻同埋奶茶…. 正, 真係無得頂!!! 一個人, 如果想食o個樣o野, 而你又可以食得到, o個種幸福感, 真係……. 正到爆!!
雖然呢間o野水準都可以, 但比起新華, 真係差o左D, 不過唔緊要, 呢次都係過下口癮, 下次返去新華再嘆過!!
圖片取材自 ivyleeou.blogspot.com


text:
欣澳站
欣澳站(粵拼:jan1 ou3 zaam6;英文:Sunny Bay Station)係一個港鐵站,喺香港新界大嶼山東北嘅陰澳打水灣填海區,2005年6月1日啟用,早迪士尼綫同香港迪士尼樂園3個半月.呢個站設有一個島式月台同埋一個側式月台,本站亦係港鐵第一個設有月台閘門嘅車站.
車站結構[編輯]
車站樓層[編輯]
車站大堂[編輯]
由於欣澳站只係一個轉車站,車站大堂除咗設有一個客務中心,售票機,增值機,八達通查閱機同幾部出入閘機外,並冇任何設施,因此車站大堂好細,站內並冇任何車站商店,只係喺1號月台與3號月台之間設有恒生銀行同埋中銀香港嘅自動櫃員機,以及喺月台兩邊設置廁所方便去香港迪士尼樂園嘅乘客使用.該站亦係前地鐵市區綫系統中,第一個設有閘內洗手間嘅車站.
車站月台[編輯]
欣澳站設有一個島式月台同埋一個側式月台,2號月台係側式月台,同車站大堂同出口相連,畀東涌綫往香港方向嘅列車使用.
1號同埋3號月台則共用同一個島式月台,1號月台畀東涌綫往東涌方向嘅列車使用,3號月台畀迪士尼綫往迪士尼方向嘅列車使用,該月台主要係東涌綫乘客轉迪士尼綫列車去香港迪士尼樂園.
而響欣澳站中間,設有2個後備島式月台,叫做欣澳應急月台(前稱陰澳應急月台),淨係畀東涌綫同機場快綫喺緊急事故時疏散乘客之用.
機場快綫路軌同東涌綫路軌分開,呢個設計嘅原意係畀東涌綫列車喺欣澳站停站嗰陣,畀機場快綫嘅列車超越.但係機場快綫列車通常喺接近欣澳站時減速,甚至喺欣澳站入面嘅路軌短暫停留,等東涌綫列車駛走.
由於欣澳站中間係緊急月台,東涌綫同機場快綫嘅路軌,因此設有月台行人天橋連接1,3號月台同2號月台,方便乘客由迪士尼綫轉東涌綫返市區.
欣澳站屬於開放式設計,月台冇冷氣,月台上得幾部涼風機降溫,因此夏天非常炎熱,而落雨更會有雨水由天幕同地面之間嘅空隙隨風飄入.另外,由於該站用開放式設計,不適宜安裝月台幕門,所以起嗰陣改用高度較低嘅月台閘門,令欣澳站成為全港首個採用月台閘門嘅鐵路車站,呢種月台閘門嘅高度大約係其他港鐵站幕門嘅一半(約1.5米).而為咗遷就迪士尼綫嘅列車設計,迪士尼綫嘅閘門矮東涌綫嘅大約1米.
車站出口[編輯]
欣澳站淨係整咗一個出入口,通往欣澳站公共運輸交匯處.呢個公共運輸交匯處原本設計喺緊急嗰時用,而家用嚟作往返愉景灣專線巴士嘅車站.
- A - 公共運輸交匯處
鄰接車站[編輯]
接駁交通[編輯]
愉景灣嘅管理組織香港興業開辦往來愉景灣,經愉景灣隧道,去欣澳站嘅專線巴士服務,編號為DB03R,於2005年9月17號投入服務,服務時間為每日0645-0115,欣澳站同東涌站一齊成為往來愉景灣嘅中轉車站.
大嶼山北部對外巴士線B5,由城巴營辦,來往港珠澳大橋香港口岸及欣澳站,經順朗路,北大嶼山公路及竹篙灣公路,部分班次亦繞經迪士尼樂園,乃配合港珠澳大橋啟用而開辦嘅接駁路線之一.
利用狀況[編輯]
由於欣澳站附近冇任何民居或旅遊設施,喺香港迪士尼樂園開幕同愉景灣接駁巴士通車之前,該站曾經幾乎無人用.而由於北大嶼山公路旁邊一段嘅機場鐵路係開放式路段,係睇車嘅好地方,所以吸引咗唔少鐵路迷利用欣澳站前往附近去影來往嘅列車.港珠澳大橋口岸接駁路線B5投入服務之後,都多咗人喺本站轉乘B5來往港九新界各區同港珠澳大橋.
車站歷史[編輯]
西部外走廊[編輯]
前港英政府落實興建香港迪士尼樂園度假區同迪士尼綫之前,早喺1989年《機場及海港發展計劃》曾倡議喺陰澳及竹篙灣起新貨櫃碼頭,新港澳碼頭及新鐵路西部外走廊,以配合香港國際機場搬去赤鱲角及發展大嶼山.
當時政府建議西部外走廊在陰澳設站,以便與機場快綫交匯,形成一個完善鐵路網絡,因此在機場快綫興建初期,早已在陰澳決定興建一個車站.後因政府將西部走廊(現為西鐵綫)嘅營運權交畀九廣鐵路,加上中西區青洲填海計劃否決及新貨櫃碼頭決定喺青衣島興建,使有關計劃一直擱置至今.
車站命名[編輯]
規劃初期,本站用當地「陰澳」做車站名稱,即陰澳站,由於迪士尼公司及離島區議會認為陰澳嘅「陰」字未能配合迪士尼推廣其歡樂形象嘅目標,因此迪士尼公司及旅遊事務專員向香港政府地政總署及地鐵公司要求將陰澳打水灣地區及車站名稱改做「欣澳」,以配合迪士尼樂園務求營造嘅開心氣氛.
地政專員經過區議會諮詢後,決定批准是次變更,更於2003年刊登喺香港憲報內.因此地鐵公司將車站正式命名做欣澳站(英文名稱由Yam O Station改做Sunny Bay Station),寓意一個充滿陽光與歡欣嘅地方.後來,地鐵公司又於2006年1月1日將原有嘅「陰澳應急月台」易名做「欣澳應急月台」.
呢次改名並引起部分市民及學者反對,認為呢次改名做欣澳係錯誤理解陰澳嘅原意,更以外國文化取替咗本地文化.[1]
上一站‧下一站[編輯]
列車班次[編輯]
參考[編輯]
- ↑ 〈葉蔭聰:為何陰澳沒有迎接迪士尼? | 閱報人〉. 《獨立媒體》. 2005-06-20. 喺2022-02-06搵到.


text:
2022年8月,今次係慶祝QQ一歲生日,全家一齊去四季慶祝,大約一間$35xx,非常適合帶同BB去.但係當長老一齊,但唔算影得多相.四季嘅BB用品齊曬嘅,非常貼心,有齊保護膠等等,大少少會行會走嘅小朋友都照顧到,非常多額外貼心嘅服務.仲有嬰幼兒興趣班,並唔係間間酒店都有提供呢一類型活動,對上一次應該係美麗華.
以下係房型介紹.
房內
打開房門,咦,左邊又有暗門嘅.
右邊擺設.圖中左邊個櫃,要打開門先見到入邊係水吧.
茶具套裝仲有免費花生糖同芝麻糖食.
水吧.
直望,點解唔識自動打開窗簾嘅.
床頭電話有清潔好嘅貼紙.
左手邊書枱空間,右手邊貴妃椅.
開咗窗簾嘅感覺.
床後邊係山水畫衣櫃.第一次見衣櫃燈係響衣架通出光,subtle.
如果要晾泳衣,下邊鋪返條毛巾會好啲.
張床比想像中細,應該唔係king size?可能唔想間房太逼夾,有錢人想要嘅空間感.
做乜嘢防疫包放向衣櫃入邊.
另外有個防疫corner向台面
手動撳掣開窗簾先,但長老房間識得自動開.歡迎畫面係動態嘅,QQ見到好興奮.電視好大,但由於唔想比QQ睇電視,除咗歡迎畫面之外,其餘時間都無開…小寶表示可惜.
有播放器,我叫小寶開啲音樂黎聽,佢非常有taste揀左藍調,令到間房好似cafe咁,正正.
電視櫃下便係夾萬.櫃桶無緩衝,開閂會bomb一聲.
close up一下bb床,四邊都有保護邊.
klook guarantee upgrade做海景房.個天好靚.窗台有一達污跡,酒精濕紙巾都抹唔走.唔通上一手向度煲蠟?
去返水吧右邊,即係門口轉右就係浴室.
右邊係馬桶,馬桶係螺旋式沖廁,唔會彈水上黎.
左邊係浴缸同企缸.order浴鹽浴巾,浴鹽係成樽鹽咁比.
條毛巾有窿,打電話後好快就有人送過一條黎.
企缸反而去水快,頭髮都會卡住向去水口,但夠大面積,唔會擋到去水.
企缸冇擋水,所以我一倒BB浴盤啲水,就水浸左出去,我低b⋯⋯
另外無帶拖鞋落泳池,所以order多對拖鞋替換.
用品喺櫃桶入邊.風筒夠力,但會吹到炸毛.
Kohler牆上水喉頭.孖洗面盆,無劃痕,應該係新裝修.水喉衝力太勁,洗面盆底太平,會彈水,呢樣有啲低b.
QQ鐘意坐向面盆旁邊,向平平嘅面盆底玩番梘,一捉住舊番梘,舊番梘就走左去.水龍頭開關向牆上,閂水喉枱面會濕晒.
洗手盆去水慢,QQ拎起過去水塞黎玩,又唔見有塞,但就真係去水慢
嬰兒用品mustela,連尿片同埋屁屁膏都有送埋.
尿片垃圾桶
泳池
無限時,每日可以用75分鐘.無邊際泳池,好正,打卡一流.又有訓練池比大人游水,又有淺水位比QQ拍水.
果然同其他人嘅評價一樣,因為泳池向餐廳出邊,所以聞到煙味,後來長老話係雪茄味.
每到整點會派小食,食過柚子雪糕,開心果雪糕,第二日芒果雪條,士多啤梨雪條.食到個人凍曬,仲要落雨落水,真玩命.派緊野食期間,基乎所有人都會上水,如果想影無人泳池,就一流,可惜我帶住QQ,無時間影多啲相.
有時好似係派野飲,感覺無咁開心.
但近邊際位水位較深,我呢啲一定要腳指掂地嘅乾旱鴨子表示好驚,當練手臂肌肉咁扶住旁邊引體上升咁移動出去.
仲有落雨,可以比QQ體驗下淋雨.
興趣班
有兩場岩QQ玩嘅興趣班,即刻book定先,磁力片同playroom.要同concierge 預約,夠鐘要落concierge等人帶你上樓,但除非太多人,如果唔係,超時玩兩個session應該無問題.同Mira一樣,向9樓封左幾間房做活動室.
磁力片間房有張有凹槽嘅枱,放滿磁力片,同時亦有隧道,火車架.同場有幾個3-5歲嘅小朋友向度玩.適合兩至五歲嘅小朋友玩.QQ 雖然得一歲,但都可以玩波波.
Playroom就直頭係成個playgroup free play area咁,或者party room咁,有廚房,廚具,書架(magazine stand),有sir滑梯,有醫生護士組合箱,仲有電視播放minions, 可惜有啲跳格.QQ明明好眼訓,但玩左個半鐘.
生日快樂
上返房就見到有生日蛋糕.


text:
你有冇試過企起身或者行路嘅時候覺得「髀骹」唔順暢,仲會發出「咔咔聲」?又或者踎低嘅時候「髀罅」會覺得到「頂住頂住」?可能係髖關節嘅問題!
髖關節,俗稱大髀骹,係下肢連接腰盤至上身嘅重要結構,但我哋甚少談及佢嘅重要.如果大髀骹出咗毛病如錯位,過份僵硬或缺乏力量,腰同膝部會增加意外受傷同勞損嘅機會.
運動1:髖關節旋轉肌肉訓練
髖關節喺我哋腹股溝的大髀罅下,位於大腿骨的股骨與骨盆之間,除咗會勞損同退化外,常見小毛病係關節位置不正確而令你行路時覺得「髀骹」唔順暢同「 咔咔聲」,或踎低時「髀罅」覺得「頂住頂住」.髖關節更有機會影響骨盆前傾同後傾嘅活動力,間接影響腰椎弧度繼而導致下腰痛症.
若要全面訓練這肌群,要髖關節多角度進行內外旋轉動作.(見下圖)
運動2:髂骶關節保健運動
繃緊嘅髖旋轉肌群同僵硬的「髀骹」亦會影響骨盤間的髂骶關節,若出現僵硬或「鎖死」,你就可能會腰痛,唔能夠輕易轉腰,甚至拎唔起腳著褲同鞋襪.運動2係針對此類情況的預防保健運動.
運動3:臂大中小肌訓練運動
另外,大家最擔心嘅「傷膝」亦可能係髖關節活動幅度同力量不足嘅結果.頭先提及嘅運動一 係針對深層髖關節嘅旋轉肌群,主要係穩定關節結構喺良好位置,令表面嘅大肌如臀大,中 和小肌易於發力.運動3先係針對我哋行路同上落樓梯嘅臀肌, 向外提起大腿係鍛練臀中同小肌令骨盤保持平衡對稱,如果可以保持大小腿喺同一水平,則同時訓練旋轉肌群. 最後大腿後踩就是「 Pat Pat 」臀大肌訓練了.
運動4:髖關節+腰椎訓練
髖關節活動能力某程度都同胸椎肋骨互相影響,若要完全增強髖關節嘅活動能力,上身轉向動作必不能少.運動4就係一個髖關節同對側膊頭肋骨嘅活動伸展,多做一啲可以解決髖關節,腰椎,上背同對側肩膊嘅痛症.


text:
Sor 之前冇乜點樣proofread
都係好多年前嘅事,盡量將重點講返出嚟啦
獨生女,學霸,加上senpai... 冇咁順攤嘅
Chole 嘅父母都算係成功人士,所以佢哋對個囡嘅伴侶有要求係無可厚非. 頭幾次見面大家都算係融洽相處,但係睇得出佢哋係有疑惑 - 讀書又麻麻,職位又低過阿囡,CPA 牌又未有 (其實轉左department之後已經追緊)....發唔發展到落去㗎? 之前唔係有一個男仔係讀緊MBA嘅咩? 佢應該都唔差啊...etc etc
以上嘅我冇親耳聽到,但Chloe有轉述返俾我聽. 每次講完就笑笑口話係呀,你快啲發憤圖強阿,要搵得多錢過我㗎
完全唔會覺得會令我難堪....咁我聽完又唔會話嬲嘅,都係事實,所以只可以苦笑
講真Chole 本身唔介意,但佢都係乖乖女一名,唔多唔少都會俾父母說話影響
再加上拍緊拖嘅couple有邊對唔會嗌交㗎? 我又唔係一個好識氹人嘅人,有陣時佢一嬲起上嚟就會好自然將我同以前嘅男朋友比較 (之後講返,佢嘅ex係真係好錫佢,只不過太過controlling)etc, etc ...搞到大家都好唔開心
最終都係要攤牌
我好記得,嗰一晚落緊大雨
我哋出咗去飲杯嘢,原意係想傾吓我哋嘅關係,有冇得修補...不過大家個心都好沉重,覺得嗰晚可能係最後一次一齊出嚟
好似我哋呢啲對數字敏感嘅人,諗嘢通常都會好理性
Chole 就係一個非常之理性嘅人,佢嘅decision making 甚少會擺感性嘅因素落去
理性嘅一面話俾我聽,可能救唔番
買咗嘢飲,揸車去咗一個懸崖上的公園
沿途一路聽歌,零交流,個心越嚟越重
去到,停低架車,雨勢越來越大
佢好平靜咁同我講,不如我哋淨係做朋友啦
我冇即刻回答佢,因為我內心掙扎緊
我係好鍾意佢,腦海裏邊開心嘅片段一幕一幕出現
不過大家已經係成年人,知道感情係唔可以勉強
當你真係愛呢個人,試過,盡咗力,就應該放手,希望有更好嘅等緊佢
諗通左,如是這,我放手
點知...跟住發生嘅事真係出人意表


text:
「陪月」
傳統嘅陪月員通常都係女性為主,當然最大原因係男女有別.當然陪月唔係一件簡單嘅事,尤其係面對新手媽媽同爸爸,有好多嘢要兼顧.當中最主要嘅一定係照顧初生嬰兒為主,然後就係日常飲食.因為中國傳統有好多,其中一樣比較重要嘅就係調理身體.所以要做一個陪月員係需要好多知識,最起碼都要知道點樣照顧初生嬰兒,兼且要入得廚房如果唔係點樣可以照顧媽媽嘅起居飲食.
「照顧」
其實當郭大少出世之後,好多嘢都係要自己親力親為.再加上無四大長老幫手,所以當時請咗一個陪月幫手.雖然事前參加過啲講座,但係到你自己落手落腳做嘅時候,好多時都會手忙腳亂.不過因為過咗一個月之後就無培月幫手,所以都要學識點樣照顧郭大少同老婆嘅起居飲食.亦都因為自己一手湊大郭大少同郭千金,真係有諗過點解男人唔可以做陪月呢?相信其實有好多爸爸都真係有資格去做陪月,只不過市場又係唔係真係會接受?
「市場」
大部份人請培月都會起碼一個月以上,事關好多時因為開刀所以要比較後期先至可以食補品,因此穩陣啲都住起碼要個陪月幫手個半月.不過亦都係要撞手神,同請工人一樣都係睇彩數.就算有朋友介紹都係一樣,因為始終人夾人.而最近真係有報導講香港終於出現第一位男陪月員.咁究竟會唔會有市場?要打破傳統真係唔容易,但係咁嘅市況下或者係一條出路?因為最起碼依家陪月都住起碼兩萬幾一個月,真係一啲都唔平.星級個啲都最起碼三萬以上,重要未必有期.


text:
「痴線!日日要人排隊入會議室做檢測,唔中招都變中啦!同埋有冇咁低B呀?如果個同事返嚟check完先至知道中咗,咁呢度已經個個都有事,點解唔信啲staff呢?覺得我哋喺屋企test完先返工會做假呀?老細啲思維真係……」
有位就快過試用期嘅同事好不滿公司嘅檢測安排,係咁鬧措施反智,正當佢想鬧埋老細嘅時候,我即刻stop咗佢,借啲意叫呢位同事幫手做第二啲嘢,免得佢禍從口出,因為相同嘅錯,我當年都犯過……
嗰位同事鬧公司鬧老細嘅時候,Zuki都喺度,呢個女人係Admin,佢鍾意咗老細好多年,「巔峰之作」係幾年前有一次公司gathering,夜晚出咗尖沙咀嗰啲酒吧食飯飲酒,Zuki唔知真醉定係假醉,臨尾伏落老細度,賴死要老細送佢返屋企,全程喺條街攬住老細.
嗰鑊嘢Zuki應該豁咗出去㗎喇,因為走嘅時候其實仲有7至8位同事在場,包括我,佢可以做到完全唔理大家嘅眼光盡地一煲,可惜吖,神女有心,襄王無夢,雖然佢好似隻樹熊咁死攬住老細,不過老細為避嫌就搵多兩個同事上車,可能老細都驚Zuki姦咗佢🤣點都要有人證在場,有咩事上到庭都冇咁驚吖嘛!
其實就算出事,Zuki都唔會告老細啦,純粹講笑啫,因為老細咁抗拒單獨送佢返屋企,Zuki唔單止冇嬲同埋冇灰心,隔咗幾日(因為飲酒當晚係星期五)返到公司仲係咁讚老細係正人君子,總之老細喺佢心目中係零瑕疵零缺點.
Zuki:「我覺得Steve真係好正氣,講真一個女仔出去飲嘢如果醉咗,喺酒吧肯定好多狗公埋身,Steve完全唔係嗰種人,呢啲男人有定力,將來會係一個好老公.」
其實會唔會唔關定力事,係你唔夠吸引力咋……
客觀啲講,Zuki又唔算好差嘅,30幾歲中女嚟講係keep得唔錯,瘦底得嚟上圍都幾豐滿,有冇出「古惑」加pad就唔知啦,唔係天姿國色,但都唔係豬扒,極其量你可以稱佢為痴女囉,淨係對住老細先會咁痴.
而老細就40幾歲啦,算係年輕才俊,大隻,不過衰在矮,以男仔角度屬於矮,約168至170左右,以女仔角度都可以啦,高過Zuki,而公司班男仔普遍都高,我自己180,office仲有人高過我,所以老細喺公司班仔裡面係最矮,但亦都係最大隻,當然亦係最有錢啦!個樣仲有少少似林文龍,呢個package夠殺㗎喇!
試問邊個打工仔茶餘飯後唔會講下公司或者老闆壞話吖,當時我入嚟做冇幾耐已經會同同事呻,我仲記得自己呻乜:「妖,公司啲廁紙cheap到爆,鞋過我腳板底,咁抹法屁股都損啦,使唔使慳嗰一個幾毫呀?老細自己唔屙屎㗎?」
當時有個同事好好心咁幫我轉話題,因為個同事做得比我耐,佢見到Zuki都喺度聽住,所以就即刻幫我解圍,情形就好似我今時今日Stop嗰位就過試用期嘅新人講公司壞話一樣,Zuki聽到唔止會嬲同埋鬧返你轉頭(護主犬係咁上下啦),仲會同返老細講㗎!
我都幾肯定當年Zuki有報寸,因為公司過咗幾日,係幾日咋,已經全面換晒廁所啲廁紙,之前用咗好多年喎,我講完冇幾耐就轉?呢個巧合會唔會太巧合呀?所以同事到而家都話我係革命戰士,捨身為成班人爭取到換高級廁紙嘅福利.
而我呢?就為咗投訴廁紙問題而付出沉重代價,嗰次臨近一年一度人工調整,自問做嘢ok,但我係成個department加得最少,因為我哋自己部門嘅人工好透明,同事間會互相交流,有個成日請假做嘢又hea嘅人都加得多過我,你話唔係老細收到風我話佢孤寒?邊個信呀?連department head都有提我小心講嘢,咁知咩事啦!
Zuki鍾意老細都鍾意到出晒面㗎喇,飲醉酒事件固然精彩啦,平時仲會成日入老細房傾計,有啲場面好搞笑,Zuki入房會閂門,隔一陣老細就會行出嚟開返度門先入返去坐,好明顯係唔想其他同事估估下或者有錯覺.
同事嗌Tea,Zuki自己未揀食乜已經飛奔入老細房問想食乜嘢,外賣嚟到又會撥開大家嘅食物,淨係搶老細嗰盒然後負責拎入房,得啦得啦,邊個同你爭呀,如果唔係個個都知佢傾慕老細,真係會覺得佢似擦鞋,但係Zuki真係愛得太出面喇,絕對唔係出於擦鞋,係真愛呀!Zuki仲曾經講過:「公司唔出糧都會照做,因為太愛呢度喇!」
照邏輯推論,如果咁都唔係鍾意老細,就一定係鬼上身無誤.
Zuki仲會自家製蛋糕同埋煲湯拎返嚟畀老細品嚐,其他人冇呢個口福㗎,得老細咁幸運㗎咋,總之Zuki就想高調,好似啲狗仔出街屙尿喺啲燈柱霸地盤咁,而老細就睇得出想迴避,唔知係完全冇意思吖,睇唔上Zuki吖,定係唔想喺公司搞下屬喇🤷🏻♂
最新消息係,鬧公司做檢測安排好低能嗰位新人,啱啱被告知要extend probation多一個月🙈我哋已經私下提咗佢唔好再禍從口出,你喺度做嘢可以好hea,但唔可以講公司同老細壞話,特別係Zuki在場嘅時候,隔牆有耳,影響前途呀!


text:
甲午戰爭
甲午戰爭(又叫清日戰爭,清日甲午戰爭;日本叫日清戰爭),係喺1894年(大清光緒二十年)打嘅一場仗,由於呢年個干支係甲午,所以叫「甲午戰爭」.
呢場仗係由於大清同日本之間,為咗爭奪朝鮮半島控制權嘅同時,日本入侵大清而爆發,最後滿清政府戰敗,清政府被逼要簽署《馬關條約》,割讓臺灣,澎湖同附屬島畀日本.
起因改
十九世紀中後期,沙俄帝國喺中國東北同埋朝鮮半島開始擴張勢力嘅行動.呢個時候,正進行緊明治維新嘅日本驚俄羅斯嘅擴張行動會影響到佢哋嘅發展空間.
1875年(大日本帝國明治八年,大清朝光緒元年),朝鮮國王李熙因為年紀重細,所以由佢爸爸李昰應攝政,即係大院君.由於佢排外,所以落咗一道命令,邊個同日本人交涉嘅話,邊個就要處死.
同一年,一艘叫雲揚號嘅日本軍艦航行去朝鮮江華島附近進行勘測工作.由於當時嘅反日氣氛,所以江華島上面嘅守軍就向雲揚號開火.但由於雲揚號全力反擊,江華島炮台因此畀日本人摧毀.之後,日軍更加登陸佔領永宗城.
呢次衝突後,朝鮮被迫同日本喺江華島上簽訂一條不平等條約,即係江華島條約.條約中列明,朝鮮政府必須畀日本人擁有貿易特權;同時,朝鮮同埋日本要互相承認對方係獨立國家.因為呢個條約,朝鮮逐步走入成為日本殖民地嘅道路.
呢件事過後,朝鮮政府內部嘅保守派同維新派出現爭論.保守派人認為,朝鮮最好保持以往「事大交小」嘅外交方式,即係繼續承認大清帝國係朝鮮嘅宗主國.但係維新派人就認為,大清帝國喺呢十幾年裏面,連自己嘅國土都保唔住,經常畀外國列強入侵割地,所以大清帝國已經唔再可靠.朝鮮而家應該同西方列強建交,靠外國人嘅力量嚟發展朝鮮同埋抵抗日本.


text:
(人氣港姐馮盈盈為代言美容院Devon拍攝廣告.Devon都有得做O2toDerm)
O2toDerm呢部儀器來頭唔少,係韓國三星集團整容及健康醫院Samsung Dr. Lohas都有使用嘅醫學美容級注氧.喺韓國,O2toderm消費者好感度CPBi排名第一!
OneCaratBeauty.com作為香港極有前瞻性嘅醫學美容教學平台,之前我哋已經留意到,O2toDerm喺世界各地火速走紅!無論係美國荷里活,紐約,韓國,內地嘅高端美容中心已經相繼入手!因為效果實在太好,做一次,即時美白,水光,健康!做10次,還幼BB皮膚成功!
(如果想重溫之前O2toDerm教學內容按這裏)
O2 to Derm係一部醫學級嘅皮膚注氧儀器.出產自皮膚管理發源地韓國.主要功能包括:
- 利用高純度氧氣還原受損細胞
- 幫助受損細胞再生
- 促進皮膚呼吸
- 美白
- 快速改善暗沉
- 改善皮膚敏感
- 令身體吸入大量純氧改善平衡
效果比較勁嘅醫學美容儀器能量都比較勁,亦都會比較容易出現敏感,泛紅嘅情況.呢部機犀利之處在於,佢係完全修復式,唔會需要涉及HIFU,激光.皮膚一做,即滑!絕對適合一啲皮膚容易敏感嘅人.
O2 to Derm完整步驟
O2toderm分為醫學注氧(吸收高濃度純氧,下面頭兩步),與及醫學美容(配合獨家能量霜,安瓶,炸彈)
- 高純度氧氣
- 3,000,000負離子
- 獨家氧氣能量霜
- 安瓶
- 氧氣炸彈
O2 to Derm實際親身測試
呢部機係世界各地都有越來越多人做過,香港應該唔係太多地方可以做,暫時知道係正廠正貨嘅包括中環SWISS REJU,Devon,Megeve Beauty.
如果可以單次購買,暫時就應該係得SWISS REJU.
雖然話O2toderm係韓國醫學美容三星Dr a Lohas醫院都有用嘅儀器,由於第一次見到咁大個水晶面罩,第一次做都有少少緊張!因為個儀器真係好專業,醫療級!
開始嘅時候先洗面,當然是用嘅係正廠正貨獨家產品,含有積雪草成份嘅精華首先準備皮膚進入療程狀態.
之後,就會開動氧氣嘅儀器!氧氣面罩會就好似識得呼吸一樣,慢慢噴高濃度氧氣!有淨化身心嘅效果.
O2ToDerm供給90-95%嘅高濃度氧氣之外,每一次更加會提供超過3,000,000負離子,效果就好似去咗森林裏面一樣.非常之清新,沉靜.
做呢個療程嘅時間大概15分鐘,感受真係非常之relax,進入左深層嘅睡眠狀態!
近期可能壓力大,好多靚靚都有睡眠不足,睡眠質素唔好嘅問題.做O2toderm嘅時候,就可以同時利用吸入大量嘅氧氣去淨化身心.
連我哋嘅血液,都可以因為已吸收健康同足夠嘅氧氣而得益.
O2toDerm科學原理,皮膚同氧氣嘅關係
好多做過O2ToDerm嘅人,都話皮膚好白,同埋即時有種收復嘅感覺.雖然係好多網上正評,但始終網上資訊唔可以完全盡信,我哋需要去真正了解科學原理係乜嘢.
當你好chill好relax嘅時候,其實你個皮膚都做緊嘢.你皮膚其實係喺度不斷吸收緊o2 to Derm氧氣.氧氣將一啲容易敏感嘅細胞修復.
好多人唔知道其實自己嘅皮膚正在處於一種缺氧嘅健康狀態.好多生活習慣例如食煙,衰老,甚至擦傷撞傷等等,其實都會導致皮膚需要額外嘅氧氣.
如果缺乏足夠嘅氧氣,抵抗力系統就會受影響.尤其是一啲鍾意食煙嘅靚靚,因為食煙嘅過程裏面,會產生一種叫做chronic hypoxia嘅狀態,吸煙人會導致血液裏面嘅氧氣減少.間接導致皮膚容易衰老,睇起嚟顏色暗,缺乏健康光澤.呢類人就會特別受益於注氧嘅美容療程例如O2 to Derm.
皮膚同身體其他器官一樣,係需要持續咁樣有足夠嘅氧氣.好多人做完之後發覺塊面真係白咗其實唔出奇嘅,因為大部份人其實如果響城市生活運動唔夠,根本身體已經出現缺氧嘅狀態.O2toDerm只不過係將佢還原成為比較健康嘅狀態,所以一做完即刻白左,後生咗,係正常反應.就好似一啲經常運動,成日行山嘅人皮膚比較健康一樣,其實原理係好相似.
O2toDerm香港價錢
好多人想知道個O2toDerm價錢係點樣,其實部機本身有原廠嘅產品配合使用,一次嘅價錢大概港幣$1000-$2000左右係屬於合理.高端啲嘅地方例如SWISS REJU,Megeve一定會用返O2 to Derm原廠貨,原廠氧氣三部曲要直接同廠商購買,韓國醫學美容中心運過嚟所以有特定嘅成本.而且只有原廠購買先至會可以獲分配得到.水貨店,無牌店攞唔到.
如果冇用O2 to Derm原廠產品三部曲嘅話,係用普通其他雜牌產品,強國產品,馬拉產品,價錢under港幣$1000比較合理.通常一啲價錢同質素都低到得人驚嘅單次收費美容中心,冇辦法攞到原廠產品嘅水貨店,黑店,就會求其搵啲類似嘅產品頂替.咁既然唔係原廠貨,無論係效果,安全程度當然大打折扣啦.
記住,正廠正貨一定要有太空水晶面罩先至好做!唔好亂信街邊嗰啲平價劣質單次收費美容嘅所謂「同級產品」.O2toDerm係專利設計,並冇同級產品,只有真正O2toDerm先至係正貨「太空水晶注氧」!
暫時知道係正廠正貨嘅包括中環SWISS REJU,Devon,Megeve Beauty.


text:
「戰爭」
你同我都或者生活係一個和平同富裕嘅地方,但係唔係個個地方都好似我哋咁,仲有好多人係嚟個世界上每日仲要担驚受怕.除咗偏遠貧窮嘅地方連兩餐溫飽都冇,有啲地方長年累月都要活係戰爭當中.好彩世界上有一班醫生竟然係冒住自己嘅人生安全而去到嚟啲戰爭國家去做義工.佢哋用自己嘅專業去幫助一啲有需要嘅人,而佢哋唔係單單為咗名成利就先至做醫生,反而係去幫助有需要嘅人.
「無私」
當然係好多人嘅眼中,醫生係一個搵好多錢嘅專業,但係點解會有醫生會放棄金錢而去世界嘅唔同地方去做義工.唔通真係有自唔在攞苦嚟辛?當然有啲人會唔明,不過佢哋嘅無私奉獻或者你感受唔到,不過對資源短缺嘅地方嚟講,唔好話醫療設備,分分鐘連醫生都無.試問你自己病咗無醫生睇你會點?雖然世界上有好多唔同嘅非牟利組織但係無國界醫生係一個我覺得值得大家支持嘅機構!
「空襲」
如果你有睇新聞,相信近日都有報導無國界醫生係阿富汗東北部,昆都士嘅創傷中心被轟炸.雖然美國聲稱唔係故意,但係因為今次嘅空襲導致嘅死傷,我相信好多人都會震驚.點解一間醫院都會被轟炸.老實講點可能係炸錯目標又或者係失誤?就算係有恐怖分子咁又點?始終都係一間醫院,重要係一間由無國界提供醫療嘅醫院.所以如果淨係發幾個簡單聲明就可以草草了事嘅話未免太兒戲了!希望可以早日成立獨立調查同強烈譴責有關襲擊!


text:
疫情肆虐,學生成日都要係屋企用電子產品上堂,而搵到啱自己嘅筆記 Apps可以提高學習效率,令你讀書事半功倍!上次小編選擇左Goodnotes, Notability 兩款熱門筆記 Apps同大家做筆記 Apps 嘅評比,大家反應都唔錯,所以小編決定再幫大家分析唔同筆記 Apps 嘅優點同缺點 ! 今次就係Goodnotes,OneNote嘅大評比.希望幫到你搵到適合嘅筆記Apps,製作屬於自己嘅精讀筆記.
Goodnotes , OneNote 基本資料
價錢方面,OneNote的確係學生既恩物(值得留意嘅係,iPadOS, iOS, macOS同埋 Android 版嘅OneNote都係免費嘅,不過 Android最多只可以建立五百個筆記,如果想升級為完整版,享受無限制嘅使用,就需要以$40係應用程式購買),不過功能上Goodnotes都唔輸差架.想知邊個app比較適合你?以下小編就幫大家從唔同方面比較左兩個apps,大家可以根據自己嘅需要選擇!
Round 1 : Goodnotes , OneNote 比較頁面設計
1.1 頁面樣式
Goodnote似現實中的筆記簿,大家可以自由設計或者下載其他相做封面.而模版都非常豐富,包括 A3至A7嘅紙,書信等唔同大細,仲有三種紙張顔色揀.
而Onenote 似活頁簿,有樹狀筆記嘅分類同層次,唔同分會有唔同顏嘅標籤顯示,而各分區都可以有自訂數量嘅頁面,好清楚就搵到想溫嘅課題.
1.2 頁面管理
Goodnotes嘅頁面大小有限制,係固定嘅,冇位就需要添加另一頁.不過添加下一頁嘅操作非常簡單,唔需要擔心.
而 Onenotes 係可以將頁面無限延伸嘅,無論你果課書有幾長,都一定唔會唔夠位.
Round 2 : Goodnotes , OneNote 比較筆類功能
小提示1 : Goodnotes 內嘅圓珠筆嘅粗幼係冇變化嘅,所以如果係上堂抄notes嘅話,最好選擇圓珠筆,就可以避免筆跡唔清楚啦~而鋼筆同畫筆都會根據壓感有粗幼嘅變化,要好迅速而字體又要清晰咁抄notes就未必岩用,但讀Art 或者 Bio 嘅同學有需要畫圖就好適合啦!而 OneNote只有一款筆,係會根據壓感有粗幼變化嘅,寫字果時就要特別留意啦~
小提示2:OneNote 會因為你使用暗色模式嘅頁面模版而自動幫你深色嘅字跡顏色適調,而 Goodnotes就會保持原色.
Round 3 : Goodnotes , OneNote 比較整體功能
3.1 可添加嘅非文本元素種類
Goonotes 同 OneNote都可以添加圖片同埋幾何圖形,兩個 apps都係只會支援常見既幾何圖形 (包括圓形,直線同埋多邊形).另外,兩個 apps亦都可以置入 PDF,但只有 Goodnotes可以導入 PDF等單個文件.
3.2 比較文字搜索功能
Goodnotes 嘅文字搜索功能非常強大,可以輕易搜尋電腦字體,更加可以辨認手寫嘅字體,辯識度同準確度仲好高添!啱曬極多筆記,想迅速搵到特定 Topic溫習嘅你.
而 OneNote嘅文字搜索功能就相對比較弱,唔能夠模糊搜尋,中文嘅搜尋結果有時會有啲遣漏,但仍然能夠快速搜尋電腦字體,都好方便.
3.3 比較特色功能
Goodnotes 同 OneNote都有獨有嘅特色功能.Goodnotes有內置嘅放大器,方便瀏覽.另外,Goodnotes 亦有內置嘅激光筆,大家做project presentation嘅時候可以使用.
至於OneNote, 大家可以search到 PDF同埋圖片裏面嘅文字,方便以關鍵字搜尋內容.同時,大家可以係 OneNote 嘅 「研究工具」添加額外嘅功能.
Round 4 : Goodnotes , OneNote 比較筆記整理
4.1 導出選項
兩款 apps都可以導出為方便閲讀及使用嘅 PDF,而 Goodnotes更有屏幕共享嘅功能,方便討論同埋匯報.
4.2 備份功能
值得留意嘅係,OneNote 有自動儲存嘅功能,會自動儲存係你帳號裏面,唔洗怕好俾心機整嘅筆記因為離線或者 hang 機而消失左.
總結
今次評比嘅兩個apps各有優點,最緊要根據自己嘅習慣同埋需要去揀~小編個人認為如果你係「手寫黨」,習慣左手寫,又或者想善用你支Apple pencil,發揮你嘅創意,設計富有個人風格嘅筆記,Goodnotes嘅功能同支援會比較適合你,令你每次整筆記都有完美嘅手寫體驗;而對於「打字黨」,好少需要為筆記配上插圖,又或者係比較懶惰嘅你,就可以善用OneNote嘅錄音,插入圖片等「懶人必用」嘅功能,製作簡潔嘅筆記.
筆記 Apps唔單只可以好整齊咁將筆記分類,更加方便共享或者分享俾朋友/師弟師妹~(如果你有又有用又靚嘅notes,不妨考慮下登記成為flowsophic 筆記共享平台嘅一分子,幫助其他學生!)
(延伸閱讀)最新熱門筆記 Apps 全方位評比:Goodnotes,Notability
(延伸閱讀)(Windows機好多款,唔知點揀?)買Windows機注意8大事項


text:
「旅行」
有時同老婆係度諗,我哋會唔會好自私咁帶著郭大少去旅行.因為好多時會覺得佢無啖好食,又無覺好瞓.因為老實講小朋友真係都未必記得自己去過旅行.當然我自己細個去過邊度都未必記得,好多時都係阿爸同阿媽講先至知道自己細過去過某啲地方.有時自己睇返影過嘅相先至有印象原來去過某啲地方做過某啲嘢.但係睇返啲相嘅時候真係覺得幾搞笑.
「回憶」
今次係同郭大爺嘅第二次旅行,當然你話帶著一個啱啱一歲嘅小朋友去旅行會唔會好麻煩?其實真係麻煩㗎,因為好多以前同老婆兩個人去旅行會做嘅嘢,基本上而家都無得做.但係有時睇到佢見到好多唔同嘅事物其實又真係幾開心.老實講今次旅行去蘇梅無諗過佢會咁興奮,而雖然知道佢未必記得但係嚟啲回憶會永遠係我哋心中.希望佢睇番自己細個嘅時候都會覺得開心啦!
「值得」
當然好多時我都盡量希望同郭大少影多啲相,因為每一次嘅旅行都係一啲好寶貴嘅回憶,但係要帶佢出街兼且要帶部相機影相真係有點兒難度.有時因為要照顧佢真係連影相嘅時間都無.而每當佢好開心咁見到一啲新嘅事物,其實有時辛苦啲都覺得值得.今次去蘇梅感覺佢又同上次去沖繩唔一樣,自己開間酒店房四圍爬,見到個泳池真係想衝落去,雖然未識得行但係好興奮要我哋扶著佢四圍走.嚟啲回憶真係有錢都買唔返!
Also published on Medium.


text:
上星期就同大家介紹過佐賀縣嘅武雄神社,今個星期介紹返福岡縣內嘅景點~仲記得之前曾經介紹過太宰府,其實搭西鐵除咗可以去到太宰府之外,亦都可以一日之內順便去埋有「水都」之稱嘅柳川㗎~今次一於就同大家介紹下風光如畫嘅柳川啦!
重溫遊記:[日本福岡] 太宰府天滿宮
柳川市位於福岡縣南部,市內運河系統相當發達,總長度有成930公里添~以前作為護城河嘅用途,依家就被用作旅遊觀光,另外亦都可以幫助防洪,絕對可以話係物盡其用呀!唔少人都會選擇嚟呢度遊船河,喺大大小小嘅河流之中穿梭.呢度嘅鰻魚飯亦都好出名㗎,不過請容許我下星期再為大家介紹,今日集中講咗柳川嘅景色先~
由西鐵位於天神嘅車站出發,搭特急列車嘅話大約50分鐘車程就會去到西鐵柳川站!如果大家買咗套票遊船河嘅話,呢度會有接駁巴士載大家去碼頭.不過我今次無遊船河,選擇四圍行睇下周邊嘅景色,自己決定路線!遊船河有遊船河嘅好處,行路觀光亦都有佢嘅好處,所以大家出發之前不妨比較下先再決定點遊柳川都未遲.
柳川顧名思義當然有唔少柳樹係河嘅兩側,隨風擺柳~而且河嘅兩側亦都有唔少其他花草襯托,喺呢度遊覽嘅時候絕對係好輕鬆自在,一啲都唔會覺得有壓力.兩旁好多建築物都係住宅,所以四周更加恬靜,有船經過嘅時候先偶然聽到熱鬧嘅聲音.唔同季節嚟睇到嘅景色都唔同,例如春天嚟嘅話可以睇到櫻花,所以任何時間嚟到都好適合!
呢度嘅物產都頗豐富㗎,主要出產稻米以及海苔,所以大家有幸嘅話可以見到大片稻米田,金黃色等候收割㗎~因為柳川自古一直都有出產稻米等農產品,所以佢哋亦都有祭典慶祝收成,大家如果咁啱係十月左右去嘅話就千祈唔好錯過啦~
柳川距離博多同天神等嘅旺區都唔算特別遠,而且景色迷人,非常推介俾大家嚟呢度睇睇!而且既然搭得車去太宰府,點解唔順便嚟埋呢度喎?今次分享到呢度為止啦,如果你有任何關於旅遊或者行程上嘅問題,請隨便留言或者Inbox問,我會盡力解答㗎~
日本國家旅遊局介紹柳川:welcome2japan.hk
交通:從西鐵福岡(天神)站乘搭天神大牟田線特急列車前往西鐵柳川站,約需時50分鐘.


text:
「藝術」
每次去到唔同嘅集會地方嘅時候,都被濃厚嘅藝術氣息所包圍. 或者以前自己都算係個藝術家所以見到唔同嘅作品都好興奮.大家用唔同嘅風格去記錄低今次嘅運動.通常嚟啲作品都係「一瞬即逝」,當個展覽場地被「一掃如空」嘅時候,佢亦跟隨消失.所以每次去到都盡量用相機去留底.最興幸嘅係仲可以係香港見到咁高質素嘅作品.香港唔係應該咁嘅咩?點解要係呢啲時候先見到佢哋?其實答案心中有數.
「音樂」
好多人話香港樂壇已死?真係?係商業上面一定係!因為好多係從錢出發去陪養所爲嘅歌星出嚟.當然我唔係講所有人或代表行內人士講,不過你可以見到好多唔係職業歌手嘅人都寫咗好多好歌關於個活動.去 YouTube Search 一下就有好多作品.不論你鐘意唔鍾意,嚟啲係新世代嘅模式.佢哋係用另一種方法去表達自己.亦希望歌聲喚醒沉默嘅大多數.
「科技」
自己作為科技界(其實仲唔知係唔係),其實真係唔知可以幫到啲乜.但係就見到好多人利用科技去支持個活動.有留言板,信息整合平台,Live Streaming, Social Media 同 Blogging 嘅方式去幫手將實況傳播開去.甚至有人用嚟啲平台去將遙言/謀論逐一擊破.雖然唔係可以話好有創意,但係大家都係想盡一啲力去支持.今次亦都因為科技令全世界睇到香港人嘅質素同創意!


text:
「股市」
之前做「大時代」都未有出現「丁蟹效應」,原來個股市反應遲咗少少.個股市真係越跌越急,我都係嗰句喇,投機同投資嚟啲嘢邊度有長升㗎!當然你可以話係恐慌嘅心理令個股市大跌,但係過去咁嘅升幅背後係靠乜嘢去支持呢?係咁唔穩定嘅環境,講真我真係玩唔起,就算玩得起,我自己都唔會買股票.始終投資我唔叻,就算同自己做數據分析好似好有關係,但係都係好危險!
「港股」
其實當中國政府話要求市同主動干預市場,大家點會覺得無事呢?有時有啲嘢係干預都干預唔到,根本大環境就有問題,反而自然爆破仲未必跌得咁犀利.今日跌到阿媽都唔認得,高峰嘅時候跌咗二千一百點,而睇數據嚟講應該係第一個大跌市,之後會作短暫調整然後有機會再跌過.不過數據還數據,好多時要睇埋外圍環境.希望有買股票嘅朋友可以及時離場啦!
「數據」
如果用我分析數據嘅專業同角度嚟分析股票市場其實係可以,由其金融市場嘅數據特別多,而好多都已經整理好.雖然我唔炒股票,原因係我唔鍾意投機,同時亦唔好同我講其實唔係投機而係投資,因為對我嚟講都係買緊股票,個風險係冇分別!當幾個移動平均數都比咗訊號大家嘅時候,其實就真係無必要博.我認真覺得今次嘅跌幅只係第一波,而且有明顯下行嘅跡象,大家真係要小心呀!


text:
「賽馬」
老實講我對跑馬一啲興趣都無,就連馬場都只係去過一次.當然好多香港人都對跑馬好有興趣,不過我連點買馬都唔識,莫講話睇馬.但係跑馬真係有好多野可以分析,不過當中有好多唔同嘅因素要考慮,例如天氣,場地,路程,馬嘅狀況,騎師嘅狀況,等等!所以真係仲難過買六合彩,尤其係三重彩!要三場賽事都要買中頭馬,嚟個可能性真係可以話微乎其微.所以賭馬真係同倒錢落海無分別!
「終點」
唔知大家有無睇過最近熱爆嘅一場馬,就係一隻馬由出閘開始大落後到最尾超越所有對手仲跑第一!當然好多人都或者會覺得撞彩啫,但係最近嚟隻馬再一次出賽,而雖然佢再一次出閘包尾,但係又再一次係最尾嘅直路發力,再一次超越所有對手!真係睇到你歎為觀止,怕晒手掌!邊隻馬咁勁?佢個名叫做巴基之星!而大家係嚟隻馬身上學到啲咩?咪就係輸在起跑線但係贏在終點線囉!
「輸贏」
好多人其實好在意輸贏,但係就算開頭俾你贏咗又點?因為就算嚟一刻你贏緊但係唔代表你到最後會贏.所以未到最後一刻,贏定輸都未知,只要堅持就有機會贏.就好似巴基之星一樣,就算出閘包尾又點?唔止一次而係兩次都證明咗未到最後都未知誰勝誰負!一場馬就已經道出好多做人嘅道理,雖然唔知佢第三場嘅表現會係點,但係已經唔重要,因為一日未落場都未知輸贏!
Also published on Medium.


text:
可能因為我地呢班傻人日講夜講嘅關係,我開始見到「身體自主」呢類tag喺大家嘅日常對話之中出現.咁樣絕對係好事.
然而,我見大家似乎有所誤會,認為「身體自主」等於倡議個體衣著暴露,開放性觀念,諸如此類.但其實,「自主」嘅意思,係倡議人有掌控自己嘅身體嘅權利,儘量克服社會或身邊人嘅壓力同規範,自由地運用身體同表達自己.姐係話,「身體自主」係尊重任何人以不同方式,包括保守嘅方式,去運用自己嘅身體.(犯法同影響到他人嘅方式,例如公眾場合露械,係另一個議題,暫不作討論.)
打個比喻,假如一個人經已40歲,仍然係處子之身,呢個社會會認定佢係一個缺乏吸引力嘅失敗者,呢個時候,佢可能會因為壓力而就範,喺朋友慫恿下,求其搵個人赴巫山,但其實佢心底入面始終好不安同不情願.雖然佢由所謂保守,變得比較開放,但由於佢破處嘅決定係基於壓力,亦不完全情願,所以呢個情況下佢並無自主.反而保持保守嘅狀態,先係佢嘅意願同自主.
又以外國一d教會學校爲例,佢地會要求學生簽下一d合同,叫Virginity pledge,要求d十歲樓下嘅孩童承諾唔會喺結婚之前破處.根據合同,佢地嘅身體係屬於教會同神嘅,要爲神好好珍存.呢個情況同第一個例子好似,但又好唔同.第一個例子,係一個成人自主地希望留住處子之身,而呢個例子,係社會權貴利用制度,去逼使未成年嘅細路(未成年因此沒有能力consent,而且教會亦會使用其他方式控制孩童)去放棄自己身體嘅自主權.呢個情況下,保留童貞嘅決定,就不能說成係自主.
有人係逼不得已,走投無路,所以去從事性工作.佢地無辦法不出賣自己嘅肉體,甚至淪為人口販子嘅搖錢樹.呢d性工作者並得不到身體自主.但有一d人,純粹因為貪圖快錢,享受性愛,喜歡自由之類,而選擇去做雞鴨鵝,拋開社會對性工作者嘅歧視,收放自如.好大程度上,呢類人係獲得身體自主嘅.
因此,最終無論如何保守或開放都好,其實都唔係重點.重點係,你是否完全自願地去作出呢d決定,係咪有充足嘅渠道,去明白作出呢類決定嘅風險同得著,有否受到社會,家庭,朋友,權貴嘅壓力,有無違背自己嘅喜惡.
身體自主唔係叫人去做雞,叫人去剝衫;亦唔係叫人去守貞,去包頭.而係,希望每個人都可以不受壓力去做自己,亦希望每個人都可以尊重其他人嘅自由,少d批判攻擊,多d了解欣賞.


text:
空姐,空少係好多人夢寐以求嘅職業,趁年輕嘅時候逗住人工周遊列國,中意去旅行嘅你一定會心郁郁想加入成為空中服務員.每年都咁多人想加入航空事業,但好多人係第一關嘅面試就已經卡住左,甚至有啲人反覆投考都仲係考唔上,唔通真係唔夠靚女/靚仔就唔做得空姐/空少?Tutor Circle 尋補同你整合一下面試嘅時候有咩tips!
目錄
1. 基本要求
香港大部分的航空公司對投考者嘅身高係冇要求嘅,要求嘅係要通過摸高測試(Arm reach test),一般最少都要單手觸及2米以上,有航空公司甚至會要求要三指觸及212厘米,要視乎返每間航空公司唔同嘅要求.如果先天冇優勢嘅朋友都唔係冇辦法,因為只要求單手掂到就得,所以就算身高唔夠,都可以以柔軟度搭夠,面試之前拉多啲筋,係屋企練習多啲就會見到成效!
另外有啲外國嘅航空公司會有語言水平測試,要事先考左有個成績先,要注意番黎做好事前準備啊.
我咁中意去日本,當然要考日本嘅航空公司啦!有咩方法可以學好日文?
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
2. 化妝儀容
考空姐最重要嘅就係第一印象,唔一定要好靚女,但儀容一定要整齊,順眼,千祈要避免標奇立異或者污糟邋遢,一望就覺得不修邊幅咁.長頭髮嘅女仔切忌披頭散髮,唔一定要紮空姐髻,但一定要紮起頭髮,整整齊齊咁見面試官.
而化妝方面最緊要有血色同自然順眼,唔好化埋啲日系,韓系妝,太誇張嘅眼妝同埋用色都會比面試官覺得唔夠順眼,所以眼妝盡量清寡,精神就好,胭脂同埋唇膏揀返啲紅色,粉紅色,打造自然有氣色嘅妝容.
另外衣著方面整齊就可,合身唔好太鬆或者太緊身,最好熨一熨先去,顏色都唔好咁鮮艷,簡單樸素為主.
3. 面帶笑容
空姐都係服務業之一,經常要面對客人.所以笑容係好重要,唔止面試嘅時候要一直保持微笑,一進入面試場地嘅時候就要keep住笑,無論係咩情況之下都要表情管理,一個唔小心露住一啲不屑或者發呆嘅表情就會大大扣分,尤其係小組討論嘅時候最容易發生,係人地講緊野嘅時候忘記左一直保持住笑容.微笑會令面試官覺得你具備親切感同親和力,係適合做空姐嘅材料.如果唔係好識得笑嘅朋友要自己對住塊鏡練多啲!
4. 勿搶風頭
因為每個航班都會同唔同嘅機組人員合作,所以小組討論環節就係要黎考核你係咪一個容易相處和合作嘅人.小組討論唔一定要係咁發言同埋說服人地,反而係要表示你會聆聽人地講野,理解同埋作出相關回應,突顯出你係一個good team player,而唔係一味要搶風頭,爭做第一.
5. 曝露內心
好多人想做空姐都係因為可以周圍飛,去唔同地方旅行.所以當面試官問到點解想做空姐嘅時候就好容易會衝口而出,講起自己對旅行有幾熱衷.咁樣就錯曬喇!航空公司最唔受落嘅就係因為中意去旅行而做空姐,請你返黎係服務乘客而唔係比你做乘客,而且講因為中意去旅行而想做空姐就會令人覺得你會唔認真工作,心思淨係諗到埗去邊度玩,咁自然就唔會請你啦.
想知多啲巴黎景點?
總結
每年都有好多求職者投考空姐,想係咁多人之中脫穎而出並唔容易,快啲拎本筆記mark低,仲要係面試前做好果間航空公司係背景資料research啊!祝各位考空姐之路順利~
(空姐風光背後)辛酸經歷無人知,睇完仲想唔想入行?
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
活得像天上的雲一樣,無目的,無方向.快樂時和太陽玩耍,難過時讓整個世界陪我哭泣.


text:
(開心速遞)傻強形象入屋 馮奕森:終於等到大家畀呢個機會我
無綫處境劇《愛.回家之開心速遞》入面的傻強 (馮奕森飾) 一角,人如其名走傻傻更更的路線,其戇直搞笑的丑角形像深入民心,愈來愈受劇迷同網民的歡迎,近期的戲份亦愈來愈多.馮奕森畢業於2013年第27期無綫電視藝員訓練班,入行至今演出過多部劇集,但多是行行企企的角色,《開心速遞》中飾演傻強一角,是他從影以來戲份最多的一角,他說:「終於等到大家畀呢個機會我,我絕對相信用心去做,身邊嘅人係會睇到的,自己亦撫心自問有用心去演戲,大家會Feel到我有諗點樣可以做得更好,我依家都係邊做傻強,邊等更好玩更多發揮嘅角色.」
劇中飾演醜男的奕森,於真實世界卻原來是靚仔一名,與劇中角色有好大落差.當初接到通知要演傻強一角時,奕森的第一個反應是:「吓?傻強?點會咁㗎?」坦言自己都覺得有些奇怪:「導演,監製搵我演呢個角色,可能係接觸過我覺得我係搞笑底,同埋講嘢幾抵死,認為我可以handle到佢哋想要嘅效果.而當我一睇到個劇本之後,發現呢個角色可以自由奔放,好浮誇好搞笑咁去演,我就覺得真係有得做喇.」
自度小動作增強喜感
作為一位專業的演員,奕森要做丑角並沒有唔開心,還花了好多心思去將傻強一角演得更好更傳神,例如自度了一些小動作,講對白時加了一些得意的用字等等,只是有時會幾辛苦.奕森說:「監製同導演畀咗好大空間我,令我可以加好多自己idea入去,例如用啲得意嘅字眼,妹豬,凌凌豬,強強同豬豬呢啲,好好玩.」不過演傻強原來都有辛苦的地方,他說:「我自己本身有少少潔癖加上皮膚好易敏感,但傻強個形象就有啲嗱渣,好似油嘴咁,所以有時會幾辛苦.同埋傻強成日眨眼,由朝拍到晚眨成日真係會眨到眼乾.」
奕森靠傻強一角成功入屋,不過大家似乎只知道他叫傻強,未必會知道他的真名,對此他說:「我絕對唔介紹觀眾只係認識傻強呢個角色,如果佢哋真正喜歡我嘅話,就會去尋找我嘅嘢,去認識我.喺街度好多人都會叫我阿強,佢哋唔會叫我傻強,可能係見到我真人唔係傻更更咁樣,會唔好意思叫.作為藝人可以令到所有人叫我一個劇名,已經代表個角色嘅成功,係開心嘅.」而自小充滿表演慾,熱愛演戲的他,並沒有給予自己一個時限在演藝圈發展:「只要有得演都會一直演落去,想將演戲成為我嘅終身事業.」
攝:林迅景


text:
女人拍拖既理由可能有好多種,但男人就得兩種理由:性需要同寂寞.
論財力:拍拖同Ptgf都係要用錢.除非你本身係一個好高質嘅player,高質到好似日本牛郎要啲女倒貼洗費,如果唔係大部分吃喝玩樂都係由男方出錢.
揾一次ptgf就1500-5500不等,低至打飛機岀火,高至中岀後入(有冇後入唔清楚,冇玩過亦唔知有冇ptgf 肯玩).老實講,依家啲ptgf港女其實都幾專業,佢哋喺過程入面都會好投入,en唔enjoy 我就唔知,但最少我覺得服務周到開開心心.咁計返一個月去一兩次,拍拖都唔止用5000咁少啦.
論安全性:其實就唔使擔心會玩到有病,身體係佢地ptgf 既本錢,我敢肯定佢哋仲會謹慎過個客,分分鐘佢哋嘅衛生意識仲高過正常港女同埋講真如果玩女人玩到要咁
蛇𠺌驚依樣驚嗰樣,咁我就建議你可以乖乖哋得閒打下飛機算,因為只要有性接觸,就一定有機會岀事.除非你事前可以知道條女係處,如果唔係無人保證到一個正常港女有冇咩隱患/潛伏期.
可能有好多男人想渴望有愛,但今時今日有好多港女受過所謂既情傷,明白到感情路上最重要嘅係自己,佢哋最重視嘅都係自己.其實係冇錯嘅,歌都有得唱「自己都不愛 怎可相愛」,但其實愛情所謂嘅要愛自己多啲,係叫你唔好作賤自己,而唔係自私自利個種仼何事都擺自己感受做首位


text:
「TVB小生」郭晉安老婆歐倩怡日前度過40歲生日,但安仔卻要同何遠東,江欣燕到大帽山為劇集《失憶24小時》拍攝外景仲要拍到晚上,所以安仔已經同老婆食飯預早慶祝.
安仔坦言同老婆都好開心,自從歐倩怡十幾歲同佢拍拖開始,每逢生日都一齊度過,細數一下老婆已經度過20年.
一段感情由拍拖到結婚再生兒育女,可以維繫二十年相當唔易,最令人驚訝嘅係呢對夫妻好似唔識變老一樣,安仔現年55歲,睇個樣得40歲,而老婆歐倩怡更過分,就算生咗兩個細路,而家好似二十幾歲僆妹一樣.
兩公婆保養得咁好,除咗平時喺呢方面落咗好大功夫之外,相信兩個人一定喺生活中好開心同恩愛,先可以睇落咁後生.
而安仔喺唔少訪問都提及過夫妻相處之道,佢認為最重要係溝通,佢表示大家可能會覺得郭晉安,歐倩怡喺娛樂圈中係一對模范夫妻好恩愛,同小朋友相處好好,係一個幸福家庭.
但其實呢個只係大家睇到嘅表象,內里其實有好多問題.我覺得產生問題一定要去溝通,如果我同太太無法溝通,久而久之,日積月累,肯定會有問題.”
佢哋遇到問題會寫喺紙上,同大家一齊來溝通分享!
最後,宜家見到郭晉安,歐倩怡咁幸福,真係替佢哋開心,祝福你哋永遠幸福快樂喔.
Like MisshkNews Facebook!不出门也能知天下事~


text:
「網誌」
每一年嘅生日都係自己網誌嘅週年紀念日,亦都係自己嘅生日.今年應該係過去三十幾年嚟最難過嘅生日,因為今日係爺爺嘅頭七.雖然大部份嘅嘢都應該處理好,而家只係等啲儀式,但係心情依然非常低落.雖然話係自己嘅生日,只不過自己淨係想安安靜靜咁過.今年生日只有一個願望就係可以繼續睇住郭大少開開心心咁過每一日,健健康康咁成長!
「記錄」
不經不覺寫咗三年嘢,總共一千零九十六篇文章.要堅持去每日寫確實有啲難,不過都叫做寫咗三年.其實已經開始變咗做自己一個習慣同一本日記.得閒睇番自己寫嘅嘢真係幾得意,因為記錄咗好多開心同唔開心嘅嘢.雖然未必好似以前咁日日都準時寫,但係依然會希望可以繼續堅持每日一篇.希望郭大少大咗之後可以睇返我寫過嘅嘢.
「前路」
人生咁就過咗一半,而家真係唔係十八廿二.係時候認真諗下餘下嘅人生究竟應該做啲乜?當然最希望嘅就係自己行得走得嘅時候可以帶郭太少去多啲地方,珍惜可以同佢相處嘅日子.好多嘢都唔係必然,亦都唔係理所當然.每個人行嘅路都唔一樣,最緊要係知道自己嘅方向.人大咗,包袱大咗,顧慮多咗,好多嘢都已經唔係話你想點就點.都係嗰句,活在當下!
Also published on Medium.


text:
台南比較為人熟悉既旅遊區係安平區,即係安平古堡個邊,之前都介紹過.今次介紹既係偏遠少少既北門區,重點係去鹽田睇日落,而日落之前就可以去附近既北門遊客中心行下.
北門遊客中心係一個好繽紛,好多藝術裝置的地方,由北門洗滌鹽工廠改建而成.室內係一個展覽廳,有唔少關於台南同北門的歷史資料,場中央有一個好大好大的鯨魚標本.室外有好多幅七彩壁畫,仲有希臘風的裝飾,係唔少台灣人影結婚相的地方.但個日實在太太太太熱又好曬,所以只係影左少少,其實現場仲有「Love」字樣的裝飾,彩色小屋個d.
而最吸引遊客的一個影相位係水上教堂,完全係關島水晶教堂的風格,在台灣難得一見啊.不過教堂唔開放俾人參觀,準新人想參觀好似要預約,所以對遊客黎講,教堂距離有點遠,只可以離遠望下影下相.
睇完教堂差唔多日落就搭車去井仔腳瓦盤鹽田,由遊客中心去鹽田距離只係15分鐘車程.第一次去鹽田,景觀都幾得意.鹽田分左一格格,每格都有一堆三角鹽,好多好多個小鹽堆.井仔腳瓦盤鹽田係北門第一座鹽田,都係現存最古老的瓦盤鹽田遺址,由1818年保留到而家.鹽業係以前台南重要產業,想知道多一點點關於鹽的生產方法同故事黎台南就岩啦.
鹽田有幾格係體驗區,俾遊客落去試下用工具曬鹽,好多小朋友落去玩,都係一個親子活動好地方.
唔同光線下由唔同角度影出黎的鹽田都有唔同感覺,雖然未日落都瘋狂影左好多相.鹽田有少少水,所以都會有天空之鏡的效果.
鹽田有個瞭望台,由3樓望落黎,鹽堆變得好迷你.
其實大部份遊客黎都係為左等日落,到真係日落個時,更加係影唔停,因為真係太太太靚啦!!勁大個鹹蛋黃,睇得好清楚!!
太陽落左之後入黑前個段時間都仍然好靚,個天深藍色再加兩行金黃色晚霞,非常非常浪漫的景色啊!所以記住睇到完全入黑先走呢~


text:
屯門青山灣海濱長廊位於屯門三聖邨,屯門避風塘與青山灣泳灘之間嘅防波堤上面.總面積約八千多平方米,總長度為八百多米.喺呢度你可以喺長廊上漫步,踩單車,放狗等等,黃昏既時候仲可以睇到夕餘暉,吹住海風,係唔錯架.行到攰,旁邊就係三聖海鮮市場.可以買啲手信 (海鮮) 返屋企煮,甚至即場食都得.唔講你唔知,喺三聖邨呢個咁細嘅地方竟然有五個停車場咁多,所以唔怕無位泊.
由於五個停車場嘅價錢只係兩蚊左右上落,所以我哋由近至遠咁講.
1. 屯門三聖街露天停車場(按我導航)
三聖街停車場就喺長廊嘅入口旁邊,講位置佢就最近架喇.同埋留意番,呢條三聖街你會見到兩個分開嘅爛地停車場的,不過都係一間黎,所以價錢一樣.你見第一檔無位就去下一檔就OK.價錢詳情請參閱泊好先.
2. 三聖商場停車場(按我導航)
如果你唔想泊爛地要曬住部車的話,就揀三聖商場停車場啦,閒日個價錢嘅差距會大啲,但係星期六日爛地同三聖商場只係相差一蚊.咁就直入商場算啦,車位又多.價錢詳情請參閱泊好先.
3. 屯門三聖街6號露天停車場 (青山灣泳灘)(按我導航)
同樣係爛地場,同埋係三聖街.不過呢個場其實係俾青山灣泳灘嘅市民用居多嘅,不過由於行車方向嘅關係,佢係一入三聖街第一個場,價錢同上面講既三聖街爛地係一樣,所以你都可以睇吓呢度有冇位先再去下一個.要小心嘅就係呢個場嘅入口好唔起眼,你要望實左手邊唔好錯過.價錢詳情請參閱泊好先.
4. 恒福商場停車場(按我導航)
恒福商場停車場就真係最遠喇,因為佢喺三聖輕鐵站巴士總站旁邊.不過價錢係最平,閒日時租只需$11,仲平過爛地.提提你,唔好上平台呀,時租喺地下,一上平台就$40一個鐘架喇.價錢詳情請參閱泊好先.


text:
當然除左限定版冬甩仲有好多其他選擇, 花多眼亂...我都唔知食邊隻好囉!!!
因為早餐我唔想食太甜, 西瓜口味係朱古力, 我都係睇下就算, 我揀左檸檬口味, 食落冬甩既面包部份好軟熟, 上面有d檸檬糖衣, 酸酸甜甜好好味, 全塊檸檬放係中間其實唔食得, 但賣相真係好吸引, 冬甩上放左塊檸檬有中和左冬甩本身d甜味, 我覺得好夾, 早餐食都唔會覺得太溜, 反而綠茶味我覺得一般...可以不提~哈
西瓜同檸檬夏日限定口味原來止到7月19日就無, 大家如果去開東京記得要試下啦! ^^
早餐食完冬甩梗係去摶殺shopping啦, 下午時間去左橫檳一個商場, 又有驚喜發現....Lindt專門店!! OMG....有軟雪糕啊, 可能我OUT, 但我真係未見過+未食過 Lindt朱古力軟雪糕, 朱古力控的我一定要食一定要食...一定要食啊!! ^^
專門店除左雪糕仲有chocolate drink, 店內主要係賣朱古力, 基本上大部份朱古力香港都無得賣, 有好多特別口味朱古力, 價錢唔算平但鬼叫香港無咩, 我都忍唔住買左幾包比自己同屋企人當手信呢.
軟雪糕899yen一杯, 有dark chocolate 同 milk chocolate 兩款, 有筒裝或杯裝選擇, 我揀左杯裝, 杯邊有d朱古力醬, 除左雪糕仲有2塊杏仁脆片, 雪糕好軟滑, 唔會太甜, 但我覺得佢個dark chocolate一d都唔dark, 朱古力味未算好濃郁, 但都好味既~ 加上我未試過點都應該試下既 ^^
門口有位可以比你慢慢坐底食雪糕, shopping行到攰, 坐係度慢慢嘆杯雪糕, 真係覺得特別爽 ^^
店內主要賣好多唔同口味朱古力, 例如海鹽, 咖啡, 橙味, 檸檬 同士多啤梨等等, 100g大約 1000yen, 即係大約$10蚊一粒, 唔係平但都可以接受既價錢, 我係香港都好鐘意食Lindt, 呢度有咁多口味點都要買反少少試下呢 ^^


text:
一個政府決意禁止一樣嘢喺自己地方售賣嘅原因好簡單:因為佢唔想依樣嘢喺自己地方出現.
好似大麻噉,因為喺香港係毒品,喺香港藏有係犯法,你周街食一定會比人拉,所以喺香港唔可以當一般商品噉樣賣,依一點好正常;又好似益力多噉,因為你飲佢唔犯法,你持有唔會拉,所以超市士多便利店隨處有售,你都唔會覺得好奇怪——講簡單啲,合法嘅嘢賣得,唔合法嘅嘢唔賣得(處方藥另計啦),我諗小學生都知.
但香港政府真係唔知自己做緊乜春.
香港政府要立法禁止加熱煙電子煙,理由係因為佢地會影響身體健康,有可能令吸煙年齡下降,有可能令食煙嘅人多咗⋯⋯咩理由都好,總之就係佢唔想加熱煙電子煙喺香港出現.但佢喺全力打擊加熱煙電子煙有關產品入境同售賣嘅同時,持有同吸食原來係冇事,即係你喺警察面前拎你支加熱煙出嚟食都好,你都唔會比人拉返差館.
噉即係加熱煙電子煙唔係真係咁可怕,要令香港政府全力撲殺啦?
你唔比一樣嘢入境,但佢出現喺香港,出現喺一個市民手中冇問題;
你唔比人賣一樣嘢,但有個香港市民手上持有你又唔會話佢係犯法;
你話因為佢影響健康所以要禁,但你偏偏係禁賣唔禁食,即係食就唔會影響健康?
我一直以為有關中國利益同地產霸權問題上香港政府先會不知所謂,但估唔到連一支小小嘅煙仔佢都可以搞到咁ON9.
垃圾.


text:
開開心心出國,一下飛機就遲遲等唔到行李,當下好心情瞬間消失.你係咪係出國時都有噉嘅經驗,集比教你四個步驟,等你順利對付行李遺失嘅麻煩!
目錄
重要文件放置隨身行李
身份證同個人重要嘅文件建議隨身攜帶,逃過係托運嗰陣出事,好似係贈送人哋嘅旅遊配件中,多功能性嘅收納護照夾係好好揀,唔單止可以將現金同信用卡分開收納,仲可以係打開時一目了然嘅檢查卡片,係出國必備嘅物品.
掛上屬於自己嘅行李掛牌
市面上嘅行李箱各式各樣,係托運行李時少不免會遇到”撞箱”嘅情形,要係第一時間攞對行李,就要有一個醒目的記認呀,噉就掛埋個特別嘅行李掛牌,唔好唔記得寫上基本有關資訊嚟攞錯行李時可以及時聯絡到對方.
打包要分散風險
避免雞蛋都放係同一個籃裡,係打包行李時都要謹記呢項道理,除咗上述重要物品盡量隨身之外,建議生活用品分散行李箱,倘若行李搞唔見嘅時候,仲有士啤衫可以急救.
掌握航空公司嘅連絡資訊
清楚熟知航班號碼同航空公司資訊,若行李畀拖運到其他國家嘅時候,行李遺失嘅櫃檯唯有幫你確認行李位置,而終究嘅責任仍是歸屬於航空公司,為咗維護自己嘅權益,唔好唔記得呢啲最基本嘅知識!
旅行係一件開心嘅事,係上機前有完全嘅準備,體會翻啲風俗民情,帶啲旅行禮物畀親朋好友,最重要嘅係:要識得享受自己嘅生活!


text:
13 AUGUST 2015(THU)
LULU妹知道小小豬近期愛上MINIONS,又知道依隻為食豬鐘意食啫喱,所以就買左盒MINIONS啫喱套裝俾佢.有得整又有得食,當然要即刻整嚟食啦~
其實盒MINIONS啫喱套裝都幾靚呀~
一盒內有兩個MINIONS啫喱模同四盒啫喱粉~
MINIONS啫喱模好得意呀,不過係硬模嚟,開頭都有啲擔心整唔到呀~
MINIONS係黃色小兵,原本我係想整黃嘅檸檬味,不過小小豬話想要整藍色藍莓味,所以最後我地都係整藍色小兵啦!
首先倒入一盒啫喱粉~
然後加入300ML熱沸水,慢慢攪拌~
依個時候用另一小杯仔,將30ML熱水同12G魚膠粉攪拌至完全溶解~
最後將魚膠粉液加入啫喱水內,繼續慢慢攪...慢慢攪~
攪拌好後就可以倒入模具內侍涼後 ,放入雪櫃冷藏至啫喱凝固~
我地雪左大約三個鐘,就可以脫模了.由於MINIONS係硬模所以都有啲難度,最後同朋友仔講教,係個底沖一沖熱水,咁就易甩好多啦~
哈哈哈...啲MINIONS真係好得意,如果係黃色應該會仲靚呀~
小小豬已經急不及待食小兵啦~
依盒啫喱係藍莓味,但其實我又真係食唔出有藍莓味,只係食到啲甜品咁啦...哈哈哈!
之前整啫喱糖我都用魚膠粉及粟膠嚟整,只係試下只用魚膠粉,好幸彩都算係成功.啫喱糖個質感同口感都唔錯,只係冇左有加粟膠嗰一種煙韌度,所以下次買唔到粟膠,都一樣可以整到好味啫喱糖食呀!


text:
即興劇
即興劇(英文:improvisational theater)係一種冇劇本嘅戲劇演出形式,每場演出從現場觀眾畀嘅一啲簡單建議為靈感,演員喺舞台上合作即興創作出嘅戲劇[1].演員喺上台演出之前係完全唔知自己要做啲點樣嘅戲,佢哋都係接受咗觀眾嘅建議之後,然後每個喺台上演出嘅演員開始同其他演員開始互動噉做戲,自己諗出對白,情緒,動作等,其他演員要繼續諗點樣將故事接落去,慢慢一步一步噉將成套劇嘅劇情建構出嚟.
形式[編輯]
無論係任何型式嘅即興劇,都係由演員喺演出裏面即時發展對話同表演.因為具有唔可以預知嘅特質,而且總係發生令人意想不到嘅劇情,即興劇經常自然噉偏向喺喜劇風格.因此即興劇亦經常令人覺得係一種充滿活力同歡樂感嘅娛樂.事實上,即興劇亦可能有動人嘅劇情,或以實驗風格,以唔係敘事嘅方式嚟呈現演出.
短篇即興劇/即興遊戲[編輯]
演員挑戰特定嘅遊戲規則同限制,創造出嘅即興劇,以大約3-5分鐘嘅短劇形式呈現.
喺香港有被教授過嘅即興短劇有加拿大Theatresports,源自加拿大戲劇大師Keith Johnstone.而喺香港有戲劇培訓團體同社福機構舉辦,例子有青皮人互動劇場,基督教香港信義會等.
喺香港同澳門,有以Theatresports作爲藍本改成嘅即興劇場比賽,叫做「勁爆劇場大比拼」,並且改爲用廣東話進行,性質相近但有些微差別.喺分別上最大係:表演前多咗音樂同跳舞帶動氣氛,每隊有預先排練過嘅開場「Opening」,即興部分需要帶出正面信息,並且由一個團體演出轉變到較爲團隊競爭性質嘅比賽.
長篇即興劇[編輯]
由一幕幕直接或間接相關嘅即興場景,所組成嘅長篇即興劇.演出時間可以由30分鐘到90分鐘,甚至更長.好似一齣有劇本嘅戲劇,可能係單線或多線劇情,可能有明確嘅劇種風格(例如:莎劇,推理,音樂劇等).無論係邊一種劇,長篇即興劇嘅演出,一樣係從觀眾嘅建議開始,演出內容冇劇本,亦未經過排練.


text:
您好!
您即將撥打維港口腔咨詢電話
+85362124305
您好!
您即將咨詢維港口腔whatsapp
+85362124305
地包天會不會遺傳呢?
網友咨詢:老婆懷孕咗,本來挺高興嘅,可係我長咗一口嘅地包天,別人還說地包天係會傳染嘅.我知道地包天嘅危害,不想孩子長大咗和我一樣.所以就想問一下,地包天會不會遺傳呢?
★ 护牙知多滴
地包天會唔會遺傳
珠海口腔科醫院表示,地包天係東方人種中最為常見嘅一類牙頜面畸形,在醫學專業上實質係上頜前突畸形或雙頜前突畸形.地包天會不會遺傳,主要看父母嘅地包天係如何形成嘅.如果父母嘅地包天係先天嘅,遺傳性嘅,比如,外婆係齙牙,媽媽也係地包天,或者媽媽不係,小姨或舅舅係,咁地包天遺傳給孩子嘅可能性就非常大.如果父母嘅地包天係後天嘅,如吮指,張口呼吸,唇裂等,也可引起地包天,這類地包天遺傳性比較小.
地包天一定要及早治療.對於兒童時期嘅地包天現象,我們隻需采用正畸矯正即可恢復牙齒原狀.點治療牙齒地包天?自鎖托槽矯正係一種不錯嘅選擇.自鎖托槽令正畸變得更方便,它可以大大降低鋼絲與托槽之間嘅摩擦阻力,屬於一種輕力矯治器,可使正畸牙齒移動中牙槽骨嘅改建呈生理性,並可減少 矯治過程中嘅不適反應和疼痛.這得益於它在托槽上加咗一道門,可以直接將正畸鋼絲鎖閉在托槽嘅槽溝內,免除咗結紮鋼絲或橡皮圈對正畸鋼絲嘅捆綁.
溫馨提示:地包天雖然可以通過正畸嘅方法來進行,但係為咗保證地包天矯正嘅安全性和效果,選擇到專業正規嘅口腔醫院或者診所係非常有必要嘅.☞ 點解了解珠海cool牙收費
以上就係「地包天會唔會遺傳呢?」嘅具體介紹,如有疑问,可以通过WhatsApp&WeChat+85362124305同我哋嘅專家進行一對一嘅咨詢,提前預約可享受更多優惠.
《出現地包天點矯正呢?》
《地包天唔矯正有危害嗎》
友情鏈接


text:
真係緣份的天空,係同一日入面發生呢個故事,無黎到嘅人真係以為我地吹水唔抹嘴.
不過咁,都好嘅,等多d啱啱黎嘅member知到我地真豬都無咁真,無黎嘅又可以了解多d我地d千奇8趣嘅經歷
是咁的
下半part個主角就係花哥,apple妹妹,同i小姐
上回hashtag提到apple妹妹初見,咁正常黎到都係會緊張d,咁佢咁啱撞正我地welcome P,咁一定會多d人,3個女仔7個男仔咁啦.
去到就先沖左個靚涼,咁佢好快同Joey哥佢地示意,我好似唔知係邊到見過I小姐WOR!😆😆
咁經過一論了解,完來真係識嘅!😌
咁妳話撞到,第一下就一定尷尬嘅.
咁但係故事嘅結局就係第一次黎嘅花哥同佢傾下傾下,就轉個頭成功邀請都係第一次黎嘅APPLE妹妹去呀I小姐大戰張床到4人行,緊密交流.
所以話花哥呢位師兄,吸引力非凡.下個POST再補充XDDD
最後,係點唱環節,APPLE妹妹都係點左花哥同佢玩.
就係咁,APPLE妹妹就係歡呼聲~與讚美~的情況下,完結左呢個奇妙歷險旅程.
係送佢答車嘅途中,MARY哥都同佢傾左陣,咁So far感覺都OK嘅,係撞到I小姐果下Odd D,同埋人多D.
最緊要佢都知同明白我地都會錫住佢,同保護佢嘅.
所以女仔們真係唔怕,有乜野記得同我地講,我地個會其實係服務女士多D~呵呵呵
話説I小姐未用Tumblr,就Send住呢張相黎,比大家幻想下先


text:
10 月超級忙
11月忙到月尾
終於可以黎科學園之約
因為9月果時同HEEM HEEM 黎玩
不過因為無BOOK 位
食唔到阿蘇介召個間BUFFET
今日專登黎試試
不過呢日因為DADii 係大陸趕返落黎時間有誤
攪到HEEM HEEM 一家等左我地個幾鐘
真係十分唔好意思啊~~
我地坐OUTDOOR
呢D天氣好舒服啊
D景又靚,
最重要係兩個MONKEY 可以走黎走去麻~~~
唔知係咪HLC D 性格一D都唔女仔,
所以, 佢同男仔玩得特別埋~~問親佢學校有咩同學
隨口全部都男仔名,
兩個跑跑下又比我地捉住影相
佢兩個交足功課, 表情動作都好夾~~
HEEM HEEM 對HLC 超級好
HLC 霸左佢架三輪車成晚
HEEM HEEM 就坐呢架佢之前送比HLC,
我地帶黎既無電慢過蝸牛電動車~
落車時, HLC 唔小心跌親膝頭,
HEEM HEEM 即刻主動錫返HLC
情景真係十分SWEET 啊~
HEEM 媽仲話, 未見過HEEM HEEM 甘主動錫人~~
HLC 真係有福了~
呢度有D小樽FEEL…..
講返D食物
其實好一搬
又唔多野食~
不過$120 食BUFFET
也不能要求太多~
玩到成十點, 我地就返屋企喇~
拎車時, 見到呢棵大大CHRISTMAS TREE
HLC 同HEEM HEEM 都好興奮
呢期學校日日都唱聖誕歌
佢地又即刻哼起Jingle Bell 來
聖誕就到喇~~~
好祈待啊~~~


text:
隨住資訊科技嘅進步,睇片,打字都成為咗語言課程嘅遙距教學方法,好多時候都唔會再用紙筆.不過,美國一項研究就發現,同打字,睇片呢兩種方法相比,用紙筆手寫明顯係學習語言更快更好嘅方法.
約翰霍普金斯大學(The Johns Hopkins University)就用一個測試做研究.佢哋搵咗 42 個成年嘅志願者由零開始學習阿拉伯字母,並且將佢哋分成三組:有啲人要用打字來學,有啲人會一路睇片一路學,有啲人就用返傳統學校嘅手寫方法.佢哋發現,手寫組學生唔單止比其他人快啲學到唔熟悉嘅字母,手寫組喺學用字母組成詞語,同埋將呢啲知識用喺其他地方嘅時候都更快手.其實三種方法用嚟學阿拉伯字母都好有效,啲志願者練習六次練習之後都會用得好準確,但平均嚟講,寫作組只要練習兩次練習就會合格,明顯快好多.雖然話42個人做呢個測試唔係好多,但三者學起嚟個差別都好明顯.
約翰霍普金斯大學嘅認知科學家 Brenda Rapp 就解釋話:「爸爸媽媽同教育工作者面臨嘅問題係,點解而家啲小朋友仲要嘥時間學寫字呢?當然,練多啲,小朋友手字都會寫得靚啲,但係『而家啲人都唔寫字,邊個理呢?』所以真正嘅問題係:搵手寫仲有冇其他同閱讀,拼寫同理解有關嘅好處呢?我哋發現絕對係有.」
來自卡羅萊納大學嘅另一位研究員Robert Wiley就話:「個重點係,雖然最後大家都會認到啲字母,但手寫喺所有方面嘅表現都係最好,因為用嘅時間更加少.通過書寫,你會喺你腦海入邊有更加鮮明嘅形象,等你即使唔係用手去做其他嘢(例如口語)個表現都會更加好.」
之前都有研究發現寫字比打字更利於記憶,原因係手寫時嗰時身體需要精細嘅肌肉活動,人體會得到更深層次嘅感官體驗,可能會有助對所寫內容嘅記憶喺大腦停留更長時間.相反,打字會用到嘅大腦區域較少,所以我哋會好快唔記得打咗咩字.
研究強調筆同紙對學習仍發揮重要作用.實驗對象雖是成年人,但研究人員認為應該都適用喺小朋友. 研究人員就話,而家啲學生寫用手寫嘅時間比過去少好多,但呢項研究告訴我們,將支筆收起來就唔係咁明智.研究發表喺《心理科學》(Psychological Science).


text:
我一直都有疑問,因為份工做得唔係咁開心,咁我應該quit好定係留係度好,繼續跑數定轉office好?
呢係想去算命既最大原因.
香港黃大仙睇相算命檔行左幾次,都見到某檔特別多人排隊,就係”黃晉虎”呢檔,見到top 3香港youtuber大J都搵過佢算命,其實佢個名都熟口熟面,有fd講過下話搵過佢改名同睇相算命,即時問個fd話呢間feedback ok,但真係超多人排,一場黎到排下先!
有圖有真相
終於排到我重點黎喇,算命重點過程如下-
我-黃晉虎師傅!久仰大名,我想算命睇事業呀!
虎師傅-你個八字喜金喜水,做銀行就做岩左架喇,但今年唔岩轉工,涯多兩個月到8月就好好多,而家呢兩個月仲沖緊啲老細,同事,沖財.
我-我上司好鬼煩,同事人際關係就一般,成日針到啲細節野,根本冇影響!
虎師傅-你個八字原局就無沖,都話係呢幾個月問題,同埋教下你點樣將你啲小人變貴人,搵多啲錢啦,期間師傅教左好多玄學方面同做人既道理.
我-我而家驚到訓得唔好跑數都差左,好想轉office唔想對住而家啲hihi!
虎師傅-其實跑數岩架啦,你個八字有偏財,多勞多得,俾心機照我方法去做啦.
我-我以前都好跑得,而家真係好唔穩定,仲日日俾人卒數!
虎師傅-所以話你岩跑數,教埋你點旺事業貴人同財運啦,你個文昌位係正西位,可以放一杯水,再勁啲放個開光綠文昌塔.
我-咁入政府,或者我做生意又得唔得?!
虎師傅-轉乜政府工,話左叫你跑數,轉無搵咁多.
做生意就得,但唔係而家,到你41歲後先做啦,
得閒黎睇下流年,到遲啲開左公司再搵我睇風水.
有兩樣野想講-
1.門口近廟位啲大媽成日輝手撩我幫襯,唔好意思拒絕!
示意圖
叫XX居士,最後睇左隻掌都唔知講過啲咩,蝕,個居士正神棍,要小心!總之以後會特別係無趟門既舖!
黃晉虎師傅就唔同,位置比較入,仲有趟門,比較舒服同有私隱,最緊要係準!
2.行幾個圈詳細睇價錢表,留意有擇日開刀既師傅唔多,通常都係比較有料旺場既師傅先有,當然黃師傅都有!
幾個月後-上司居然俾人掉走左,爽!而家同新上司關係好,搵到錢暫時都順!
多謝黃師傅叫我堅持落去!由懷疑人生,到而家覺得呢行好岩我做!真係幾準!買左個塔真係幾有效!最重要我都要學黃晉虎師傅態度樂觀做人!
2021update-
搵黃晉虎師傅睇流年,師傅講左個個月份係點,姻緣好/差,事業好/差,人際好/差都知道晒,差應該點做等等!
有圖有真相睇張相,大家已經帶晒口罩,仲咁多人排,人流不減當時,不過今次約左好快到我!
已bookmark師傅個網-
wongchunfu.com
有大J算命條片+預約whatsapp
source from internet


text:
Wikipedia:點解要開個戶口?
呢個係維基百科,自由嘅百科全書.佢係自由噉去睇,同埋噉去編輯.喺睇嘢之外,同埋加入埋自願者嘅社群.
你唔需要註冊去貢獻,但係開個戶口可以容許你去:
- 揀一個合適嘅用戶名,可以預留俾你喺維基百科同埋其它嘅Wikimedia計劃度.
- 開一個你自己嘅用戶版,去協作,分享關於你自己嘅嘢,或者用你自己嘅沙盤去試吓編輯同埋發佈.
- 經過你自己嘅討論版去同其他編者通訊.你亦都可以選擇透過電郵去同其他用戶換料.
- 拎到自動嘅通知去提示你當某人{{ping}}咗你,或者wikilink咗你個用戶名.
- 用自定嘅設定去改變個睇同埋行喺維基百科上面.
- 去睇一個方便嘅一覽表去列示你嘅貢獻(編輯),同埋用你嘅監視清單去睇住對你有興趣嘅修改.
- 用你嘅統一簽到去做埋Wikimedia嘅其它計劃,好似維基辭典同埋Wikimedia Commons.
- 去用更加進階嘅編輯工具.
- 喺唔使暴露你嘅IP地址(可以用嚟追蹤得到你嘅物理位置)到公眾嘅情況之下編輯.
- 去年度圖片度投票.
一旦你有一個滿4日同埋多過10次編輯嘅戶口,你將會可以:
要睇更多,睇埋落去.或者,開始:開返個 – 貢獻去維基百科計劃嘅你想去.
開個戶口好快而且免費.
著數一覽
用戶名同私隱
如果你開一個新嘅戶口,你可以揀一個用戶名,提供一個用得而又唯一嘅.噉你跟住落嚟做嗰啲嘅編輯就會跟住嗰個名,而唔係你嘅IP地址. 你將會有你自己嘅永久用戶版可以寫低你自己啲嘢.之但係維基百科唔係一個網頁提供者,你可以用嚟顯示幾張自由圖片,寫低你嘅興趣等.多數用戶都用做一個清單去做對佢哋最值得做咗嘅,或者去收集自維基百科入面其它有用嘅資料.
你亦都會有一個永久嘅對話版你可以去用嚟同其他用戶通訊.喺其他人喺你個對話版入面寫嘢就會通知返俾你.如果你留低咗電郵地址嘅話,其他用戶亦都可以透過電郵去聯絡你.呢個功能係匿名嘅;寄俾你嘅用戶係唔知道你嘅電郵地址.
你實際上會比用未註冊編者留低更加少嘅嘢,可以收埋你嘅IP地址(當你一直防止喺你嘅用戶版入面暴露出你嘅個人資料).你亦都會考慮離線嘅騷擾,當你喺你個用戶版入面去決定去點樣去講.
名聲,通訊同埋成功嘅編輯
有一個戶嗰陣會其他用戶認得到去俾你一個固定嘅維基科身份.當我哋去歡迎一啲未註冊嘅編者,登入咗用戶名嘅可以去幫你透過好嘅編輯歷史去建立信任同埋尊重,同埋更加容易俾啲老手用戶去假定善意,交流同埋合作.有一個好嘅名(或者用嚟保護你嘅筆名去保護你個身份)可以做得到多啲負責嘅編輯,同埋多啲嘅公民話語.
有陣時新嘅或者未註冊嘅用戶係防止去編輯一啲版,嗰啲版係常見嘅破壞(好似呢版係保護咗嘅,淨係俾有戶口嘅用戶去改佢)目標.同時,機械人亦都有可能會將IP地址嘅善意編輯認錯咗做破壞.基於呢啲原因,喺用戶名之下嘅編輯係會表現出更加成功嘅.
你嘅用戶名亦都會收到一啲對良好工作嘅認可,例如星章,專案獎項,個人用戶獎項,或者提名投票榮譽例如每週編者.你需要一個固定嘅戶口去認定過去以嚟一路累積咗嘅部份;佢哋唔會俾落個IP地址度.
當你嘅聲望建立起嚟嗰陣,之後亦會可能會拎得到一啲權利好似反轉,操作員/管理員,同埋其它.對於一位未註用嘅用戶係一件冇可能做得到嘅事而去俾得到呢啲嘅權利.
自訂喜好
作為簽到咗嘅用戶,你可以改你嘅喜好設定.譬如喺外觀度,你可以改下列嘅版面外觀設定:
- 喺皮底下:對網頁外觀嘅唔同選項
- 喺數底下:點樣顯示數式
- 喺檔底下:張縮圖幾大
仲有其他改文相關嘅設定:
- 點樣喺討論版度表示你用戶名嘅簽名
- 喺最近修改入面顯示幾多版
- 仲有好多嘅嘢
封鎖咗?
共用嘅IP地址好似學校同埋企業網絡或者代理伺服器會經常性噉封鎖咗,唔好彩噉,亦都會無辜牽連到同一個網絡嘅編者.但係註冊咗嘅用戶行為良好嘅可以請求現有對於IP地址嘅封鎖去修改佢哋只會影響未註冊用戶可以容許佢哋去繼續貢獻維基百科.如果你現時係封鎖咗唔俾開戶嘅,我哋建議你去做下面其中一樣:
- 喺你個IP地址封鎖過咗期之後再試.去我嘅貢獻再入去嗰版上面嘅封鎖紀錄去搵封鎖嘅期限.如果唔見有封鎖嘅話去Special:BlockList再複製Special:MyPage頁頂嘅IP地址到個「用戶名嘅IP地址」盒入面.
- 跟住Wikipedia:請求開一個戶口嘅指示請求一個戶口.
- 如果你個IP地址係被全域封鎖嘅話,跟住Wikipedia:請求開一個戶口嘅指示去請求一個戶口,同時請求全域IP封鎖例外.
睇吓封鎖政策嘅細節.
去開個戶口,撳個「即刻開返個戶口」,再填上所需要嘅資料.佢會記低,然後你嘅戶口就會開通.
睇埋
- 有關嘅維基百科資訊版
- 點解唔開個戶口? – 以IP去編輯嘅原因.
- 俾家長嘅指引 – 俾家長同埋監護人去睇嘅維基百科簡介.
- 貢獻維基百科 – 點樣同埋邊度你可以去幫維基百科手.
- 刪除同埋合併戶口 – 點解唔可能去刪除用戶戶口同埋其它可以用得到嘅可行途徑.
- 請求一個戶口 – 去請求任何用戶幫手為佢哋開個戶口.
- Help:登入 – 幫手入一個現有嘅戶口
- Special:ListUsers – 去搵現時維基百科上面嘅用戶名,或者喺特定群組嘅用戶.


text:
(健身BB班) 辦公室一族必學的伸展運動
相信大部分辦公室一族長期坐喺對住電腦,又缺乏郁動,好容易就會有一身痛症.以下就會教幾個伸展動作俾大家,等大家可以喺冇時間做運動嘅情況都可以稍微紓緩一下自己嘅肩頸膊痛.
第一個動作非常簡單,就係伸展我哋嘅胸小肌.首先將我哋嘅雙手交叉放到背後面,然後用力拉開我哋嘅肩胛骨,雙手伸直向後舉高.做嗰陣你會感受到肩胛骨嘅筋腱,甚至膊頭會扯住,多啲做呢個動作其實都有效去改善我哋嘅圓肩.
第二個動作可以改善我哋高低膊嘅問題.首先身體挺直站立,雙腳同膊頭保持相同寬度.跟住將頭側向一邊,同時將高咗嘅嗰邊膊頭向下壓,做完一邊之後就放鬆然後轉另一邊.做嘅時候你會感覺到肩頸嘅肌肉都會有拉扯嘅感覺,呢個係有助你放鬆番太緊嗰一邊嘅上斜方肌同肩胛提肌嘅.
第三個動作,係透過「縮下巴」去糾正頸部.首先將食指放喺下巴前面,眼向前望,頭部向後移,收緊下巴,2秒左右之後放鬆,重覆做5-10次.呢個動作可以幫你用郁動胸椎同頸椎關節嘅方法去減少肌肉繃緊.
以上三個動作都非常簡單,唔需要借助任何器材,只要每日抽少少5-10分鐘去做,就可以有效減輕我哋嘅辦公室痛症.如果你鍾意呢一篇文章嘅,歡迎你share俾你身邊嘅辦公室一族㗎!
文字及照片來源於網路若有侵權請聯繫刪除


text:
是咁的,729 筆者同一個朋友出維園參加反國民教育萬人大遊行,本來想行完之後寫下有關國民教育既衰野順便狂片吳克儉同林鄭月娥,不過呢排輔仁都post左好多反國民教育既野,加上筆者知識不足,以筆者既見識都可能只可以寫黎寫出都係個三篤屁,於是寫下筆者今日見到既一啲另類野.
話說筆者同朋友分別係行出天后地鐵站既A2出口同埋行緊個時,竟然見到幾個印住某立法會候選人既直幡同易拉架,雖然唔知佢今日有冇參加遊行,但筆者假設以下兩個情況:如果參加左既話,咪姐係唔尊重個遊行同主辦單位?(主辦單位講明參加者唔可以印住個人宣傳品,但係何民傑又擺左直幡同易拉架);如果冇既話仲衰,如果冇搞錯佢算係泛民人士(筆者知識不足,搞錯請指正),有時間搞個人宣傳而冇時間遊行反國民教育,仲唔係唔尊重大會?最好笑既係,我地係港島區遊行,但係佢係選新界東,我想問維園位於新界東咩?:o) (立法會地方直選候選人可參閱選舉事務處網頁1)
最後當然都係俾人插,係就係應該有幾多人係facebook見到呢個人既直幡同易拉架,可能更加多人因為今日而識你,不過好多都係應該對佢有負面印象,三兩日之後啲人又咪唔記得你個名:o)
同朋友行行下既時候,都見到事旦男一邊話反國民教育,一邊叫人提名佢參選立法會.筆者唔明佢次次出動又要串,又要蒙面;又要威,又要戴頭盔,敢做唔敢出樣.到近排,事旦男又話要參選立法會,結果冇人理佢,令筆者諗起no photo no talk呢句野:0),卒之咪又要出樣.結果見到今日佢係到一邊話反國民教育,一邊叫人提名佢參選立法會:0).等等,依家係反國民教育萬人大遊行wor,唔係選舉活動wor,可唔可以尊重下大會?
去到政府總部,唔知點解會見到龍心:o):o):o),算啦,龍心就唔洗講,不過都係要講句:龍心你真狡猾,老是常出現.
位,真係唔係咁上的:o)


text:
#ParentLicenses1814
我個囡今年6歲,喺九龍區某體操學校學藝術體操,報嘅係4-6歲嘅班,平時上堂要上1.5小時,著嘅衫係類似跳芭蕾著嘅連身裙
每次上堂前,我都會叫我個囡一定要去咗廁所先上堂,因為中心裡面冇洗手間,要去樓層嘅女廁,就算中心對正廁所,都要推過兩道相對重嘅門,仲要用鎖匙開兩把鎖後,先會入到洗手間(要用鎖匙開完第一道門,先會見到洗手間,再用第二條鎖匙去開洗手間嘅門).故此,如果上堂上到一半,先話要去洗手間,仲要除嗰條連身裙,再先去到廁所,係會勁嘥時間同唔方便,一個4-5歲嘅小朋友亦都冇可能自己去到廁所
雖然每次都會叫我個囡先去廁所,但如果冇咩事,我都會喺中心等足佢1.5小時,最多玩下電話,睇下書打發時間.當然就唔係個個家長都會坐喺度等,大部分嘅家長同姐姐都係擺低咗個小朋友就會走咗去,夠鐘先返嚟
中心已經唔止一次用WhatsApp出通告同家長講:「要考慮返自己個小朋友嘅情況,如果佢唔能夠自己去廁所,請家長唔好離開中心,而中心亦好寬敞,有6-7個位俾家長坐喺度等」
但就係有一堆家長睬你都生芒果,你有你繼續WhatsApp出notice,我有我繼續me time
如是者,最近門口接待經常冇返,中心就得老師一個,而我亦成為唯一一個坐喺出面等嘅家長.有好多個星期,上堂上到一半,老師就開門叫幾個小朋友出嚟,然後「叫」我帶佢哋去廁所
咁當然,老師係好有禮貌咁問我可唔可以帶佢哋去廁所嘅,但事實係,唔通我say no?成間中心只得我同老師兩個大人,一係就老師擺低課室裡面嘅學生去廁所,一係就我帶囉😓
其實偶爾一兩次,我都覺得ok嘅,但已經好多個星期都係咁,而去廁所嘅來來去去都係嗰兩三個同學,仲要成班都話唔識去廁所
某同學叫我幫佢除衫,我真心覺得好唔恰當,始終點都會見到小朋友嘅身體,所以我最多教佢除,我唔會幫佢除,又要我記得用酒精幫佢抹乾淨個廁板先可以俾佢去
又試過有個小朋友同我講:「媽咪話toilet污糟呀,你抱起我痾呀」
更加有小朋友怨我唔肯幫佢,導致佢整濕咗件衫,要話俾佢媽咪聽.對於呢啲無理嘅要求同威脅,我一律唔會妥協,要同你媽咪投訴?Go ahead,我都想睇你媽咪會點講!
終於,今日俾我見到其中一個媽咪👩🏽🦰,我同佢講:「你囡囡未識去廁所,你可唔可以搵個人喺度等?已經好多堂都係咁」
👩🏽🦰黑晒面而咁答我:「唔會㗎喎,佢婆婆帶佢嚟嗰陣叫咗佢去廁所」
我:「但我已經連續幾星期帶佢去廁所,佢裙又唔識除,又唔肯用廁板」
👩🏽🦰:「佢邊有咁多尿呀,佢可能貪得意啫,你有冇真係見到佢痾?」
我:「咁我又真係無見到佢痾,不過既然你咁講,不如你同老師講下次唔准佢去廁所,如果萬一佢瀨濕地毯嘅話,你會負責返清潔費」
佢冇出聲,但我知道佢一定係咒罵緊我.而成段對話當中,佢連一句「唔該」,甚至一句「唔好意思」都冇
我明白坐喺度1.5小時係好燃燒青春,但個小朋友係你自己嘅,冇人有義務去幫你湊小朋友,包括老師,中心職員,同埋我呢個堂堂都坐喺出面嘅媽媽
你哋可以話我小器,咁小事都唔肯幫,但我真係唔覺得我有義務堂堂去做廁所長,唔通我唔想me time咩?我唔想去行下咩?但我會驚個囡上到一半要去廁所會煩到老師或者職員,所以我坐喺度等.如果你覺得坐喺度1.5小時好難捱,我建議你一係搵過第二班,一係搵間學費包埋托兒服務嘅中心
如果你賴係姐姐擺低個小朋友蛇咗出去,咁都係你問題,因為我問過中心職員,人哋話已經多次WhatsApp家長,所以結論一係你換姐姐,一係你自己搵屋低人帶,一係你唔好學啦!
讀者投稿@廁所帶位


text:
氧氣
氧氣(英文Oxygen gas或Dioxygen,分子式O2)係氧元素最常見嘅單質形態,喺標準狀況下係冇色冇味道嘅氣體.
名稱由嚟改
氧氣(Oxygen)希臘文嘅意思係「酸素」,呢個名係法國化學家拉瓦錫起嘅,原因係拉瓦錫錯誤噉認為,冚嘭唥酸都有呢挺新氣體.而家日語入邊氧氣嘅名稱仲係係「酸素分子」.而台灣閩南語受到台灣日治時期嘅影響,亦用「酸素」嘅日語發音稱呼氧氣.
氧氣嘅中文名稱裹係徐壽命名嘅.佢認為人嘅生存離唔開氧氣,所以就命名為「養氣」即「養氣之質」,後嚟為咗統一就用「氧」代替咗「養」字,便叫呢啲「氧氣」.
分佈改
大氣層氧氣嘅歷史改
地球嘅大氣層形成初期係唔含氧氣嘅.
大氣層氧氣嘅出現源於兩挺作用.
一個係非生物參同嘅水嘅光解,一個係生物參同嘅光合作用.
生物嘅光合作用對大氣層嘅影響大型.佢造成咗大氣層由仲原氛圍向氧化氛圍嘅轉變.令到水光解產生嘅氫氣能重新被氧化為水返到地球而唔至於擴散到外層空間去,嚟防止咗地球上嘅水嘅流失.同時光合作用亦加速咗大氣層氧氣嘅積累,深刻地改變咗地球上物種嘅代謝方式同形態.大氣層含氧量喺石炭紀嘅時候一度上升到35%.氧氣含量嘅增加造成咗依賴於滲透方式輸氧嘅昆蟲喺形態上嘅巨型化.喺石炭紀曾出現過翼展達一米嘅巨塘尾.
製備改
實驗室細規模製氧一般會加熱氯酸鉀同催化劑二氧化錳嘅混合物,生成氧氣同氯化鉀;亦或直接加熱高錳酸鉀嚟製備.亦有人用過氧化氫稀溶液加二氧化錳嘅方法,制得氧氣同水. 工業上就普遍利用氮氣,氧氣沸點嘅唔同,用低溫分餾嘅方法大量製備氧氣.順便講一句,工業氧氣都用藍色鋼樽裝(美國用嘅係橙色).
單線態氧同三線態氧改
普通氧氣含有兩個未配對嘅電子,等同於一個雙遊離基.兩個未配對電子嘅自旋狀態相同,自旋量子數之同S = 1,2S + 1 = 3,因而基態嘅氧分子自旋多重性為3,嗌做三線態氧.
喺受激發下,氧氣分子嘅兩個未配對電子發生配對,自旋量子數嘅代數同 S = 0,2S + 1 = 1,嗌做單線態氧.
空氣入便嘅氧氣絕多數為三線態氧.紫外線嘅照射及一啲有機分子對氧氣嘅能量傳遞係形成單線態氧嘅主要原因.單線態氧嘅氧化能力高過三線態氧.
單線態氧嘅分子類似烯烴分子,因而可以同雙烯發生狄爾斯-阿爾德反應.
用途改
- 生物呼吸
- 應用於冶金同化工中